
[bookmark: _Hlk196847509][bookmark: _Hlk196847549]Dan id-dokument fih l-informazzjoni dwar il-prodott approvata għall-Revestive, bil-bidliet li saru mill-aħħar proċedura li affettwat l-informazzjoni dwar il-prodott (EMEA/H/C/002345/II/0064) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/revestive

















ANNESS I

SOMMARJU TAL-KARATTERISTIĊI TAL-PRODOTT
[bookmark: _Hlk135149952]
[image: ]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata. Ara sezzjoni 4.8 dwar kif għandhom jiġu rappurtati reazzjonijiet avversi.


1.	ISEM IL-PRODOTT MEDIĊINALI

Revestive 1.25 mg trab u solvent għal soluzzjoni għall-injezzjoni


2.	GĦAMLA KWALITATTIVA U KWANTITATTIVA

Kunjett wieħed ta’ trab fih 1.25 mg ta’ teduglutide*
Wara r-rikostituzzjoni, kull kunjett ikun fih 1.25 mg ta’ teduglutide f’0.5 ml ta’ soluzzjoni li jikkorrispondi għal konċentrazzjoni ta’ 2.5 mg/ml. 

*Analogu ta’ peptide‑2 bħal glucagon (GLP‑2, glucagon like peptide‑2) prodott fiċ-ċelluli ta’ Escherichia coli b’teknoloġija rikombinanti tad‑DNA. 
 
Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA
 
Trab u solvent għal soluzzjoni għall-injezzjoni.
It-trab huwa abjad u s-solvent ċar u bla kulur.
 
 
4.	TAGĦRIF KLINIKU
 
4.1 	Indikazzjonijiet terapewtiċi
 
Revestive huwa indikat għat-trattament ta’ pazjenti li jkollhom 4 xhur bl-età tat-tqala kkoreġuta jew aktar bis-Sindrome tal-Musrana ż-Żgħira (Short Bowel Syndrome, SBS). Il-pazjenti għandhom ikunu stabbli wara perjodu t’adattament intestinali wara l-kirurġija.
 
4.2 	Pożoloġija u metodu ta’ kif għandu jingħata
 
It-trattament għandu jiġi mibdi taħt is-superviżjoni ta’ professjonist mediku b’esperjenza fit-trattament ta’ SBS.
 
It-trattament m’għandux jinbeda sakemm ikun raġonevoli li l-pazjent ikun stabbli wara perjodu ta’ adattament intestinali. L-ottimizzazzjoni u l-istabbilizzazzjoni ta’ fluwidu fil‑vina u l-appoġġ tan‑nutrizzjoni għandhom jitwettqu qabel jinbeda t-trattament.
 
L-evalwazzjoni klinika mit-tabib għandha tikkunsidra l-għanijiet individwali tat-trattament u l-preferenzi tal-pazjent. It-trattament għandu jitwaqqaf jekk ma jkunx hemm titjib globali miksub fil-kundizzjoni tal-pazjent. L-effikaċja u s-sigurtà fil-pazjenti kollha għandhom jiġu mmonitorjati fuq bażi kontinwa skont il-linji gwida kliniċi tat-trattament.
 
Pożoloġija

Popolazzjoni pedjatrika (≥ 4 xhur)

It-trattament għandu jinbeda taħt is-superviżjoni ta’ persuna medika professjonali b’esperjenza fit-trattament ta’ SBS pedjatrika.

Id-doża rakkomandata ta’ Revestive fi tfal u adolexxenti (li jkollhom minn 4 xhur bl-età tat-tqala kkoreġuta sa 17-il sena) hi 0.05 mg/kg piż tal-ġisem darba kuljum. Il-volum tal-injezzjoni skont il-piż tal-ġisem meta tkun tuża l-kunjett b’qawwa ta’ 1.25 mg hu pprovdut f’Tabella 1 hawn taħt. Għal pazjenti pedjatriċi b’piż tal-ġisem ta’ > 20 kg, il-kunjett b’qawwa ta’ 5 mg għandu jintuża.

Jekk tinqabeż doża, dik id-doża għandha tiġi injettata mill-aktar fis possibbli dakinhar stess. Perjodu ta’ trattament ta’ 6 xhur hu rakkomandat, u wara dan, l-effett tat-trattament għandu jiġi evalwat. Fi tfal li għandhom inqas minn sentejn, it-trattament għandu jiġi evalwat wara 12-il ġimgħa.

Tabella 1: Volum tal-injezzjoni skont il-piż tal-ġisem għall-popolazzjoni pedjatrika (≥ 4 xhur)

	
Piż tal-ġisem
	Qawwa ta’ 1.25 mg
Volum li jrid jiġi injettat

	5-6 kg
	0.10 ml

	7-8 kg
	0.14 ml

	9-10 kg
	0.18 ml

	11-12 kg
	0.22 ml

	13-14 kg
	0.26 ml

	15-16 kg
	0.30 ml

	17-18 kg
	0.34 ml

	19-20 kg
	0.38 ml

	,,> 20 kg
	Uża l-kunjett b’qawwa ta’ 5 mg*



*Għal pazjenti pedjatriċi li jiżnu aktar minn 20 kg, għandu jintuża l-kunjett b’qawwa ta’ 5 mg. Irreferi għas-Sommarju tal-Karatteristiċi tal-Prodott ta’ Revestive 5 mg trab u solvent għal soluzzjoni għall-injezzjoni għal informazzjoni dwar id-dożaġġ.

Adulti

Id-doża rakkomandata ta’ Revestive għall-adulti hija ta’ 0.05 mg/kg piż tal-ġisem darba kuljum. Għal pazjenti adulti, għandu jintuża l-kunjett b’qawwa ta’ 5 mg. Irreferi għas-Sommarju tal-Karatteristiċi tal-Prodott ta’ Revestive 5 mg trab u solvent għal soluzzjoni għall-injezzjoni għal informazzjoni dwar id-dożaġġ.

Popolazzjonijiet speċjali

Indeboliment renali
L-ebda aġġustament fid-doża ma hu meħtieġ għal pazjenti tfal b’indeboliment renali ħafif. F’pazjenti tfal b’indeboliment renali moderat u sever (tneħħija tal-kreatinina inqas minn 50 ml/min), u fl-aħħar stadju ta’ mard renali, id-doża ta’ kuljum għandha titnaqqas b’50% (ara sezzjoni 5.2).
 
Indeboliment tal-fwied
L-ebda aġġustament fid-doża mhu meħtieġ għal pazjenti pedjatriċi b’indeboliment epatiku ħafif u moderat skont studju li sar f’individwi adulti b’Child-Pugh ta’ grad B. Revestive ma ġiex studjat f’pazjenti b’indeboliment epatiku sever (ara sezzjonijiet 4.4 u 5.2).

Popolazzjoni pedjatrika (< 4 xhur)
M’hemm l-ebda data disponibbli attwalment fit-tfal li għandhom inqas minn 4 xhur bl-età tat-tqala kkoreġuta.

Metodu ta’ kif għandu jingħata

Is-soluzzjoni rikostitwita għandha tingħata b’injezzjoni taħt il-ġilda darba kuljum, billi jiġu alternati s-siti bejn wieħed mill-erba’ kwadranti tal-addome. F’każ li l-injezzjoni fl-addome tkun imfixkla mill-uġigħ, ċikatriċi jew ebusija tat-tessut, tista’ tintuża l-koxxa wkoll. Revestive m’għandux jingħata ġol-vini jew ġol-muskoli.
 
Għal istruzzjonijiet fuq ir-rikostituzzjoni tal-prodott mediċinali qabel ma jingħata, ara sezzjoni 6.6.
 
4.3 	Kontraindikazzjonijiet
 
Sensittività eċċessiva għas-sustanza attiva jew għal kwalunkwe sustanza mhux attiva elenkata fis‑sezzjoni 6.1, jew residwi f’ammonti żgħar ta’ tetracycline.
 
Tumur malinn attiv jew issuspettat.
 
Pazjenti bi storja ta’ tumuri malinni fil-passaġġ gastrointestinali, li jinkludu s-sistema epatobiljari u l-frixa fl-aħħar ħames snin.
 
4.4	Twissijiet speċjali u prekawzjonijiet għall-użu

Hu rakkomandat bil-qawwa li kull darba li Revestive jingħata lil pazjent, l-isem u n-numru tal-lott tal-prodott ikunu rreġistrati sabiex tinżamm rabta bejn il-pazjent u l-lott tal-prodott.

Adulti

Polipi fil-kolon u r-rektum 

Għandha ssir kolonoskopija bit-tneħħija ta’ polipi fiż-żmien li jinbeda t-trattament b’Revestive. Kolonoskopiji (jew mezzi alternattivi ta’ teħid ta’ immaġni) bħala follow-up ta’ darba fis-sena huma rakkomandati waqt l-ewwel sentejn ta’ trattament b’Revestive. Kolonoskopiji sussegwenti huma rakkomandati li jsiru f’intervalli minimi ta’ kull ħames snin. Valutazzjoni individwali dwar jekk hux meħtieġ li jkun hemm frekwenza aktar ta’ spiss ta’ sorveljanza għandha ssir skont il-karatteristiċi tal-pazjent (eż. età, mard fl-isfond). Ara wkoll sezzjoni 5.1. Jekk jinstab polipu, huwa rakkomandat li jiġu segwiti l-linji gwida attwali dwar follow-up għal polipi. Fil-każ ta’ tumuri malinni, it-terapija ta’ Revestive trid titwaqqaf (ara sezzjoni 4.3).
 
Neoplażija gastrointestinali li tinkludi l-passaġġ epatobiljari 

[bookmark: _Hlk170741865]Fl-istudju dwar il-karċinoġeniċità fil-firien, tumuri beninni ġew osservati fil-musrana ż-żgħira u l-kanali tal-bili ekstraepatiċi. L-iżvilupp ta’ polipi intestinali żgħar ġie osservat ukoll f’pazjenti b’SBS umani fi żmien bosta xhur wara l-bidu tat-trattament b’teduglutide. Minħabba dan, hija rakkomandata endoskopija fil-parti ta’ fuq tal-apparat gastrointestinali jew immaġni oħra qabel u waqt it-trattament b’teduglutide. Jekk tinstab neoplażija, din għandha titneħħa. Fil-każ ta’ tumuri malinni, it-trattament b’teduglutide irid jitwaqqaf (ara sezzjonijiet 4.3 u 5.3).
 
Il-bużżieqa tal-marrara u l-passaġġi biljari

Każijiet ta’ koleċistite, kolangite, u kolelitijasi ġew irrappurtati fi studji kliniċi. Fil-każ ta’ sintomi tal-bużżieqa tal‑marrara jew sintomi marbuta mal-passaġġ biljari, il-ħtieġa li jibqa’ jingħata t-trattament b’Revestive għandu jibqa’ jiġi analizzat mill-ġdid.
 
Mard marbut mal-frixa

Każijiet ta’ reazzjonijiet avversi marbuta mal-frixa bħal pankreatite, stenożi fil-passaġġ pankreatiku, infezzjoni fil-frixa u żieda fl-amylase u lipase fid-demm, ġew irrappurtati fi studji kliniċi. F’każijiet avversi tal-frixa, il-ħtieġa li jibqa’ jingħata t-trattament b’Revestive għandu jibqa’ jiġi analizzat mill-ġdid.
 
Monitoraġġ tal-musrana ż-żgħira, il-bużżieqa tal-marrara u l-frixa

Pazjenti b’SBS għandhom jibqgħu jiġu mmonitorjati mill-qrib skont il-linji gwida ta’ trattament kliniku. Dan is-soltu jinkludi l-monitoraġġ tal-funzjoni tal-musrana ż-żgħira, il-bużżieqa tal-marrara u l-passaġġi biljari, u l-frixa għal sinjali u sintomi, u, jekk indikat, stħarriġ addizzjonali fil-laboratorju u tekniċi ta’ immaġni xierqa.
 
Ostruzzjoni intestinali

Każijiet ta’ ostruzzjoni intestinali ġew irrappurtati fi studji kliniċi. Fil-każ ta’ ostruzzjonijiet intestinali rikorrenti, il-ħtieġa li jibqa’ jingħata t-trattament b’Revestive għandu jibqa’ jiġi analizzat mill-ġdid.
 
[bookmark: _Hlk31280730]Fluwidu eċċessiv u Bilanċ tal-Elettroliti

Sabiex jiġu evitati fluwidu eċċessiv jew deidratazzjoni, huwa meħtieġ aġġustament bir-reqqa tal-appoġġ parenterali f’pazjenti li jieħdu Revestive. Il-bilanċ tal-elettroliti u l-istat tal-fluwidu għandhom jiġu mmonitorjati bir-reqqa matul it-trattament, speċjalment waqt rispons terapewtiku inizjali u t-twaqqif tat-trattament ta’ Revestive. 

Fluwidu eċċessiv
Fluwidu eċċessiv ġie osservat fil-provi kliniċi. Avvenimenti avversi ta’ fluwidu eċċessiv seħħew l-aktar ta’ spiss matul l-ewwel 4 ġimgħat ta’ terapija u naqsu maż-żmien.

Minħabba żieda fl-assorbiment ta’ fluwidi, pazjenti b’mard kardjovaskulari, bħal insuffiċienza kardijaka u pressjoni għolja, għandhom jiġu sorveljati fir-rigward ta’ fluwidu eċċessiv, speċjalment waqt il-bidu tat-terapija. Il-pazjenti għandhom jingħataw parir biex jikkuntattjaw lit-tabib tagħhom f’każ ta’ żieda fil-piż f’daqqa, nefħa fil-wiċċ, għekiesi minfuħa u/jew qtugħ ta’ nifs. B’mod ġenerali, fluwidu eċċessiv jista’ jiġi evitat permezz ta’ valutazzjoni xierqa u f’waqtha tal-bżonnijiet nutrizzjonali parenterali. Din il-valutazzjoni għandha ssir aktar ta’ spiss fl-ewwel xhur ta’ trattament. 

Insuffiċjenza konġestiva tal-qalb ġiet osservata fil-provi kliniċi. Fil-każ ta’ deterjorazzjoni sinifikanti tal-mard kardjovaskulari, il-ħtieġa għal trattament kontinwu b’Revestive għandu jiġi vvalutat.

Deidratazzjoni
Pazjenti b’SBS huma suxxettibbli għal deidratazzjoni li tista’ twassal għal insuffiċjenza akuta tal-kliewi. 
F’pazjenti li jkunu qed jirċievu Revestive, l-appoġġ parenterali għandu jitnaqqas b’attenzjoni u m’għandux jitwaqqaf f’daqqa. L-istat tal-fluwidi tal-pazjent għandu jiġi evalwati wara t-tnaqqis tal-appoġġ parenterali u wara li jkun sar aġġustament korrispondenti, skont il-ħtieġa.

Prodotti mediċinali mogħtija fl-istess ħin

Pazjenti li jirċievu prodotti mediċinali li jingħataw fl-istess ħin mill-ħalq li jkunu jeħtieġu titrazzjoni jew li għandhom indiċi terapewtiku dejjaq għandhom jiġu mmonitorjati mill-qrib minħabba żieda potenzjali fl‑assorbiment (ara sezzjoni 4.5).
 
Kundizzjonijiet kliniċi speċjali

Revestive ma ġiex studjat f’pazjenti li jkollhom mard fl-istess ħin li jkun sever u klinikament instabbli, (eż., kardjovaskulari, respiratorji, renali, infezzjonijiet, endokrinali, fwied, jew SNĊ), jew f’pazjenti b’tumuri malinni fl-aħħar ħames snin (ara sezzjoni 4.3). Għandha tiġi eżerċitata kawtela meta tingħata riċetta għal Revestive.
 
Indeboliment tal-fwied

Revestive ma ġiex studjat f’pazjenti b’indeboliment epatiku sever. Id-data mill-użu f’individwi b’indeboliment epatiku moderat ma tissuġerrixix bżonn għal użu ristrett.
 
Waqfien tat-trattament

Minħabba r-riskju ta’ deidratazzjoni, it-twaqqif tat-trattament b’ Revestive għandu jiġi mmaniġġjat b’attenzjoni.

Popolazzjoni pedjatrika

Ara wkoll il-prekawzjonijiet ġenerali għall-adulti taħt din is-sezzjoni.

Polipi kolorettali/Neoplażija

Qabel il-bidu tat-trattament b’Revestive, għandu jsir ittestjar għal demm moħbi fl-ippurgar fit-tfal u fl-adolexxenti kollha. Kolonoskopija/sigmojdoskopija hija meħtieġa jekk hemm evidenza ta’ demm mhux spjegat fl-ippurgar. Ittestjar sussegwenti għal demm moħbi fl-ippurgar għandu jsir kull sena fit-tfal u fl-adolexxenti waqt li jkunu qed jirċievu Revestive.

Hu rakkomandat li ssir kolonskopija/sigmojdoskopija fit-tfal u adolexxenti kollha wara sena ta’ trattament, kull 5 snin wara matul trattament kontinwu b’Revestive u jekk ikollhom fsad gastrointestinali ġdida jew mhux spjegata.

Eċċipjenti

Revestive fih anqas minn 1 mmol sodium (23 mg) f’kull doża, jiġifieri essenzjalment ‘ħieles mis-sodium’.

Il-kawtela hija meħtieġa meta Revestive jingħata lil persuni li għandhom sensittività eċċessiva magħrufa għal tetracycline (ara sezzjoni 4.3).

4.5	Interazzjoni ma’ prodotti mediċinali oħra u forom oħra ta’ interazzjoni

Ma sarux studji kliniċi farmakokinetiċi ta’ interazzjonijiet bejn mediċina u oħra. Studju in vitro jindika li teduglutide ma jimpedixxix l-enzimi metaboliċi f’mediċini ta’ ċitokrom P450. Ibbażat fuq l-effett farmakodinamiku ta’ teduglutide, hemm potenzjal għal żieda fl-assorbiment ogħla ta’ prodotti mediċinali mogħtija fl-istess ħin (ara sezzjoni 4.4).
 
4.6	Fertilità, tqala u treddigħ
 
Tqala 

M’hemmx data dwar l-użu ta’ Revestive f’nisa tqal. Studji f’annimali ma wrewx effetti diretti jew indiretti tossiċi fuq is-sistema riproduttiva (ara 5.3). Bħala prekawzjoni, hu preferibbli li ma jintużax Revestive waqt it-tqala.
 
Treddigħ 

Mhux magħruf jekk teduglutide jiġix eliminat mill-ħalib tas-sider tal-bniedem. Fil-firien, il-konċentrazzjoni medja ta’ teduglutide fil-ħalib kienet inqas minn 3% tal-konċentrazzjoni fil-plażma materna wara injezzjoni taħt il-ġilda waħda ta’ 25 mg/kg. Ir-riskju gћat-trabi tat-twelid li jkunu qed jiġu mredda’ mhux eskluż. Bħala prekawzjoni hu preferibbli li ma jintużax Revestive waqt it‑treddigħ.
 
Fertilità 

M’hemm l-ebda data fuq l-effett ta’ teduglutide fuq il-fertilità tal-bniedem. Data mill-annimali ma tindikax indeboliment għal fertilita.
 
4.7	Effetti fuq il-ħila biex issuq u tħaddem magni
 
Revestive għandu effett żgħir fuq il-ħila biex issuq, issuq rota, u tħaddem magni. Madankollu, każijiet ta’ sinkope ġew irrappurtati fi studji kliniċi (ara sezzjoni 4.8). Każijiet bħal dawn jistgħu jħallu impatt fuq il-ħila biex issuq, issuq rota, jew tħaddem magni.
 
4.8 	Effetti mhux mixtieqa

Sommarju tal-profil tas-sigurtà

Ir-reazzjonijiet avversi nkisbu minn 2 studji kliniċi bil-plaċebo bħala kontroll b’teduglutide f’109 pazjenti adulti b’SBS ittrattati b’dożi ta’ 0.05 mg/kg/jum u 0.10 mg/kg/jum sa 24 ġimgħa. Madwar 52% tal‑pazjenti ttrattati b’teduglutide esperjenzaw reazzjonijiet avversi (kontra 36% tal-pazjenti li ngħataw plaċebo). L-aktar reazzjonijiet avversi komuni li ġew irrappurtati kienu wġigħ u nefħa addominali (45%), infezzjonijiet fl-apparat respiratorju (28%) (li jinkludu nażofarinġite, influwenza, infezzjoni fil-parti ta’ fuq tal-passaġġ respiratorju, u infezzjoni fil-parti t’isfel tal-passaġġ respiratorju, dardir (26%), reazzjonijiet fis-sit tal-injezzjoni (26%), uġigħ ta’ ras (16%), u rimettar (14%). Madwar 38% tal-pazjenti ttrattati bi stoma esperjenzaw kumplikazzjonijiet gastrointestinali marbuta ma’ stoma. Il-maġġoranza ta’ dawn ir‑reazzjonijiet kienu ħfief jew moderati.
 
Ma ġewx identifikati sinjali ta’ sigurtà ġodda f’pazjenti esposti għal 0.05 mg/kg/jum ta’ teduglutide għal sa 30 xahar fi studju fuq perjodu ta’ żmien twil open-label.

Lista f’forma tabulari ta’ reazzjonijiet avversi

Reazzjonijiet avversi huma elenkati hawn taħt skont is-sistema tal-klassifika tal-organi ta’ MedDRA u l‑frekwenza. Frekwenzi huma definiti bħala komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1 000 sa < 1/100); rari (≥ 1/10 000 sa < 1/1 000), rari ħafna (< 1/10 000), mhux magħruf (ma tistax tittieħed stima mid-data disponibbli). Fi ħdan kull kategorija ta’ frekwenzi, l-effetti mhux mixtieqa huma ppreżentati f’ordni ta’ serjetà dejjem tonqos. Ir-reazzjonijiet avversi kollha identifikati fl‑esperjenza ta’ wara t-tqegħid fis-suq qed jintwerew b’format italicized.
 
	Frekwenza

Sistema tal-klassifika tal-organi
	Komuni ħafna

	Komuni

	Mhux komuni

	Mhux magħruf

	Infezzjonijiet u infestazzjonijiet
	Infezzjoni fil-passaġġ respiratorju*

	Mard bħal dak tal-Influwenza
	
	

	Disturbi fis-sistema immuni
	
	
	
	Sensittività eċċessiva

	Disturbi fil-metaboliżmu u n-nutrizzjoni
	
	Tnaqqis fl-aptit
Fluwidu eċċessiv
	
	

	Disturbi psikjatriċi
	
	Ansjetà
Disturbi fl-irqad
	
	

	Disturbi fis-sistema nervuża
	Uġigħ ta’ ras
	
	
	

	Disturbi fil-qalb
	
	Insuffiċjenza konġestiva tal‑qalb
	
	

	Disturbi vaskulari
	
	
	Sinkope
	

	Disturbi respiratorji, toraċiċi u medjastinali
	
	Sogħla 
Qtugħ ta’ nifs

	
	

	Disturbi gastro-intestinali
	Nefħa taż-żaqq
Uġigħ ta’ żaqq
Dardir
Rimettar
	Polipi kolorettali
Stenożi fil-kolon
Gass fl-istonku
Ostruzzjoni fl-imsaren
Stenożi fil-passaġġ tal-frixa
Pankreatite†
Stenożi fl-musrana ż-żgħira 
	Polipi intestinali żgħar‡
	Polipi gastriċi


	Disturbi fil-fwied u l‑marrara
	
	Koleċistite
Koleċistite akuta
	
	

	Disturbi ġenerali u kondizzjonijiet ta’ mnejn jingħata
	Reazzjoni fis-sit tal‑injezzjoni§
	Edema periferali
	
	Żamma ta’ fluwidu

	Korriment u avvelenament u komplikazzjonijiet ta’ xi proċedura
	Kumplikazzjoni tal-istoma gastrointestinali
	
	
	

	*Jinkludi waħda minn dawn it-termini ppreferuti li ġejjin: Nażofarinġite, Influwenza, Infezzjonijiet fil-parti ta’ fuq tal-passaġġ respiratorju, u Infezzjoni fil-parti t’isfel tal-passaġġ respiratorju.
†Jinkludi waħda minn dawn it-termini ppreferuti li ġejjin: Pankreatite, Pankreatite akuta u Pankreatite kronika.
‡Il-postijiet jinkludu d-duwodenu, il-jejunum, u l-ileu.
§Jinkludi waħda minn dawn it-termini ppreferuti li ġejjin: Ematoma fis-sit tal-injezzjoni, Eritema fis-sit tal-injezzjoni, Uġigħ fis-sit tal-injezzjoni, Nefħa fis-sit tal-injezzjoni u Emorraġija fis-sit tal-injezzjoni.


 
Deskrizzjoni ta’ reazzjonijiet avversi magħżula

Immunoġeniċità

B’mod konsistenti mal-karatteristiċi potenzjalment immunoġeniċi ta’ prodotti mediċinali li fihom il‑peptidi, l-għoti ta’ Revestive jista’ potenzjalment jikkawża l-iżvilupp ta’ antikorpi. Ibbażat fuq data integrata minn żewġ provi fl-adulti b’SBS (studju li dam 6 xhur, ikkontrollat bi plaċebo, li fih il-parteċipanti ntgħażlu b’mod każwali, segwit minn studju open‑label li dam 24 xahar), l-iżvilupp ta’ antikorpi anti‑teduglutide f’individwi li rċivew għoti taħt il-ġilda ta’ 0.05 mg/kg ta’ teduglutide darba kuljum kien ta’ 3% (2/60) f’Xahar 3, 17% (13/77) f’Xahar 6, 24% (16/67) f’Xahar 12, 33% (11/33) f’Xahar 24, u 48% (14/29) f’Xahar 30. Fi studji ta’ fażi 3 f’pazjenti b’SBS li rċivew teduglutide għal ≥ sentejn, 28% tal-pazjenti żviluppaw antikorpi kontra l-proteina ta’ E. coli (proteina residwa miċ-ċellula ospitanti mill-manifattura). Il-formazzjoni ta’ antikorpi ma kinitx assoċjata ma’ riżultati klinikament rilevanti dwar is-sigurtà, effikaċja mnaqqsa jew farmakokinetika mibdula ta’ Revestive.
 
Reazzjonijiet fis-sit tal-injezzjoni

Reazzjonijiet fis-sit tal-injezzjoni seħħew f’26% ta’ pazjenti SBS ittrattati b’teduglutide, meta mqabbla ma’ 5% tal-pazjenti fil-parti tal-istudju dwar il-plaċebo. Ir-reazzjonijiet kienu jinkludu ematoma, fis-sit tal-injezzjoni, eritema fis-sit tal-injezzjoni, uġigħ fis-sit tal-injezzjoni, nefħa fis-sit tal-injezzjoni u emorraġija fis-sit tal-injezzjoni (ara wkoll sezzjoni 5.3). Il-maġġoranza tar-reazzjonijiet kienu moderati fis-severità u l-ebda okkorrenzi ma wasslu għat-twaqqif tal-mediċina.

Proteina reattiva Ċ

Żidiet modesti ta’ madwar 25 mg/l fil-proteina reattiva Ċ kienu osservati fl-ewwel sebat ijiem ta’ trattament b’teduglutide, li naqsu b’mod kontinwu b’injezzjonijiet kontinwi li ngħataw kuljum.Wara 24 ġimgħa ta’ trattament b’teduglutide, il-pazjenti wrew żieda globali żgħira ta’ madwar 1.5 mg/l bħala medja fi proteina reattiva Ċ. Dawn il-bidliet la kienu assoċjati ma’ xi bidliet oħra fil-parametri tal-laboratorju u lanqas ma’ xi sintomi kliniċi rrappurtati. Ma kienx hemm żidiet medji klinikament rilevanti ta’ proteina reattiva Ċ mil-linja bażi wara trattament fuq perjodu ta’ żmien twil b’teduglutide għal sa 30 xahar. 

Popolazzjoni pedjatrika

F’żewġ provi kliniċi li tlestew, kien hemm 87 individwu pedjatriku (li kellhom minn sena sa 17-il sena) li ġew irreġistrati u esposti għal teduglutide għal massimu ta’ 6 xhur. L-ebda individwu ma ħalla l-istudji minħabba avveniment avvers. B’mod globali, il-profil tas‑sigurtà ta’ teduglutide (inkluż it-tip u l-frekwenza ta’ reazzjonijiet avversi, u l-immunoġeneċità) fi tfal u adolexxenti (etajiet ta’ 1‑17-il sena) kien simili għal dak fl-adulti. 

Fi tliet studji kliniċi li tlestew f’individwi pedjatriċi (li kellhom bejn 4 u < 12‑il xahar bl-età tat-tqala kkoreġuta), il-profil tas-sigurtà rrappurtat f’dawn l-istudji kien konsistenti ma’ dak osservat fi studji pedjatriċi preċedenti u ma ġiet identifikata l-ebda problema ta’ sigurtà.

Data tas-sigurtà fit-tul limitata hija disponibbli għall-popolazzjoni pedjatrika. M’hemm l-ebda data disponibbli fit-tfal taħt l-età ta’ 4 xhur.

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali mniżżla f’Appendiċi V.

4.9	Doża eċċessiva

Id-doża massima ta’ teduglutide studjata matul l-iżvilupp kliniku kienet ta’ 86 mg/jum għal 8 ijiem. L‑ebda reazzjoni avversa sistemika mhux mistennija ma dehret (ara sezzjoni 4.8).
 
Fil-każ ta’ doża eċċessiva, il-pazjent għandu jiġi mmonitorjat b’attenzjoni minn professjonist mediku.

5.	PROPRJETAJIET FARMAKOLOĠIĊI
 
5.1 	Proprjetajiet farmakodinamiċi

Kategorija farmakoterapewtika: prodotti oħrajn għall-passaġġ alimentari u l-metaboliżmu, diversi prodotti għall-passaġġ alimentari u l-metaboliżmu, Kodiċi ATC: A16AX08.
 
Mekkaniżmu ta’ azzjoni

Peptide‑2 (GLP‑2) li tixbah lil glucagon, li sseħħ b’mod naturali fil-bniedem, huwa peptid li jitnixxa minn ċelluli L tal-imsaren li hu magħruf li jżid l-influss intestinali u portali tad-demm, jimpedixxi t-tnixxija ta’ aċidu gastriku u jnaqqas il-motilità intestinali. Teduglutide huwa analogu ta’ GLP‑2. F’diversi studji mhux kliniċi, intwera li teduglutide jippreserva l-integrità mukożali billi jippromwovi tiswija u tkabbir normali tal-imsaren permezz ta’ żieda fit-tul tal-villus u l-fond tal-kripta.
 
Effetti farmakodinamiċi

Bħal GLP‑2, teduglutide jikkonsisti minn tul ta’ 33 aċidu amminiku b’sostituzzjoni ta’ aċidu amminiku ta’ alanine minn glycine fit-tieni pożizzjoni tat‑terminu‑N. Is-sostituzzjoni unika ta’ aċidu amminiku meta mqabbel ma’ GLP‑2 li sseħħ b’mod naturali tirriżulta f’reżistenza għal degradazzjoni in vivo mill-enzima dipeptidyl peptidase-IV (DPP‑IV), li tirriżulta f’half-life estiża. Teduglutide iżid it-tul tal-villus u l-fond tal-kripta tal-epitelju intestinali.
 
Abbażi fuq is-sejbiet li joħorġu mill-istudji ta’ qabel l-użu kliniku (ara sezzjonijiet 4.4 u 5.3) u l-mekkaniżmu ta’ azzjoni propost mal-effetti trofiċi fuq il-mukoża intestinali, jidher li hemm riskju għall-promozzjoni ta’ neoplażija fil‑musrana ż-żgħira u/jew fil-kolon. L-istudji kliniċi li saru ma setgħu la jeskludu u lanqas jikkonfermaw din iż-żieda fir-riskju. Diversi każijiet ta’ polipi kolorettali beninni seħħew matul il-kors tal-provi, madankollu, il-frekwenza ma żdiditx meta mqabbla ma’ pazjenti ttrattati bil-plaċebo. Minbarra l-ħtieġa għal kolonoskopija mat-tneħħija ta’ polipi saż-żmien tal-bidu tat-trattament (ara sezzjoni 4.4.), kull pazjent għandu jiġi evalwat għall-ħtieġa ta’ skeda ta’ sorveljanza mtejba bbażata fuq il-karatteristiċi tal‑pazjent (eż. età u mard sottostanti, okkorrenza ta’ polipi fil-passat, eċċ.)
 
[bookmark: _Hlk132648154]Effikaċja klinika

Popolazzjoni pedjatrika

Popolazzjoni pedjatrika b’età minn 4 xhur sa inqas minn 12‑il xahar

Id-data dwar l-effikaċja ppreżentata hija dderivata minn studju ewlieni wieħed ikkontrollat u studju ewlieni ieħor mhux ikkontrollat ta’ 28 ġimgħa, u 2 studji ta’ estensjoni għal sa 9 ċikli (24 ġimgħa għal kull ċiklu) ta’ trattament b’teduglutide. Dawn l-istudji inkludew trabi li kellhom bejn 4 u < 12‑il xahar bl-età tat-tqala kkoreġuta: 10 trabi (2 trabi li kellhom bejn 4 u < 6 xhur, 8 li kellhom bejn 6 u < 12‑il xahar) fl-istudju kkontrollat (5 fil-grupp tat-trattament b’teduglutide u 5 fil-grupp ta’ standard ta’ kura), 2 trabi fl-istudju mhux ikkontrollat (it-tnejn ittrattati). Mill-istudju ewlieni kkontrollat, 6 mill-10 trabi temmew l-istudju, u komplew fl-istudju ta’ estensjoni (5 ttrattati u 1 mhux ittrattat/a). Mill-istudju ewlieni mhux ikkontrollat, 2 trabi temmew l-istudju u komplew bit-tieni studju ta’ estensjoni (it-tnejn ittrattati). It-trabi f’dawn l-istudji kienu ttrattati b’teduglutide 0.05 mg/kg/jum. Minkejja d-daqs limitat tal-kampjun fl-istudji ewlenin u ta’ estensjoni, kien osservat tnaqqis numeriku klinikament sinifikanti fil-ħtieġa għal appoġġ parenterali.

L-istudju ewlieni kkontrollat 

Ftim komplet
L-ebda individwu ma kiseb awtonomija enterali, jiġifieri, ftim komplet mingħajr PS matul l-istudji ewlenin jew ta’ estensjoni.

Tnaqqis fil-volum tan-nutrizzjoni parenterali
Fl-istudju ewlieni bil-kontroll, abbażi tad-data mid-djarju tal-individwi, 3 (60.0%) individwi li kienu rreġistrati fil-fergħa TED u individwu wieħed (20.0%) fil-fergħa SOC esperjenzaw tnaqqis ta’ mill-inqas 20% fil-volum tal-PS fl-aħħar tat-trattament (EOT – end of treatment) mil-linja bażi (2 individwi fil-fergħa SOC kellhom data nieqsa). Fil-fergħa TED, il-bidla medja fil-volum tal-PS fl-EOT mil-linja bażi kienet ta’ -21.5±28.91 mL/kg/jum (-24.8%). Fil-fergħa SOC, il-bidla medja fil-volum tal-PS fl-EOT mil-linja bażi kienet ta’ -9.5±7.50 mL/kg/jum (-16.8%).

Tnaqqis fil-kaloriji tan-nutrizzjoni parenterali
Fl-istudju ewlieni kkontrollat, abbażi tad-data mid-djarju tal-individwi, il-bidla perċentwali medja fit-teħid tal-kaloriji tal-PS fl-EOT mil-linja bażi kienet -27.0±29.47% għal individwi fil-fergħa TED u ‑13.7±21.87% fil-fergħa SOC.

Tnaqqis fil-ħin tal-infużjoni
Fl-istudju ewlieni kkontrollat, fil-fergħa TED, il-bidla fil-ħin tal-infużjoni tal-PS fid-djarju fl-EOT mil-linja bażi kienet -3.1±3.31 sigħat/jum (-28.9%) u -1.9±2.01 jiem/ġimgħa (-28.5%). Fil-fergħa SOC, il-bidla fil-ħin tal-infużjoni tal-PS fid-djarju fl-EOT mil-linja bażi kienet -0.3±0.63 sigħat/jum (-1.9%) u ma ġiet osservata l-ebda bidla fil-jiem fil-ġimgħa tal-ħin tal-infużjoni tal-PS.

L-istudju ewlieni mhux ikkontrollat

Ftim komplet
L-ebda individwu tarbija ma laħaq il-ftim komplet.

Tnaqqis fil-volum tan-nutrizzjoni parenterali
Fost iż-2 trabi inklużi fl-istudju u li temmewh, ġie rreġistrat tnaqqis ta’ ≥ 20% fil-volum tal-PS f’tarbija waħda waqt it-trattament b’teduglutide. Il-bidla medja fil-volum tal-PS fl-EOT mil-linja bażi kienet ta’ ‑26.2±13.61 mL/kg/jum (-26.7%).

Tnaqqis fil-kaloriji tan-nutrizzjoni parenterali
Fit-trabi l-bidla medja fit-teħid tal-kaloriji tal-PS fl-EOT mil-linja bażi kienet ta’ ‑13.8±3.17 kcal/kg/jum (‑25.7%).

Tnaqqis fil-ħin tal-infużjoni
Ma kien hemm l-ebda bidla fis-sigħat tal-użu tal-PS ta’ kuljum fiż-2 trabi waqt l-istudju.

Popolazzjoni pedjatrika ta’ bejn 1 u 17-il sena

Id-data dwar l-effikaċja ppreżentata kienet derivata minn 2 studji kontrollati f’pazjenti pedjatriċi li damu sa 24 ġimgħa. Dawn l-istudji kienu jinkudu 101 pazjenti fil-gruppi tal-etajiet li ġejjin: 5 pazjenti kellhom minn sena sa sentejn, 56 pazjent minn sentejn sa < 6 snin, 32 pazjent minn 6 sa < 12-il sena, 7 pazjenti minn 12 sa < 17-il sena, u pazjent wieħed minn 17 sa < 18-il sena. Minkejja d-daqs limitat tal-kampjun, li ma ppermettix tqabbil statistiku sinifikanti, kien osservat tnaqqis numeriku klinikament sinifikanti fil-ħtieġa għal għajnuna mill-ġenituri fil-gruppi kollha ta’ etajiet.

Teduglutide ġie studjat fi studju kliniku li dam 12-il ġimgħa, open-label, li sar fuq 42 individwu pedjatriku li kellhom minn sena sa 14-il sena b’SBS li kienu dipendenti fuq nutrizzjoni parenterali. L-għanijiet tal-istudju kienu biex jiġi evalwat is-sigurtà u t-tollerabilità, u l-effikaċja ta’ teduglutide meta mqabbla ma’ standard ta’ kura. Tliet (3) dożi ta’ teduglutide, 0.0125 mg/kg/jum (n=8), 0.025 mg/kg/jum (n=14), u 0.05 mg/kg/jum (n=15), ġew investigati għal 12-il ġimgħa. Ħames (5) individwi ġew irreġistrati f’koorti ta’ standard ta’ kura.

Ftim komplet
Tliet individwi (3/15, 20%) fuq id-doża rakkomandata ta’ teduglutide infatmu min-nutrizzjoni parenterali sa Ġimgħa 12. Wara perjodu washout ta’ 4 ġimgħat, tnejn minn dawn il-pazjenti kienu bdew appoġġ nutrizzjonali parenterali mill-ġdid.

Tnaqqis fil-volum tan-nutrizzjoni parenterali
Il-bidla medja fil-volum tan-nutrizzjoni parenterali mil-linja bażi f’Ġimgħa 12, fil-popolazzjoni ITT, ibbażata fuq data minn trattament mogħti b’riċetta mit-tabib, kienet ta’ ‑2.57 (±3.56) l/ġimgħa li tikkorrela ma’ tnaqqis medju ta’ ‑39.11% (±40.79), meta mqabbla ma’ 0.43 (±0.75) l/ġimgħa, li tikkorrela ma’ żieda ta’ 7.38% (±12.76) f’koorti ta’ standard ta’ kura. F’Ġimgħa 16 (4 ġimgħat wara t-tmiem tat-trattament) it-tnaqqis fil-volum tan-nutrizzjoni parenterali kien għadu evidenti, iżda inqas minn dak osservat f’Ġimgħa 12 meta l-individwi kienu għadhom fuq teduglutide (medja ta’ tnaqqis ta’ ‑31.80% (±39.26) meta mqabbla ma’ żieda ta’ 3.92% (±16.62) fil-grupp ta’ standard ta’ kura).

Tnaqqis fil-volum tan-nutrizzjoni parenterali
F’Ġimgħa 12 kien hemm bidla medja ta’ ‑35.11% (±53.04) mil-linja bażi fil-konsum ta’ kaloriji tan-nutrizzjoni parenterali fil-popolazzjoni ITT, ibbażata fuq data minn trattament mogħti b’riċetta mit-tabib. Il-bidla korrispondenti fil-livell tal-koorti ta’ standard ta’ kura kienet ta’ 4.31% (±5.36). F’Ġimgħa 16, il-konsum tal-kaloriji tan-nutrizzjoni parenterali kompla jonqos, b’bidliet medji perċentwali mil-linja bażi ta’ ‑39.15% (±39.08) meta mqabbla ma’ -0.87% (±9.25) għall-koorti ta’ standard ta’ kura.

Żidiet fil-volum tan-nutrizzjoni enterali u fil-kaloriji enterali
Ibbażat fuq data preskritta, il-bidla perċentwali medja mil-linja bażi f’Ġimgħa 12 fil-volum enterali, fil-popolazzjoni ITT, kienet ta’ 25.82% (±41.59) meta mqabbla ma’ 53.65% (±57.01) fil-koorti ta’ standard ta’ kura. Iż-żieda korrispondenti ta’ kaloriji enterali kienet ta’ 58.80% (±64.20) meta mqabbla ma’ 57.02% (±55.25) fil-koorti tal-istandard ta’ kura.

Tnaqqis fil-ħin tal-infużjoni
It-tnaqqis medju mil-linja bażi f’Ġimgħa 12 fin-numru ta’ jiem/ġimgħa li fihom l-individwu kien qed jieħu nutrizzjoni parenterali, fil-popolazzjoni ITT ibbażat fuq data minn trattament mogħti b’riċetta mit-tabib, kien ta’ ‑1.36 (±2.37) jiem/ġimgħa, li jikkorrispondi għal tnaqqis perċentwali ta’ ‑24.49% (±42.46). Ma kien hemm l-ebda bidla mil-linja bażi fil-koorti ta’ standard ta’ kura. Erba’ individwi (26.7%) fuq id-doża rakkomandata ta’ teduglutide kisbu mill-inqas tnaqqis ta’ tlett ijiem fir-rekwiżiti tan-nutrizzjoni parenterali.

F’Ġimgħa 12, ibbażat fuq data mid-djarji tal-individwi, l-individwi wrew tnaqqis perċentwali medju ta’ 35.55% (±35.23) siegħa kuljum meta mqabbla mal-linja bażi, li kien jikkorrispondi għal tnaqqis fis-sigħat/jum tal-użu tan-nutrizzjoni parenterali ta’ ‑4.18 (±4.08), filwaqt l-individwi fil-koorti ta’ standard ta’ kura urew bidla minima f’dan il-parametru fl-istess punt ta’ żmien. 

Studju multiċentriku addizzjonali li fih il-parteċipanti ntgħażlu b’mod każwali u double‑blind, ta’ 24 ġimgħa twettaq fuq 59 individwu pedjatriku li kellhom bejn l-età ta’ sena u 17-il sena li kienu dipendenti fuq appoġġ parenterali. L-għan kien li jiġu evalwati s-sigurtà/tollerabbiltà, il-farmakokinetika u l-effikaċja ta’ teduglutide. Żewġ dożi ta’ teduglutide kienu studjati: 0.025 mg/kg/jum (n=24) u 0.05 mg/kg/jum (n=26); 9 individwi ġew irreġistrati f’fergħa tal-istandard tal-kura (standard of care, SOC). Il-każwalità kienet stratifikata skont l-età fil-gruppi tad-doża. Ir-riżultati ta’ hawn taħt jikkorrispondu mal-popolazzjoni ITT fid-doża rakkomandata ta’ 0.05 mg/kg/jum.

Ftim komplet
Tliet (3) individwi pedjatriċi fil-grupp ta’ 0.05 mg/kg kisbu l-punt ta’ tmiem addizzjonali ta’ awtonomija enterali sa ġimgħa 24.

Tnaqqis fil-volum tan-nutrizzjoni parenterali
Fuq il-bażi tad-data mid-djarju tal-individwi, 18-il individwu (69.2%) fil-grupp ta’ 0.05 mg/kg/jum kisbu l-punt tat-tmiem primarju ta’ tnaqqis ta’ ≥ 20% fil-volum ta’ PN/IV fit-tmiem tat-trattament, meta mqabbel mal-linja bażi; fil-fergħa SOC, individwu 1 (11.1%) kiseb dan il-punt ta’ tmiem.

Il-bidla medja fil-volum ta’ nutrizzjoni parenterali mil-linja bażi f’Ġimgħa 24, abbażi tad-data mid-djarju tal-individwi, kienet ta’ ‑23.30 (±17.50) mL/kg/jum, li tikkorrispondi għal ‑41.57% (±28.90); il-bidla medja fil-fergħa SOC kienet ta’ ‑6.03 (±4.5) mL/kg/jum (li tikkorrispondi għal ‑10.21% [±13.59]).

Tnaqqis fil-ħin tal-infużjoni
F’ġimgħa 24 kien hemm tnaqqis fil-ħin tal-infużjoni ta’ ‑3.03 (±3.84) sigħat/jum fil-fergħa ta’ 0.05 mg/kg/jum, li tikkorrispondi għal tibdil perċentwali ta’ ‑26.09% (±36.14). Din il-bidla mil-linja bażi bejn il-koorti SOC kienet ta’ ‑0.21 (±0.69) sigħat/jum (‑1.75% [±5.89]).

It-tnaqqis medju mil-linja bażi f'Ġimgħa 24 fin-numru ta’ jiem/ġimgħa fuq nutrizzjoni parenterali, abbażi tad-data mid-djarju tal-individwi, kien ta’ ‑1.34 (±2.24) jiem/ġimgħa, li jikkorrispondi għal tnaqqis perċentwali ta’ ‑21.33% (±34.09). Ma kien hemm l-ebda tnaqqis fil-jiem ta’ infużjoni PN/IV fil-ġimgħa fil-fergħa SOC.

Adulti

Teduglutide ġie studjat fi 17-il pazjent b’SBS li ġew allokati f’ħames gruppi ta’ trattament li kienu jużaw dożi ta’ 0.03, 0.10 jew 0.15 mg/kg ta’ teduglutide darba kuljum, jew 0.05 jew 0.075 mg/kg darbtejn kuljum (bid) fi studju multiċentriku, open-label u fuq firxa ta’ dożi għal 21 jum. It-trattament irriżulta f’assorbiment aħjar ta’ fluwidi gastrointestinali b’madwar 750‑1 000 ml/jum b’titjib fl-assorbiment ta’ makronutrijenti u elettroliti, tnaqqis fil-fluwidu stomali jew tal-ippurgar u eliminazzjoni ta’ makronutrijenti, u adattamenti funzjonali aħjar fil-mukoża intestinali. Adattamenti strutturali kienu temporanji fin-natura tagħhom u rritornaw fil-linja bażi fi żmien tliet ġimgħat wara l-waqfien tat‑trattament. 
 
Fl-istudju ewlieni ta’ fażi 3, double-blind, ikkontrollat bi plaċebo li sar fuq pazjenti b’SBS, li kienu jeħtieġu nutrizzjoni parenterali, 43 pazjent ġew magħżula b’mod każwali għal doża ta’ 0.05 mg/kg/jum ta’ teduglutide u 43 pazjent għal plaċebo għal sa 24 ġimgħa.
 
Il-proporzjon ta’ individwi ttrattati b’teduglutide li kisbu tnaqqis minn 20% sa 100% ta’ nutrizzjoni parenterali f’Ġimgħa 20 u 24, kien differenti b’mod statistikament sinifikanti mill-plaċebo (27 minn 43 individwu, 62.8% kontra 13 minn 43 pazjent, 30.2%, p=0.002). It-trattament b’teduglutide irriżulta fi tnaqqis ta’ 4.4 l/ġimgħa fir-rekwiżiti ta’ nutrizzjoni parenterali (minn linja bażi ta’ qabel it-trattament ta’ 12.9 litri) kontra 2.3 l/ġimgħa (minn linja bażi qabel it-trattament ta’ 13.2 litri) għal plaċebo wara 24 ġimgħa. Wieħed u għoxrin (21) pazjent ittrattati b’teduglutide (48.8%) kontra 9 fuq il-plaċebo (20.9%) kisbu mill-inqas tnaqqis ta’ jum wieħed fl-amministrazzjoni ta’ nutrizzjoni parenterali (p=0.008).
 
Sebgħa u disgħin fil-mija (97%) tal-pazjenti (37 minn 39 pazjent ittrattati b’teduglutide) li temmew l-istudju kkontrollat bil‑plaċebo, daħlu fi studju ta’ estensjoni fuq perjodu ta’ żmien twil fejn il‑pazjenti kollha rċivew 0.05 mg/kg ta’ teduglutide kuljum għal sa sentejn oħra. B’kollox, 88 pazjent ħadu sehem f’dan l-istudju ta’ estensjoni, li minnhom 39 kienu trattati bi plaċebo u 12 ġew irreġistrati, iżda mhux magħżula b’mod każwali, fl-istudju ta’ qabel; 65 minn 88 pazjent lestew l‑istudju ta’ estensjoni. Baqa’ jkun hemm evidenza ta’ rispons miżjud għat-trattament sa sentejn u nofs fil‑gruppi kollha esposti għal teduglutide f’termini ta’ tnaqqis fil-volum b’nutrizzjoni parenterali, l-akkwist ta’ ġranet addizzjonali mingħajr nutrizzjoni parenterali kull ġimgħa, u l-kisba tal-ftim ta’ appoġġ parenterali.
 
Tletin (30) mit-43 pazjent ittrattati b’teduglutide mill-istudju ewlieni li daħlu fl-istudju ta’ estensjoni, lestew total ta’ 30 xahar ta’ trattament. Minn dawn, 28 pazjent (93%) kisbu tnaqqis ta’ 20% jew aktar ta’ appoġġ parenterali. Minn pazjenti li rrispondew għat-trattament fl-istudju ewlieni li lestew l-istudju ta’ estensjoni, 21 minn 22 (96%), sostnew ir-rispons tagħhom għal teduglutide wara trattament kontinwu ta’ sentejn addizzjonali. 

It-tnaqqis medju fin-nutrizzjoni parenterali (n=30) kien ta’ 7.55 l/ġimgħa (tnaqqis ta’ 65.6% mil-linja bażi). Għaxar (10) individwi infatmu mill-appoġġ parenterali tagħhom waqt li kienu fuq trattament b’teduglutide għal 30 xahar. L-individwi nżammu fuq teduglutide anki jekk ma kinux jeħtieġu nutrizzjoni parenterali aktar. Dawn l-10 individwi kienu jeħtieġu appoġġ nutrizzjonali parenterali għal 1.2 sa 15.5 snin, u qabel it‑trattament b’teduglutide kienu jeħtieġu bejn 3.5 l/ġimgħa u 13.4 l/ġimgħa ta’ appoġġ nutrizzjonali parenterali. Fi tmiem l-istudju, 21 (70%), 18 (60%) u 18 (60%) tat-30 persuna li lestew l-istudju, kisbu tnaqqis ta’ 1, 2 jew 3 ijiem fil-ġimgħa fl-appoġġ parenterali, rispettivament. 
 
Mid-39 individwu fuq plaċebo, 29 lestew 24 xahar ta’ trattament b’teduglutide. It-tnaqqis medju fin-nutrizzjoni parenterali kien ta’ 3.11 l/ġimgħa (tnaqqis addizzjonali ta’ 28.3%). Sittax (16, 55.2%) minn 29 li lestew l-istudju kisbu tnaqqis ta’ 20% jew akbar ta’ nutrizzjoni parenterali. Fi tmien l-istudju, 14 (48.3%), 7 (24.1%) u 5 (17.2%) tal-pazjenti kisbu tnaqqis ta’ 1, 2, jew 3 ijiem fil-ġimgħa fin-nutrizzjoni parenterali, rispettivament. Żewġ (2) individwi infatmu mis-appoġġ parenterali tagħhom waqt li kienu fuq teduglutide.

Mit-12-il individwu mhux magħżul b’mod każwali fl-istudju ewlieni, 6 lestew 24 xahar ta’ trattament b’teduglutide. It-tnaqqis medju fin-nutrizzjoni parenterali kien ta’ 4.0 l/ġimgħa (tnaqqis ta’ 39.4% mil-linja bażi – il-bidu tal-istudju ta’ estensjoni) u 4 minn 6 li lestew (66.7%) kisbu tnaqqis ta’ 20% jew aktar fis‑appoġġ parenterali. Fi tmiem l-istudju, 3 (50%), 2 (33%) u 2 (335) kisbu tnaqqis ta’ 1, 2 jew 3 ijiem fil‑ġimgħa fin-nutrizzjoni parenterali, rispettivament. Individwu wieħed infatam mis-appoġġ parenterali waqt li kien fuq teduglutide. 

Fi studju ieħor ta’ fażi 3, double‑blind, ikkontrollat bi plaċebo li sar fuq pazjenti b’SBS, li kienu jeħtieġu nutrizzjoni parenterali, il-pazjenti rċivew doża ta’ 0.05 mg/kg/jum (n=35), doża ta’ 0.10 mg/kg/jum (n=32) ta’ teduglutide jew plaċebo (n=16) għal sa 24 ġimgħa.
 
L-analiżi tal-effikaċja primarja tar-riżultati tal-istudju ma wriet l-ebda differenza statistikament sinifikanti bejn il-grupp li kien qiegħed fuq 0.10 mg/kg/jum ta’ teduglutide u l-grupp tal-plaċebo, filwaqt li l‑proporzjon ta’ individwi li kienu qed jirċievu d-doża rakkomandata ta’ 0.05 mg/kg/jum ta’ teduglutide li kisbu mill‑inqas tnaqqis ta’ 20% fin-nutrizzjoni parenterali f’Ġimgħa 20 u 24, kienu differenti b’mod statistikament sinifikanti meta mqabbla mal-plaċebo (46% kontra 6.3%, p< 0.01). It-trattament b’teduglutide irriżulta fi tnaqqis ta’ 2.5 l/ġimgħa fir-rekwiżiti ta’ nutrizzjoni parenterali (minn linja bażi ta’ qabel it-trattament ta’ 9.6 litri) kontra 0.9 l/ġimgħa (minn linja bażi qabel it-trattament ta’ 10.7 litri) għall-plaċebo wara 24 ġimgħa.
 
It-trattament b’teduglutide indotta espansjoni tal-epitelju li jassorbi billi b’mod sinifikanti żied it-tul tal‑villus fil-musrana ż-żgħira.
 
Ħamsa u sittin (65) pazjent daħlu għal studju follow-up dwar SBS għal sa 28 ġimgħa addizzjonali ta’ trattament. Pazjenti fuq teduglutide żammew l-assenjazzjoni tagħhom tad-doża ta’ qabel matul il-fażi ta’ estensjoni, filwaqt li pazjenti fuq plaċebo intgħażlu b’mod każwali għal trattament attiv, jew b’0.05 jew b’0.10 mg/kg/jum.
 
Mill-pazjenti li kisbu mill-inqas tnaqqis ta’ 20% ta’ nutrizzjoni parenterali f’Ġimgħat 20 u 24 fl-istudju inizjali, 75% żammew dan ir-rispons fuq teduglutide wara sa sena ta’ trattament kontinwu.
 
It-tnaqqis medju tal-volum nutrizzjonali parenterali ta’ kull ġimgħa kien ta’ 4.9 l/ġimgħa (tnaqqis ta’ 52% mil-linja bażi) wara sena ta’ trattament kontinwu b’teduglutide.
 
Żewġ (2) pazjenti fuq id-doża rrakkomandata ta’ teduglutide infatmu min‑nutrizzjoni parenterali sa Ġimgħa 24. Pazjent addizzjonali ieħor fl-istudju follow-up infatam min-nutrizzjoni parenterali.
 
L-Aġenzija Ewropea għall-Mediċini ddifferiet l-obbligu li jiġu ppreżentati riżultati tal-istudji b’Revestive f’wieħed jew iktar kategoriji tal-popolazzjoni pedjatrika fit-trattament tal-SBS (ara sezzjoni 4.2 għal informazzjoni dwar l-użu pedjatriku). 
 
5.2	Tagħrif farmakokinetiku

Assorbiment

Teduglutide kien assorbit malajr minn siti tal-injezzjoni taħt il-ġilda b’livelli massimi fil-plażma jseħħu bejn wieħed u ieħor 3-5 sigħat wara l-għoti tad-doża fil-livelli kollha tad-doża. Il-bijodisponibilità assoluta ta’ teduglutide li jingħata taħt il-ġilda hija għolja (88%). Ma ġiet osservata l-ebda akkumulazzjoni ta’ teduglutide wara għoti ripetut taħt il-ġilda.
 
Distribuzzjoni

Wara l-għoti taħt il-ġilda, teduglutide għandu volum apparenti ta’ distribuzzjoni ta’ 26 litru f’pazjenti b’SBS.
 
Bijotrasformazzjoni

Il-metaboliżmu ta’ teduglutide mhux magħruf għal kollox. Peress li teduglutide hu peptide, huwa probabbli li jsegwi l-mekkaniżmu prinċipali għall-metaboliżmu ta’ peptidi.
 
Eliminazzjoni

Teduglutide għandu half-life terminali ta’ madwar sagħtejn. Wara l-għoti ġol-vini, it-tneħħija ta’ teduglutide fil-plażma kienet ta’ madwar 127 ml/siegħa/kg, li huwa ekwivalenti għar-rata tal‑filtrazzjoni glomerulari (GFR). L-eliminazzjoni mill-kliewi kienet ikkonfermata fi studju li stħarreġ il‑farmakokinetika f’individwi b’indeboliment tal-kliewi. Ma ġiet osservata l-ebda akkumulazzjoni ta’ teduglutide wara għoti ripetut taħt il-ġilda.
 
Linearità tad-doża

Ir-rata u l-firxa ta’ assorbiment ta’ teduglutide huma proporzjonali għad-doża f’dożi waħidhom u dożi ripetuti taħt il-ġilda ta’ sa 20 mg.
 
Farmakokinetika f’sottopopolazzjonijiet

Popolazzjoni pedjatrika

Wara l-għoti taħt il-ġilda, Cmax simili ta’ teduglutide, li jwassal għar-risponsi tal-effikaċja, fil-gruppi kollha ta’ età (4 xhur bl-età tat-tqala kkoreġuta sa 17-il sena), intwera minn immudellar farmakokinetiku tal-popolazzjoni bbażat fuq kampjuni tal-PK miġbura fil-popolazzjoni wara d-doża SC ta’ kuljum ta’ 0.05 mg/kg. Madankollu, esponiment iktar baxx (AUC) u half‑life iqsar ġew osservati f’pazjenti pedjatriċi li kellhom minn 4 xhur sa 17-il sena, meta mqabbla mal-adulti. Il-profil farmakokinetiku ta’ teduglutide f’din il-popolazzjoni pedjatrika, kif evalwat mit-tneħħija u l-volum tad-distribuzzjoni, kien differenti minn dak osservat fl-adulti wara li ġew ikkoreġuti l-piżijiet tal-ġisem. Speċifikament, it-tneħħija tonqos hekk kif tikber l-età minn 4 xhur sa persuni adulti. L-ebda data mhi disponibbli għal pazjenti pedjatriċi b’indeboliment moderat sa sever tal-kliewi u mard renali tal-aħħar stadju (end stage renal disease (ESRD)).

Sess tal-persuna

L-ebda differenzi klinikament rilevanti bejn is-sessi ma kienu osservati fi studji kliniċi.
 
Anzjani

Fi studju ta’ fażi 1, ma ġiet osservata l-ebda differenza fil-farmakokinetika ta’ teduglutide bejn individwi b’saħħithom iżgħar minn 65 sena meta mqabbla ma’ dawk li kellhom ’il fuq minn 65 sena. L-esperjenza fuq individwi li għandhom 75 sena u aktar hija limitata.
 
Indeboliment tal-fwied

Fi studju ta’ fażi 1, l-effett ta’ indeboliment epatiku fuq il-farmakokinetika ta’ teduglutide wara l-għoti ta’ teduglutide 20 mg taħt il-ġilda ġiet mistħarrġa. L-esponiment massimu u l-firxa globali ta’ esponiment għal teduglutide wara dożi waħidhom ta’ 20 mg ta’ teduglutide taħt il-ġilda kienu iktar baxxi (10-15%) f’individwi b’indeboliment epatiku moderat meta pparagunati ma’ dawk b’saħħithom fil-kontrolli mqabbla.
 
Indeboliment tal-kliewi

Fi studju ta’ fażi 1, l-effett ta’ indeboliment renali fuq il-farmakokinetika wara l-għoti taħt il-ġilda ta’ teduglutide 10 mg ġie mistħarreġ. B’indeboliment renali progressiv, sa u li jinkludi l-mard renali tal-aħħar stadju, il-parametri farmakokinetiċi primarji ta’ teduglutide żdiedu sa fattur ta’ (AUCinf) ta’ 2.6 u (Cmax) ta’ 2.1 meta mqabbla ma’ individwi b’saħħithom.
 
5.3	Tagħrif ta’ qabel l-użu kliniku dwar is-sigurtà
 
L-iperplasija fil-bużżieqa tal-marrara, tubi biljari epatiċi, u tubi tal-frixa, ġiet osservata fi studji tossikoloġiċi subkroniċi u kroniċi. Dawn l-osservazzjonijiet kienu potenzjalment assoċjati mal‑farmakoloġija mistennija maħsuba għal teduglutide, u kienu, sa gradi differenti, riversibbli fi żmien 8‑13-il ġimgħa ta’ żmien ta’ rkupru wara l-għoti kroniku.
 
Reazzjonijiet fis-sit tal-injezzjoni

Fi studji ta’ qabel l-użu kroniku, infjammazzjonijiet granulomatużi severi nstabu li kienu assoċjati mas-siti tal-injezzjoni.
 
Karċinoġeniċità/mutaġeniċità

Teduglutide kien negattiv meta ttestjat fis-sensiela ta’ testijiet standard għal ġenotossiċità.
 
Fi studju dwar il-karċinoġeniċità fil-firien, neoplażmi beninni relatati mat-trattament kienu jinkludu tumuri fl‑epitilju tal-kanal biljari f’firien irġiel esposti għal-livelli ta’ teduglutide fil-plażma li kienu madwar 32 u 155 darba ogħla minn dawk miksuba f’pazjenti mogħtija d-doża rakkomandata ta’ kuljum (inċidenza ta’ 1 minn 44 u 4 minn 48, rispettivament). Adenomi tal-mukoża ġeġunali kienu osservati f’1 minn 50 raġel u f’5 minn 50 raġel esposti għal-livelli ta’ teduglutide fil-plażma ta’ madwar 10 u 155 darba ogħla minn dawk miksuba f’pazjenti mogħtija d-doża rakkomandata ta’ kuljum. Barra minn hekk, adenokarċinoma ġeġunali kienet osservata f’far raġel li ngħata l-anqas doża ttestjata (marġni ta’ esponiment fil-plażma ta’ annimali:bniedem ta’ madwar 10 darbiet ogħla).

Tossiċità riproduttiva u tal-iżvilupp

Studji dwar tossiċità riporduttiva u tal-iżvilupp li jevalwaw teduglutide saru fuq firien u fniek f’dożi ta’ 0, 2, 10 u 50 mg/kg/jum taħt il-ġilda. Teduglutide ma kienx assoċjat ma’ effetti fuq il-prestazzjoni riproduttiva, in utero jew parametri ta’ żvilupp imkejla fi studji biex jistħarrġu l-fertilità, l-iżvilupp embrijofetali u l-iżvilupp ta’ qabel u wara t-twelid. Tagħrif farmakokinetiku wera li l-esponiment ta’ teduglutide fil-feti tal-fniek u l-frieħ tal-firien li jkunu qed jerdgħu, kien baxx ħafna.
 
 
6.	TAGĦRIF FARMAĊEWTIKU
 
6.1	Lista ta’ eċċipjenti
 
Trab

L-histidine
Mannitol
Sodium phosphate monohydrate
Disodium phosphate heptahydrate
 
Solvent

Ilma għall-injezzjonijiet
 
6.2	Inkompatibbiltajiet
 
Fin-nuqqas ta’ studji ta’ kompatibbiltà, dan il-prodott mediċinali m’għandux jitħallat ma’ prodotti mediċinali oħrajn.
 
6.3 	Żmien kemm idum tajjeb il-prodott mediċinali
 
Kunjetti mhux miftuħa

4 snin.
 
Prodott rikostitwit

L-istabbiltà kimika u fiżika waqt l‑użu ntweriet għal 24 siegħa f’temperatura sa 25 °C.

Mil-lat mikrobijoloġiku, ħlief jekk il-metodu tar-rikostituzzjoni jipprekludi r-riskju ta’ kontaminazzjoni mikrobjali, il-prodott għandu jintuża minnufih.
 
Jekk ma jintużax immedjatament, iż‑żmien tal-ħażna u l-kundizzjonijiet huma r-responsabbiltà tal-utent u normalment ma jkunx itwal minn 24 siegħa f’temperatura minn 2° sa 8 °C, sakemm ir-rikostituzzjoni tkun seħħet taħt kundizjonijiet ikkontrollati u asettiċi ivvalidati.

6.4 	Prekawzjonijiet speċjali għall-ħażna

Aħżen fi friġġ (2 °C – 8 °C). Tagħmlux fil-friża.
 
Għall-kondizzjonijiet ta’ ħażna wara r-rikostituzzjoni tal-prodott mediċinali, ara sezzjoni 6.3.
 
6.5	In-natura tal-kontenitur u ta’ dak li hemm ġo fih
 
Trab

Kunjett ta’ 3 mg b’tapp tal-lastku (bromobutyl) li fih 1.25 mg ta’ teduglutide.

Solvent

Siringa mimlija għal-lest (ħġieġ) bil-planġers (bromobutyl) li fiha 0.5 ml ta’ solvent.
 
Daqs tal-pakkett ta’ 28 kunjett bit-trab bi 28 siringa mimlija lesta.

6.6 	Prekawzjonijiet speċjali għar-rimi u għal immaniġġar ieħor
 
Id-determinazzjoni tan-numru ta’ kunjetti meħtieġa għall-għoti ta’ doża waħda, trid tkun ibbażata fuq il-piż tal-pazjent individwali u d-doża rakkomandata ta’ 0.05 mg/kg/jum. F’kull viżta, it-tabib għandu jiżen lill-pazjent, jiddetermina d-doża ta’ kuljum li għandha tingħata sal-viżta li jmiss, u jinforma lill-pazjent kif jixraq.

Tabella bil-volumi tal-injezzjoni bbażati fuq id-doża rakkomandata għal kull piż tal-ġisem kemm għal pazjenti pedjatriċi hi pprovduta f’sezzjoni 4.2.

Is-siringa mimlija għal-lest trid tiġi mmuntata b’labra ta’ rikostituzzjoni.

It-trab fil-kunjett għandu mbagħad jinħall billi jiżdied miegħu s-solvent kollu mis-siringa mimlija għal-lest.

Il-kunjett m’għandux jiċċaqlaq bis-saħħa, iżda jista’ jitrambal bejn il-pali tal-idejn u bil-mod jinqaleb rasu ’l isfel darba. Ġaladarba tifforma soluzzjoni ċara fil-kunjett, is-soluzzjoni għandha tinġibed ġo siringa tal-injezzjoni ta’ 1 ml (jew siringa tal-injezzjoni ta’ 0.5 ml jew iżgħar għal użu pedjatriku) b’intervalli ta’ skala ta’ 0.02 ml jew inqas (mhux inklużi fil‑pakkett).

Jekk żewġ kunjetti jkunu meħtieġa, il-proċedura għat-tieni kunjett trid tiġi ripetuta, u s-soluzzjoni addizzjonali tinġibed fis-siringa tal-injezzjoni li jkun fiha s-soluzzjoni mill-ewwel kunjett. Kwalunkwe volum li jaqbeż id-doża preskritta f’ml għandu jitneħħa u jintrema.

Is-soluzzjoni għandha tiġi injettata taħt il-ġilda f’żona mnaddfa fuq l-addome, jew jekk dan ma jkunx possibbli, fuq il-koxxa (ara sezzjoni 4.2 Metodu ta’ kif għandu jingħata) billi tuża labra rqiqa għall‑injezzjoni taħt il-ġilda adattata għal użu pedjatriku.
 
Istruzzjonijiet dettaljati dwar il-preparazzjoni u l-injezzjoni ta’ Revestive huma pprovduti fil-fuljett tal‑pakkett.
 
Is-soluzzjoni m’għandiex tintuża jekk tkun imdardra jew ikun fiha l-frak.
 
Biex jintuża darba biss.

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.

Il-labar u s-siringi kollha għandhom jintremew f’reċipjent għar-rimi ta’ ta’ oġġetti bil-ponta.


7.	DETENTUR TAL-AWTORIZZAZZJONI GĦAT-TQEGĦID FIS-SUQ
 
Takeda Pharmaceuticals International AG Ireland Branch
Block 2 Miesian Plaza
50 – 58 Baggot Street Lower
Dublin 2, D02 HW68
L-Irlanda
medinfoEMEA@takeda.com


8.	NUMRI TAL-AWTORIZZAZZJONI GĦAT-TQEGĦID FIS-SUQ

EU/1/12/787/003


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI
 
Data tal-ewwel awtorizzazzjoni: 30 ta’ Awwissu 2012
Data tal-aħħar tiġdid: 23 ta' Ġunju 2017


10.	DATA TA’ REVIŻJONI TAT-TEST

07/2024

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall‑Mediċini http://www.ema.europa.eu.

[image: ]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata. Ara sezzjoni 4.8 dwar kif għandhom jiġu rappurtati reazzjonijiet avversi.


1.	ISEM IL-PRODOTT MEDIĊINALI

Revestive 5 mg trab u solvent għal soluzzjoni għall-injezzjoni


2.	GĦAMLA KWALITATTIVA U KWANTITATTIVA

Kunjett wieħed ta’ trab fih 5 mg ta’ teduglutide*
Wara r-rikostituzzjoni, kull kunjett ikun fih 5 mg ta’ teduglutide f’0.5 ml ta’ soluzzjoni li jikkorrispondi għal konċentrazzjoni ta’ 10 mg/ml. 

*Analogu ta’ peptide‑2 bħal glucagon (GLP‑2, glucagon like peptide‑2) prodott fiċ-ċelluli ta’ Escherichia coli b’teknoloġija rikombinanti tad‑DNA. 
 
Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA
 
Trab u solvent għal soluzzjoni għall-injezzjoni.
It-trab huwa abjad u s-solvent ċar u bla kulur.


4.	TAGĦRIF KLINIKU
 
4.1 	Indikazzjonijiet terapewtiċi
 
Revestive huwa indikat għat-trattament ta’ pazjenti li jkollhom 4 xhur bl-età tat-tqala kkoreġuta jew aktar bis-Sindrome tal-Musrana ż-Żgħira (Short Bowel Syndrome, SBS). Il-pazjenti għandhom ikunu stabbli wara perjodu t’adattament intestinali wara l-kirurġija.

4.2 	Pożoloġija u metodu ta’ kif għandu jingħata

It-trattament għandu jiġi mibdi taħt is-superviżjoni ta’ professjonist mediku b’esperjenza fit-trattament ta’ SBS.

It-trattament m’għandux jinbeda sakemm ikun raġonevoli li l-pazjent ikun stabbli wara perjodu ta’ adattament intestinali. L-ottimizzazzjoni u l-istabbilizzazzjoni ta’ fluwidu fil‑vina u l-appoġġ tan‑nutrizzjoni għandhom jitwettqu qabel jinbeda t-trattament.

L-evalwazzjoni klinika mit-tabib għandha tikkunsidra l-għanijiet individwali tat-trattament u l-preferenzi tal-pazjent. It-trattament għandu jitwaqqaf jekk ma jkunx hemm titjib globali miksub fil-kundizzjoni tal-pazjent. L-effikaċja u s-sigurtà fil-pazjenti kollha għandhom jiġu mmonitorjati fuq bażi kontinwa skont il-linji gwida kliniċi tat-trattament.

Pożoloġija

Adulti

Id-doża rakkomandata ta’ Revestive hija ta’ 0.05 mg/kg piż tal-ġisem darba kuljum. Il-volum tal-injezzjoni skont il-piż tal-ġisem hija pprovduta hawn taħt f’Tabella 1. Minħabba l-eteroġeneità tal-popolazzjoni ta’ SBS, sorveljanza attenta b’titrazzjoni ’l isfel tad-doża ta’ kuljum tista’ tiġi kkunsidrata għal xi pazjenti sabiex tiġi ottimizzata t-tollerabilità tat-trattament. Jekk tinqabeż xi doża, dik id-doża għandha tiġi injettata kemm jista’ jkun malajr f’dak il-jum. L-effett tat-trattament għandu jiġi evalwat wara 6 xhur. Data limitata mill-istudji kliniċi wriet li xi pazjenti jistgħu jdumu aktar biex jirrispondu għat-trattament (i.e., dawk li jkun għad baqgħalhom il-preżenza ta’ colon‑in‑continuity jew ileum distali/terminali; jekk ma jinkiseb l-ebda tibdil globali wara 12-il xahar, il-ħtieġa għat-trattament kontinwu għandha tiġi kkunsidrata mill-ġdid.

It-trattament kontinwu huwa rakkomandat għal pazjenti li nfatmu min-nutrizzjoni parenterali.
 
Tabella 1: Volum tal-injezzjoni skont il-piż tal-ġisem għall-adulti

	Piż tal-ġisem
	Qawwa ta’ 5 mg
Volum li jrid jiġi injettat

	38-41 kg
	0.20 ml

	42-45 kg
	0.22 ml

	46-49 kg
	0.24 ml

	50-53 kg
	0.26 ml

	54-57 kg
	0.28 ml

	58-61 kg
	0.30 ml

	62-65 kg
	0.32 ml

	66-69 kg
	0.34 ml

	70-73 kg
	0.36 ml

	74-77 kg
	0.38 ml

	78-81 kg
	0.40 ml

	82-85 kg
	0.42 ml

	86-89 kg
	0.44 ml

	90-93 kg
	0.46 ml



Popolazzjoni pedjatrika (≥ 1 sena)

It-trattament għandu jinbeda taħt is-superviżjoni ta’ persuna medika professjonali b’esperjenza fit-trattament ta’ SBS pedjatrika.

Id-doża rakkomandata ta’ Revestive fi tfal u adolexxenti (li jkollhom minn sena sa 17-il sena) hi l-istess bħall-adulti (0.05 mg/kg piż tal-ġisem darba kuljum). Il-volum tal-injezzjoni skont il-piż tal-ġisem meta tkun tuża l-kunjett b’qawwa ta’ 5 mg u pprovdut f’Tabella 2 hawn taħt. Kunjett b’qawwa ta’ 1.25 mg hu disponibbli wkoll għal użu pedjatriku (pazjenti b’piż tal-ġisem ta’ < 20 kg).

Jekk tinqabeż doża, dik id-doża għandha tiġi injettata mill-aktar fis possibbli dakinhar stess. Perjodu ta’ trattament ta’ 6 xhur hu rakkomandat, u wara dan, l-effett tat-trattament għandu jiġi evalwat. Fi tfal li għandhom inqas minn sentejn, it-trattament għandu jiġi evalwat wara 12-il ġimgħa. M’hemmx data disponibbli f’pazjenti pedjatriċi wara 6 xhur (ara sezzjoni 5.1).

Tabella 2: Volum tal-injezzjoni skont il-piż tal-ġisem għall-popolazzjoni pedjatrika (≥ 1 sena)

	Piż tal-ġisem
	Qawwa ta’ 5 mg
Volum li jrid jiġi injettat

	10-11 kg
	0.05 ml

	12-13 kg
	0.06 ml

	14-17 kg
	0.08 ml

	18-21 kg
	0.10 ml

	22-25 kg
	0.12 ml

	26-29 kg
	0.14 ml

	30-33 kg
	0.16 ml

	34-37 kg
	0.18 ml

	38-41 kg
	0.20 ml

	42-45 kg
	0.22 ml

	46-49 kg
	0.24 ml

	≥ 50 kg
	Ara Tabella 1 taħt is-sezzjoni “Adulti”.



Popolazzjoni pedjatrika (b’età minn 4 xhur sa inqas minn 12‑il xahar)

Għal pazjenti pedjatriċi b’età minn 4 xhur sa inqas minn 12‑il xahar, għandu jintuża l-kunjett ta’ Revestive 1.25 mg. Irreferi għas-Sommarju tal-Karatteristiċi tal-Prodott ta’ Revestive 1.25 mg trab u solvent għal soluzzjoni għall-injezzjoni għal informazzjoni dwar id-dożaġġ.

Popolazzjonijiet speċjali

Anzjani 
L-ebda aġġustament fid-doża ma hu meħtieġ għal pazjenti li jkollhom aktar minn 65 sena.
 
Indeboliment renali
L-ebda aġġustament fid-doża ma hu meħtieġ għal pazjenti adulti jew tfal b’indeboliment renali ħafif. F’pazjenti adulti jew tfal b’indeboliment renali moderat u sever (tneħħija tal-kreatinina inqas minn 50 ml/min), u fl-aħħar stadju ta’ mard renali, id-doża ta’ kuljum għandha titnaqqas b’50% (ara sezzjoni 5.2).
 
Indeboliment tal-fwied
L-ebda aġġustament fid-doża mhu meħtieġ għal pazjenti b’indeboliment epatiku ħafif u moderat skont studju li sar f’individwi b’Child-Pugh ta’ grad B. Revestive ma ġiex studjat f’pazjenti b’indeboliment epatiku sever (ara sezzjonijiet 4.4 u 5.2).

Popolazzjoni pedjatrika (< 4 xhur)
M’hemm l-ebda data disponibbli attwalment fit-tfal li għandhom inqas minn 4 xhur bl-età tat-tqala kkoreġuta.
 
Metodu ta’ kif għandu jingħata 

Is-soluzzjoni rikostitwita għandha tingħata b’injezzjoni taħt il-ġilda darba kuljum, billi jiġu alternati s-siti bejn wieħed mill-erba’ kwadranti tal-addome. F’każ li l-injezzjoni fl-addome tkun imfixkla mill-uġigħ, ċikatriċi jew ebusija tat-tessut, tista’ tintuża l-koxxa wkoll. Revestive m’għandux jingħata ġol-vini jew ġol-muskoli.
 
Għal istruzzjonijiet fuq ir-rikostituzzjoni tal-prodott mediċinali qabel ma jingħata, ara sezzjoni 6.6.
 
4.3 	Kontraindikazzjonijiet
 
Sensittività eċċessiva għas-sustanza attiva jew għal kwalunkwe sustanza mhux attiva elenkata fis‑sezzjoni 6.1, jew residwi f’ammonti żgħar ta’ tetracycline.
 
Tumur malinn attiv jew issuspettat.
 
Pazjenti bi storja ta’ tumuri malinni fil-passaġġ gastrointestinali, li jinkludu s-sistema epatobiljari u l-frixa fl-aħħar ħames snin.
 
4.4	Twissijiet speċjali u prekawzjonijiet għall-użu

Hu rakkomandat bil-qawwa li kull darba li Revestive jingħata lil pazjent, l-isem u n-numru tal-lott tal-prodott ikunu rreġistrati sabiex tinżamm rabta bejn il-pazjent u l-lott tal-prodott.

Adulti

Polipi fil-kolon u r-rektum 

Għandha ssir kolonoskopija bit-tneħħija ta’ polipi fiż-żmien li jinbeda t-trattament b’Revestive. Kolonoskopiji (jew mezzi alternattivi ta’ teħid ta’ immaġni) bħala follow-up ta’ darba fis-sena huma rakkomandati waqt l-ewwel sentejn ta’ trattament b’Revestive. Kolonoskopiji sussegwenti huma rakkomandati li jsiru f’intervalli minimi ta’ kull ħames snin. Valutazzjoni individwali dwar jekk hux meħtieġ li jkun hemm frekwenza aktar ta’ spiss ta’ sorveljanza għandha ssir skont il-karatteristiċi tal-pazjent (eż. età, mard fl-isfond). Ara wkoll sezzjoni 5.1. Jekk jinstab polipu, huwa rakkomandat li jiġu segwiti l-linji gwida attwali dwar follow-up għal polipi. Fil-każ ta’ tumuri malinni, it-terapija ta’ Revestive trid titwaqqaf (ara sezzjoni 4.3).
 
Neoplażija gastrointestinali li tinkludi l-passaġġ epatobiljari 

[bookmark: _Hlk170741887]Fl-istudju dwar il-karċinoġeniċità fil-firien, tumuri beninni ġew osservati fil-musrana ż-żgħira u l-kanali tal-bili ekstraepatiċi. L-iżvilupp ta’ polipi intestinali żgħar ġie osservat ukoll f’pazjenti b’SBS umani fi żmien bosta xhur wara l-bidu tat-trattament b’teduglutide. Minħabba dan, hija rakkomandata endoskopija fil-parti ta’ fuq tal-apparat gastrointestinali jew immaġni oħra qabel u waqt it-trattament b’teduglutide. Jekk tinstab neoplażija, din għandha titneħħa. Fil-każ ta’ tumuri malinni, it-trattament b’teduglutide irid jitwaqqaf (ara sezzjonijiet 4.3 u 5.3).
 
Il-bużżieqa tal-marrara u l-passaġġi biljari

Każijiet ta’ koleċistite, kolangite, u kolelitijasi ġew irrappurtati fi studji kliniċi. Fil-każ ta’ sintomi tal-bużżieqa tal‑marrara jew sintomi marbuta mal-passaġġ biljari, il-ħtieġa li jibqa’ jingħata t-trattament b’Revestive għandu jibqa’ jiġi analizzat mill-ġdid.
 
Mard marbut mal-frixa

Każijiet ta’ reazzjonijiet avversi marbuta mal-frixa bħal pankreatite, stenożi fil-passaġġ pankreatiku, infezzjoni fil-frixa u żieda fl-amylase u lipase fid-demm, ġew irrappurtati fi studji kliniċi. F’każijiet avversi tal-frixa, il-ħtieġa li jibqa’ jingħata t-trattament b’Revestive għandu jibqa’ jiġi analizzat mill-ġdid.
 
Monitoraġġ tal-musrana ż-żgħira, il-bużżieqa tal-marrara u l-frixa

Pazjenti b’SBS għandhom jibqgħu jiġu mmonitorjati mill-qrib skont il-linji gwida ta’ trattament kliniku. Dan is-soltu jinkludi l-monitoraġġ tal-funzjoni tal-musrana ż-żgħira, il-bużżieqa tal-marrara u l-passaġġi biljari, u l-frixa għal sinjali u sintomi, u, jekk indikat, stħarriġ addizzjonali fil-laboratorju u tekniċi ta’ immaġni xierqa.
 
Ostruzzjoni intestinali

Każijiet ta’ ostruzzjoni intestinali ġew irrappurtati fi studji kliniċi. Fil-każ ta’ ostruzzjonijiet intestinali rikorrenti, il-ħtieġa li jibqa’ jingħata t-trattament b’Revestive għandu jibqa’ jiġi analizzat mill-ġdid.
 
Fluwidu eċċessiv u Bilanċ tal-Elettroliti

Sabiex jiġu evitati fluwidu eċċessiv jew deidratazzjoni, huwa meħtieġ aġġustament bir-reqqa tal-appoġġ parenterali f’pazjenti li jieħdu Revestive. Il-bilanċ tal-elettroliti u l-istat tal-fluwidu għandhom jiġu mmonitorjati bir-reqqa matul it-trattament, speċjalment waqt rispons terapewtiku inizjali u t-twaqqif tat-trattament ta’ Revestive. 

Fluwidu eċċessiv
Fluwidu eċċessiv ġie osservat fil-provi kliniċi. Avvenimenti avversi ta’ fluwidu eċċessiv seħħew l-aktar ta’ spiss matul l-ewwel 4 ġimgħat ta’ terapija u naqsu maż-żmien.

Minħabba żieda fl-assorbiment ta’ fluwidi, pazjenti b’mard kardjovaskulari, bħal insuffiċienza kardijaka u pressjoni għolja, għandhom jiġu sorveljati fir-rigward ta’ fluwidu eċċessiv, speċjalment waqt il-bidu tat-terapija. Il-pazjenti għandhom jingħataw parir biex jikkuntattjaw lit-tabib tagħhom f’każ ta’ żieda fil-piż f’daqqa, nefħa fil-wiċċ, għekiesi minfuħa u/jew qtugħ ta’ nifs. B’mod ġenerali, fluwidu eċċessiv jista’ jiġi evitat permezz ta’ valutazzjoni xierqa u f’waqtha tal-bżonnijiet nutrizzjonali parenterali. Din il-valutazzjoni għandha ssir aktar ta’ spiss fl-ewwel xhur ta’ trattament. 

Insuffiċjenza konġestiva tal-qalb ġiet osservata fil-provi kliniċi. Fil-każ ta’ deterjorazzjoni sinifikanti tal-mard kardjovaskulari, il-ħtieġa għal trattament kontinwu b’Revestive għandu jiġi vvalutat.

Deidratazzjoni
Pazjenti b’SBS huma suxxettibbli għal deidratazzjoni li tista’ twassal għal insuffiċjenza akuta tal-kliewi. 
F’pazjenti li jkunu qed jirċievu Revestive, l-appoġġ parenterali għandu jitnaqqas b’attenzjoni u m’għandux jitwaqqaf f’daqqa. L-istat tal-fluwidi tal- pazjent għandu jiġi evalwati wara t-tnaqqis tal-appoġġ parenterali u wara li jkun sar aġġustament korrispondenti, skont il-ħtieġa.

Prodotti mediċinali mogħtija fl-istess ħin

Pazjenti li jirċievu prodotti mediċinali li jingħataw fl-istess ħin mill-ħalq li jkunu jeħtieġu titrazzjoni jew li għandhom indiċi terapewtiku dejjaq għandhom jiġu mmonitorjati mill-qrib minħabba żieda potenzjali fl‑assorbiment (ara sezzjoni 4.5).
 
Kundizzjonijiet kliniċi speċjali

Revestive ma ġiex studjat f’pazjenti li jkollhom mard fl-istess ħin li jkun sever u klinikament instabbli, (eż., kardjovaskulari, respiratorji, renali, infezzjonijiet, endokrinali, fwied, jew SNĊ), jew f’pazjenti b’tumuri malinni fl-aħħar ħames snin (ara sezzjoni 4.3). Għandha tiġi eżerċitata kawtela meta tingħata riċetta għal Revestive.
 
Indeboliment tal-fwied

Revestive ma ġiex studjat f’pazjenti b’indeboliment epatiku sever. Id-data mill-użu f’individwi b’indeboliment epatiku moderat ma tissuġerrixix bżonn għal użu ristrett.
 
Waqfien tat-trattament

Minħabba r-riskju ta’ deidratazzjoni, it-twaqqif tat-trattament b’ Revestive għandu jiġi mmaniġġjat b’attenzjoni.

Popolazzjoni pedjatrika

Ara wkoll il-prekawzjonijiet ġenerali għall-adulti taħt din is-sezzjoni.

Polipi kolorettali/Neoplażija

Qabel il-bidu tat-trattament b’Revestive, għandu jsir ittestjar għal demm moħbi fl-ippurgar fit-tfal u fl-adolexxenti kollha. Kolonoskopija/sigmojdoskopija hija meħtieġa jekk hemm evidenza ta’ demm mhux spjegat fl-ippurgar. Ittestjar sussegwenti għal demm moħbi fl-ippurgar għandu jsir kull sena fit-tfal u fl-adolexxenti waqt li jkunu qed jirċievu Revestive.

Hu rakkomandat li ssir kolonskopija/sigmojdoskopija fit-tfal u adolexxenti kollha wara sena ta’ trattament, u kull 5 snin wara matul trattament kontinwu b’Revestive u jekk ikollhom fsad gastrointestinali ġdida jew mhux spjegata.

Eċċipjenti

Revestive fih anqas minn 1 mmol sodium (23 mg) f’kull doża, jiġifieri essenzjalment ‘ħieles mis-sodium’.

Il-kawtela hija meħtieġa meta Revestive jingħata lil persuni li għandhom sensittività eċċessiva magħrufa għal tetracycline (ara sezzjoni 4.3).

4.5 	Interazzjoni ma’ prodotti mediċinali oħra u forom oħra ta’ interazzjoni

Ma sarux studji kliniċi farmakokinetiċi ta’ interazzjonijiet bejn mediċina u oħra. Studju in vitro jindika li teduglutide ma jimpedixxix l-enzimi metaboliċi f’mediċini ta’ ċitokrom P450. Ibbażat fuq l-effett farmakodinamiku ta’ teduglutide, hemm potenzjal għal żieda fl-assorbiment ogħla ta’ prodotti mediċinali mogħtija fl-istess ħin (ara sezzjoni 4.4).
 
4.6	Fertilità, tqala u treddigħ
 
Tqala 

M’hemmx data dwar l-użu ta’ Revestive f’nisa tqal. Studji f’annimali ma wrewx effetti diretti jew indiretti tossiċi fuq is-sistema riproduttiva (ara 5.3). Bħala prekawzjoni, hu preferibbli li ma jintużax Revestive waqt it-tqala.
 
Treddigħ 

Mhux magħruf jekk teduglutide jiġix eliminat mill-ħalib tas-sider tal-bniedem. Fil-firien, il-konċentrazzjoni medja ta’ teduglutide fil-ħalib kienet inqas minn 3% tal-konċentrazzjoni fil-plażma materna wara injezzjoni taħt il-ġilda waħda ta’ 25 mg/kg. Ir-riskju gћat-trabi tat-twelid li jkunu qed jiġu mredda’ mhux eskluż. Bħala prekawzjoni hu preferibbli li ma jintużax Revestive waqt it‑treddigħ.
 
Fertilità 

M’hemm l-ebda data fuq l-effett ta’ teduglutide fuq il-fertilità tal-bniedem. Data mill-annimali ma tindikax indeboliment għal fertilita.
 
4.7	Effetti fuq il-ħila biex issuq u tħaddem magni
 
Revestive għandu effett żgħir fuq il-ħila biex issuq u tħaddem magni. Madankollu, każijiet ta’ sinkope ġew irrappurtati fi studji kliniċi (ara sezzjoni 4.8). Każijiet bħal dawn jistgħu jħallu impatt fuq il-ħila biex issuq u tħaddem magni.
 
4.8 	Effetti mhux mixtieqa

Sommarju tal-profil tas-sigurtà

Ir-reazzjonijiet avversi nkisbu minn 2 studji kliniċi bil-plaċebo bħala kontroll b’teduglutide f’109 pazjenti b’SBS ittrattati b’dożi ta’ 0.05 mg/kg/jum u 0.10 mg/kg/jum sa 24 ġimgħa. Madwar 52% tal‑pazjenti ttrattati b’teduglutide esperjenzaw reazzjonijiet avversi (kontra 36% tal-pazjenti li ngħataw plaċebo). L-aktar reazzjonijiet avversi komuni li ġew irrappurtati kienu wġigħ u nefħa addominali (45%), infezzjonijiet fl-apparat respiratorju (28%) (li jinkludu nażofarinġite, influwenza, infezzjoni fil-parti ta’ fuq tal-passaġġ respiratorju, u infezzjoni fil-parti t’isfel tal-passaġġ respiratorju, dardir (26%), reazzjonijiet fis-sit tal-injezzjoni (26%), uġigħ ta’ ras (16%) u rimettar (14%). Madwar 38% tal-pazjenti ttrattati bi stoma esperjenzaw kumplikazzjonijiet gastrointestinali marbuta ma’ stoma. Il-maġġoranza ta’ dawn ir‑reazzjonijiet kienu ħfief jew moderati.
 
Ma ġewx identifikati sinjali ta’ sigurtà ġodda f’pazjenti esposti għal 0.05 mg/kg/jum ta’ teduglutide għal sa 30 xahar fi studju fuq perjodu ta’ żmien twil open-label.

Lista f’forma tabulari ta’ reazzjonijiet avversi

Reazzjonijiet avversi huma elenkati hawn taħt skont is-sistema tal-klassifika tal-organi ta’ MedDRA u l‑frekwenza. Frekwenzi huma definiti bħala komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1 000 sa < 1/100); rari (≥ 1/10 000 sa < 1/1 000), rari ħafna (< 1/10 000), mhux magħruf (ma tistax tittieħed stima mid-data disponibbli). Fi ħdan kull kategorija ta’ frekwenzi, l-effetti mhux mixtieqa huma ppreżentati f’ordni ta’ serjetà dejjem tonqos. Ir-reazzjonijiet avversi kollha identifikati fl‑esperjenza ta’ wara t-tqegħid fis-suq qed jintwerew b’format italicized.

	Frekwenza

Sistema tal-klassifika tal-organi
	Komuni ħafna

	Komuni

	Mhux komuni

	Mhux magħruf

	Infezzjonijiet u infestazzjonijiet
	Infezzjoni fil-passaġġ respiratorju*

	Mard bħal dak tal-Influwenza
	
	

	Disturbi fis-sistema immuni
	
	
	
	Sensittività eċċessiva

	Disturbi fil-metaboliżmu u n-nutrizzjoni
	
	Tnaqqis fl-aptit
Fluwidu eċċessiv
	
	

	Disturbi psikjatriċi
	
	Ansjetà
Disturbi fl-irqad
	
	

	Disturbi fis-sistema nervuża
	Uġigħ ta’ ras
	
	
	

	Disturbi fil-qalb
	
	Insuffiċjenza konġestiva tal‑qalb
	
	

	Disturbi vaskulari
	
	
	Sinkope
	

	Disturbi respiratorji, toraċiċi u medjastinali
	
	Sogħla 
Qtugħ ta’ nifs

	
	

	Disturbi gastro-intestinali
	Nefħa taż-żaqq
Uġigħ ta’ żaqq
Dardir
Rimettar
	Polipi kolorettali
Stenożi fil-kolon
Gass fl-istonku
Ostruzzjoni fl-imsaren
Stenożi fil-passaġġ tal-frixa
Pankreatite†
Stenożi fl-musrana ż-żgħira
	Polipi intestinali żgħar‡
	Polipi gastriċi


	Disturbi fil-fwied u l‑marrara
	
	Koleċistite
Koleċistite akuta
	
	

	Disturbi ġenerali u kondizzjonijiet ta’ mnejn jingħata
	Reazzjoni fis-sit tal‑injezzjoni§
	Edema periferali
	
	Żamma ta’ fluwidu

	Korriment u avvelenament u komplikazzjonijiet ta’ xi proċedura
	Kumplikazzjoni tal-istoma gastrointestinali
	
	
	

	*Jinkludi waħda minn dawn it-termini ppreferuti li ġejjin: Nażofarinġite, Influwenza, Infezzjonijiet fil-parti ta’ fuq tal-passaġġ respiratorju, u Infezzjoni fil-parti t’isfel tal-passaġġ respiratorju.
†Jinkludi waħda minn dawn it-termini ppreferuti li ġejjin: Pankreatite, Pankreatite akuta u Pankreatite kronika.
‡Il-postijiet jinkludu d-duwodenu, il-jejunum, u l-ileu.
§Jinkludi waħda minn dawn it-termini ppreferuti li ġejjin: Ematoma fis-sit tal-injezzjoni, Eritema fis-sit tal-injezzjoni, Uġigħ fis-sit tal-injezzjoni, Nefħa fis-sit tal-injezzjoni u Emorraġija fis-sit tal-injezzjoni.


 
Deskrizzjoni ta’ reazzjonijiet avversi magħżula

Immunoġeniċità

B’mod konsistenti mal-karatteristiċi potenzjalment immunoġeniċi ta’ prodotti mediċinali li fihom il‑peptidi, l-għoti ta’ Revestive jista’ potenzjalment jikkawża l-iżvilupp ta’ antikorpi. Ibbażat fuq data integrata minn żewġ provi fl-adulti b’SBS (studju li dam 6 xhur, ikkontrollat bi plaċebo, li fih il-parteċipanti ntgħażlu b’mod każwali, segwit minn studju open‑label li dam 24 xahar), l-iżvilupp ta’ antikorpi anti‑teduglutide f’individwi li rċivew għoti taħt il-ġilda ta’ 0.05 mg/kg ta’ teduglutide darba kuljum kien ta’ 3% (2/60) f’Xahar 3, 17% (13/77) f’Xahar 6, 24% (16/67) f’Xahar 12, 33% (11/33) f’Xahar 24, u 48% (14/29) f’Xahar 30. Fi studji ta’ fażi 3 f’pazjenti b’SBS li rċivew teduglutide għal ≥ sentejn, 28% tal-pazjenti żviluppaw antikorpi kontra l-proteina ta’ E. coli (proteina residwa miċ-ċellula ospitanti mill-manifattura). Il-formazzjoni ta’ antikorpi ma kinitx assoċjata ma’ riżultati klinikament rilevanti dwar is-sigurtà, effikaċja mnaqqsa jew farmakokinetika mibdula ta’ Revestive.
 
Reazzjonijiet fis-sit tal-injezzjoni

Reazzjonijiet fis-sit tal-injezzjoni seħħew f’26% ta’ pazjenti SBS ittrattati b’teduglutide, meta mqabbla ma’ 5% tal-pazjenti fil-parti tal-istudju dwar il-plaċebo. Ir-reazzjonijiet kienu jinkludu ematoma, fis-sit tal-injezzjoni, eritema fis-sit tal-injezzjoni, uġigħ fis-sit tal-injezzjoni, nefħa fis-sit tal-injezzjoni u emorraġija fis-sit tal-injezzjoni (ara wkoll sezzjoni 5.3). Il-maġġoranza tar-reazzjonijiet kienu moderati fis-severità u l-ebda okkorrenzi ma wasslu għat-twaqqif tal-mediċina.
 
Proteina reattiva Ċ

Żidiet modesti ta’ madwar 25 mg/l fil-proteina reattiva Ċ kienu osservati fl-ewwel sebat ijiem ta’ trattament b’teduglutide, li naqsu b’mod kontinwu b’injezzjonijiet kontinwi li ngħataw kuljum.Wara 24 ġimgħa ta’ trattament b’teduglutide, il-pazjenti wrew żieda globali żgħira ta’ madwar 1.5 mg/l bħala medja fi proteina reattiva Ċ. Dawn il-bidliet la kienu assoċjati ma’ xi bidliet oħra fil-parametri tal-laboratorju u lanqas ma’ xi sintomi kliniċi rrappurtati. Ma kienx hemm żidiet medji klinikament rilevanti ta’ proteina reattiva Ċ mil-linja bażi wara trattament fuq perjodu ta’ żmien twil b’teduglutide għal sa 30 xahar. 

Popolazzjoni pedjatrika

F’żewġ provi kliniċi li tlestew, kien hemm 87 individwu pedjatriku (li kellhom minn sena sa 17-il sena) li ġew irreġistrati u esposti għal teduglutide għal massimu ta’ 6 xhur. L-ebda individwu ma ħalla l-istudji minħabba avveniment avvers. B’mod globali, il-profil tas‑sigurtà ta’ teduglutide (inkluż it-tip u l-frekwenza ta’ reazzjonijiet avversi, u l-immunoġeneċità) fi tfal u adolexxenti (etajiet ta’ 1‑17-il sena) kien simili għal dak fl-adulti.

Fi tliet studji kliniċi li tlestew f’individwi pedjatriċi (li kellhom bejn 4 u < 12‑il xahar bl-età tat-tqala kkoreġuta), il-profil tas-sigurtà rrappurtat f’dawn l-istudji kien konsistenti ma’ dak osservat fi studji pedjatriċi preċedenti u ma ġiet identifikata l-ebda problema ta’ sigurtà.

Data tas-sigurtà fit-tul limitata hija disponibbli għall-popolazzjoni pedjatrika. M’hemm l-ebda data disponibbli fit-tfal taħt l-età ta’ 4 xhur.

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Id-doża massima ta’ teduglutide studjata matul l-iżvilupp kliniku kienet ta’ 86 mg/jum għal 8 ijiem. L‑ebda reazzjoni avversa sistemika mhux mistennija ma dehret (ara sezzjoni 4.8).
 
Fil-każ ta’ doża eċċessiva, il-pazjent għandu jiġi mmonitorjat b’attenzjoni minn professjonist mediku.
 
 
5.	PROPRJETAJIET FARMAKOLOĠIĊI
 
5.1 	Proprjetajiet farmakodinamiċi

Kategorija farmakoterapewtika: prodotti oħrajn għall-passaġġ alimentari u l-metaboliżmu, diversi prodotti għall-passaġġ alimentari u l-metaboliżmu, Kodiċi ATC: A16AX08.
 
Mekkaniżmu ta’ azzjoni

Peptide‑2 (GLP‑2) li tixbah lil glucagon, li sseħħ b’mod naturali fil-bniedem, huwa peptid li jitnixxa minn ċelluli L tal-imsaren li hu magħruf li jżid l-influss intestinali u portali tad-demm, jimpedixxi t-tnixxija ta’ aċidu gastriku u jnaqqas il-motilità intestinali. Teduglutide huwa analogu ta’ GLP‑2. F’diversi studji mhux kliniċi, intwera li teduglutide jippreserva l-integrità mukożali billi jippromwovi tiswija u tkabbir normali tal-imsaren permezz ta’ żieda fit-tul tal-villus u l-fond tal-kripta.
 
Effetti farmakodinamiċi

Bħal GLP‑2, teduglutide jikkonsisti minn tul ta’ 33 aċidu amminiku b’sostituzzjoni ta’ aċidu amminiku ta’ alanine minn glycine fit-tieni pożizzjoni tat‑terminu‑N. Is-sostituzzjoni unika ta’ aċidu amminiku meta mqabbel ma’ GLP‑2 li sseħħ b’mod naturali tirriżulta f’reżistenza għal degradazzjoni in vivo mill-enzima dipeptidyl peptidase-IV (DPP‑IV), li tirriżulta f’half-life estiża. Teduglutide iżid it-tul tal-villus u l-fond tal-kripta tal-epitelju intestinali.
 
Abbażi fuq is-sejbiet li joħorġu mill-istudji ta’ qabel l-użu kliniku (ara sezzjonijiet 4.4 u 5.3) u l-mekkaniżmu ta’ azzjoni propost mal-effetti trofiċi fuq il-mukoża intestinali, jidher li hemm riskju għall-promozzjoni ta’ neoplażija fil‑musrana ż-żgħira u/jew fil-kolon. L-istudji kliniċi li saru ma setgħu la jeskludu u lanqas jikkonfermaw din iż-żieda fir-riskju. Diversi każijiet ta’ polipi kolorettali beninni seħħew matul il-kors tal-provi, madankollu, il-frekwenza ma żdiditx meta mqabbla ma’ pazjenti ttrattati bil-plaċebo. Minbarra l-ħtieġa għal kolonoskopija mat-tneħħija ta’ polipi saż-żmien tal-bidu tat-trattament (ara sezzjoni 4.4.), kull pazjent għandu jiġi evalwat għall-ħtieġa ta’ skeda ta’ sorveljanza mtejba bbażata fuq il-karatteristiċi tal‑pazjent (eż. età u mard sottostanti, okkorrenza ta’ polipi fil-passat, eċċ.)
 
Effikaċja klinika

Popolazzjoni pedjatrika

Popolazzjoni pedjatrika b’età minn 4 xhur sa inqas minn 12‑il xahar

Id-data dwar l-effikaċja ppreżentata hija dderivata minn studju ewlieni wieħed ikkontrollat u studju ewlieni ieħor mhux ikkontrollat ta’ 28 ġimgħa, u 2 studji ta’ estensjoni għal sa 9 ċikli (24 ġimgħa għal kull ċiklu) ta’ trattament b’teduglutide. Dawn l-istudji inkludew trabi li kellhom bejn 4 u < 12‑il xahar bl-età tat-tqala kkoreġuta: 10 trabi (2 trabi li kellhom bejn 4 u < 6 xhur, 8 li kellhom bejn 6 u < 12‑il xahar) fl-istudju kkontrollat (5 fil-grupp tat-trattament b’teduglutide u 5 fil-grupp ta’ standard ta’ kura), 2 trabi fl-istudju mhux ikkontrollat (it-tnejn ittrattati). Mill-istudju ewlieni kkontrollat, 6 mill-10 trabi temmew l-istudju, u komplew fl-istudju ta’ estensjoni (5 ttrattati u 1 mhux ittrattat/a). Mill-istudju ewlieni mhux ikkontrollat, 2 trabi temmew l-istudju u komplew bit-tieni studju ta’ estensjoni (it-tnejn ittrattati). It-trabi f’dawn l-istudji kienu ttrattati b’teduglutide 0.05 mg/kg/jum. Minkejja d-daqs limitat tal-kampjun fl-istudji ewlenin u ta’ estensjoni, kien osservat tnaqqis numeriku klinikament sinifikanti fil-ħtieġa għal appoġġ parenterali.

L-istudju ewlieni kkontrollat 

Ftim komplet
L-ebda individwu ma kiseb awtonomija enterali, jiġifieri, ftim komplet mingħajr PS matul l-istudji ewlenin jew ta’ estensjoni.

Tnaqqis fil-volum tan-nutrizzjoni parenterali
Fl-istudju ewlieni bil-kontroll, abbażi tad-data mid-djarju tal-individwi, 3 (60.0%) individwi li kienu rreġistrati fil-fergħa TED u individwu wieħed (20.0%) fil-fergħa SOC esperjenzaw tnaqqis ta’ mill-inqas 20% fil-volum tal-PS fl-aħħar tat-trattament (EOT – end of treatment) mil-linja bażi (2 individwi fil-fergħa SOC kellhom data nieqsa). Fil-fergħa TED, il-bidla medja fil-volum tal-PS fl-EOT mil-linja bażi kienet ta’ -21.5±28.91 mL/kg/jum (-24.8%). Fil-fergħa SOC, il-bidla medja fil-volum tal-PS fl-EOT mil-linja bażi kienet ta’ -9.5±7.50 mL/kg/jum (-16.8%).

Tnaqqis fil-kaloriji tan-nutrizzjoni parenterali
Fl-istudju ewlieni kkontrollat, abbażi tad-data mid-djarju tal-individwi, il-bidla perċentwali medja fit-teħid tal-kaloriji tal-PS fl-EOT mil-linja bażi kienet -27.0±29.47% għal individwi fil-fergħa TED u ‑13.7±21.87% fil-fergħa SOC.

Tnaqqis fil-ħin tal-infużjoni
Fl-istudju ewlieni kkontrollat, fil-fergħa TED, il-bidla fil-ħin tal-infużjoni tal-PS fid-djarju fl-EOT mil-linja bażi kienet -3.1±3.31 sigħat/jum (-28.9%) u -1.9±2.01 jiem/ġimgħa (-28.5%). Fil-fergħa SOC, il-bidla fil-ħin tal-infużjoni tal-PS fid-djarju fl-EOT mil-linja bażi kienet -0.3±0.63 sigħat/jum (-1.9%) u ma ġiet osservata l-ebda bidla fil-jiem fil-ġimgħa tal-ħin tal-infużjoni tal-PS.

L-istudju ewlieni mhux ikkontrollat

Ftim komplet
L-ebda individwu tarbija ma laħaq il-ftim komplet.

Tnaqqis fil-volum tan-nutrizzjoni parenterali
Fost iż-2 trabi inklużi fl-istudju u li temmewh, ġie rreġistrat tnaqqis ta’ ≥ 20% fil-volum tal-PS f’tarbija waħda waqt it-trattament b’teduglutide. Il-bidla medja fil-volum tal-PS fl-EOT mil-linja bażi kienet ta’ ‑26.2±13.61 mL/kg/jum (-26.7%).

Tnaqqis fil-kaloriji tan-nutrizzjoni parenterali
Fit-trabi l-bidla medja fit-teħid tal-kaloriji tal-PS fl-EOT mil-linja bażi kienet ta’ ‑13.8±3.17 kcal/kg/jum (‑25.7%).

Tnaqqis fil-ħin tal-infużjoni
Ma kien hemm l-ebda bidla fis-sigħat tal-użu tal-PS ta’ kuljum fiż-2 trabi waqt l-istudju.

Popolazzjoni pedjatrika ta’ età bejn 1 u 17‑il sena

Id-data dwar l-effikaċja ppreżentata kienet derivata minn 2 studji kkontrollati f’pazjenti pedjatriċi li damu sa 24 ġimgħa. Dawn l-istudji kienu jinkudu 101 pazjent fil-gruppi tal-età li ġejjin: 5 pazjenti kellhom minn sena sa sentejn, 56 pazjent minn sentejn sa < 6 snin, 32 pazjent minn 6 sa < 12‑il sena, 7 pazjenti minn 12 sa < 17‑il sena, u pazjent wieħed minn 17 sa < 18‑il sena. Minkejja d-daqs limitat tal-kampjun, li ma ppermettiex tqabbil statistiku sinifikanti, kien osservat tnaqqis numeriku klinikament sinifikanti fil-ħtieġa għal appoġġ parenterali fil-gruppi kollha tal-età.

Teduglutide ġie studjat fi studju kliniku li dam 12‑il ġimgħa, open-label, li sar fuq 42 individwu pedjatriku li kellhom minn sena sa 14‑il sena b’SBS li kienu dipendenti fuq nutrizzjoni parenterali. L-għanijiet tal-istudju kienu biex jiġu evalwati s-sigurtà, it-tollerabbiltà, u l-effikaċja ta’ teduglutide meta mqabbla ma’ standard ta’ kura. Tliet (3) dożi ta’ teduglutide, 0.0125 mg/kg/jum (n=8), 0.025 mg/kg/jum (n=14), u 0.05 mg/kg/jum (n=15), ġew investigati għal 12‑il ġimgħa. Ħames (5) individwi ġew irreġistrati f’koorti ta’ standard ta’ kura.

Ftim komplet
Tliet individwi (3/15, 20%) fuq id-doża rakkomandata ta’ teduglutide nfatmu min-nutrizzjoni parenterali sa Ġimgħa 12. Wara perjodu washout ta’ 4 ġimgħat, tnejn minn dawn il-pazjenti kienu bdew appoġġ nutrizzjonali parenterali mill-ġdid.

Tnaqqis fil-volum tan-nutrizzjoni parenterali
Il-bidla medja fil-volum tan-nutrizzjoni parenterali mil-linja bażi f’Ġimgħa 12, fil-popolazzjoni ITT, ibbażata fuq data minn trattament mogħti b’riċetta mit-tabib, kienet ta’ ‑2.57 (±3.56) L/ġimgħa li tikkorrelata ma’ tnaqqis medju ta’ ‑39.11% (±40.79), meta mqabbla ma’ 0.43 (±0.75) L/ġimgħa, li tikkorrelata ma’ żieda ta’ 7.38% (±12.76) fil-koorti ta’ standard ta’ kura. F’Ġimgħa 16 (4 ġimgħat wara t-tmiem tat-trattament) it-tnaqqis fil-volum tan-nutrizzjoni parenterali kien għadu evidenti, iżda inqas minn dak osservat f’Ġimgħa 12 meta l-individwi kienu għadhom fuq teduglutide (medja ta’ tnaqqis ta’ ‑31.80% (±39.26) meta mqabbla ma’ żieda ta’ 3.92% (±16.62) fil-grupp ta’ standard ta’ kura).

Tnaqqis fil-kaloriji tan-nutrizzjoni parenterali
F’Ġimgħa 12 kien hemm bidla medja ta’ ‑35.11% (±53.04) mil-linja bażi fil-konsum ta’ kaloriji tan-nutrizzjoni parenterali fil-popolazzjoni ITT, ibbażata fuq data minn trattament mogħti b’riċetta mit-tabib. Il-bidla korrispondenti fil-livell tal-koorti ta’ standard ta’ kura kienet ta’ 4.31% (±5.36). F’Ġimgħa 16, il-konsum tal-kaloriji tan-nutrizzjoni parenterali kompla jonqos, b’bidliet medji perċentwali mil-linja bażi ta’ ‑39.15% (±39.08) meta mqabbla ma’ ‑0.87% (±9.25) għall-koorti ta’ standard ta’ kura.

Żidiet fil-volum tan-nutrizzjoni enterali u fil-kaloriji enterali
Ibbażat fuq data preskritta, il-bidla perċentwali medja mil-linja bażi f’Ġimgħa 12 fil-volum enterali, fil-popolazzjoni ITT, kienet ta’ 25.82% (±41.59) meta mqabbla ma’ 53.65% (±57.01) fil-koorti ta’ standard ta’ kura. Iż-żieda korrispondenti ta’ kaloriji enterali kienet ta’ 58.80% (±64.20) meta mqabbla ma’ 57.02% (±55.25) fil-koorti tal-istandard ta’ kura.

Tnaqqis fil-ħin tal-infużjoni
It-tnaqqis medju mil-linja bażi f’Ġimgħa 12 fin-numru ta’ jiem/ġimgħa li fihom l-individwu kien qed jieħu nutrizzjoni parenterali, fil-popolazzjoni ITT ibbażat fuq data minn trattament mogħti b’riċetta mit-tabib, kien ta’ ‑1.36 (±2.37) jiem/ġimgħa, li jikkorrispondi għal tnaqqis perċentwali ta’ ‑24.49% (±42.46). Ma kien hemm l-ebda bidla mil-linja bażi fil-koorti ta’ standard ta’ kura. Erba’ individwi (26.7%) fuq id-doża rakkomandata ta’ teduglutide kisbu mill-inqas tnaqqis ta’ tlett ijiem fir-rekwiżiti tan-nutrizzjoni parenterali.

F’Ġimgħa 12, ibbażat fuq data mid-djarji tal-individwi, l-individwi wrew tnaqqis perċentwali medju ta’ 35.55% (±35.23) siegħa kuljum meta mqabbla mal-linja bażi, li kien jikkorrispondi għal tnaqqis fis-sigħat/jum tal-użu tan-nutrizzjoni parenterali ta’ ‑4.18 (±4.08), filwaqt li l-individwi fil-koorti ta’ standard ta’ kura wrew bidla minima f’dan il-parametru fl-istess punt ta’ żmien.

Studju multiċentriku addizzjonali li fih il-parteċipanti ntgħażlu b’mod każwali u double‑blind, ta’ 24 ġimgħa twettaq fuq 59 individwu pedjatriku li kellhom bejn l-età ta’ sena u 17‑il sena li kienu dipendenti fuq appoġġ parenterali. L-għan kien li jiġu evalwati s-sigurtà/tollerabbiltà, il-farmakokinetika u l-effikaċja ta’ teduglutide. Żewġ dożi ta’ teduglutide kienu studjati: 0.025 mg/kg/jum (n=24) u 0.05 mg/kg/jum (n=26); 9 individwi ġew irreġistrati f’fergħa tal-istandard tal-kura (standard of care, SOC). Il-każwalità kienet stratifikata skont l-età fil-gruppi tad-doża. Ir-riżultati ta’ hawn taħt jikkorrispondu mal-popolazzjoni ITT fid-doża rakkomandata ta’ 0.05 mg/kg/jum.

Ftim komplet
Tliet (3) individwi pedjatriċi fil-grupp ta’ 0.05 mg/kg kisbu l-punt ta’ tmiem addizzjonali ta’ awtonomija enterali sa ġimgħa 24.

Tnaqqis fil-volum tan-nutrizzjoni parenterali
Fuq il-bażi tad-data mid-djarju tal-individwi, 18‑il individwu (69.2%) fil-grupp ta’ 0.05 mg/kg/jum kisbu l-punt tat-tmiem primarju ta’ tnaqqis ta’ ≥ 20% fil-volum ta’ PN/IV fit-tmiem tat-trattament, meta mqabbel mal-linja bażi; fil-fergħa SOC, individwu 1 (11.1%) kiseb dan il-punt ta’ tmiem.

Il-bidla medja fil-volum ta’ nutrizzjoni parenterali mil-linja bażi f’Ġimgħa 24, abbażi tad-data mid-djarju tal-individwi, kienet ta’ ‑23.30 (±17.50) mL/kg/jum, li tikkorrispondi għal ‑41.57% (±28.90); il-bidla medja fil-fergħa SOC kienet ta’ ‑6.03 (±4.5) mL/kg/jum (li tikkorrispondi għal ‑10.21% [±13.59]).

Tnaqqis fil-ħin tal-infużjoni
F’ġimgħa 24 kien hemm tnaqqis fil-ħin tal-infużjoni ta’ ‑3.03 (±3.84) sigħat/jum fil-fergħa ta’ 0.05 mg/kg/jum, li tikkorrispondi għal tibdil perċentwali ta’ ‑26.09% (±36.14). Il-bidla mil-linja bażi fil-koorti SOC kienet ta’ ‑0.21 (±0.69) sigħat/jum (‑1.75% [±5.89]).

It-tnaqqis medju mil-linja bażi f'Ġimgħa 24 fin-numru ta’ jiem/ġimgħa fuq nutrizzjoni parenterali, abbażi tad-data mid-djarju tal-individwi, kien ta’ ‑1.34 (±2.24) jiem/ġimgħa, li jikkorrispondi għal tnaqqis perċentwali ta’ ‑21.33% (±34.09). Ma kien hemm l-ebda tnaqqis fil-jiem ta’ infużjoni PN/IV fil-ġimgħa fil-fergħa SOC.

Adulti

Teduglutide ġie studjat fi 17-il pazjent b’SBS li ġew allokati f’ħames gruppi ta’ trattament li kienu jużaw dożi ta’ 0.03, 0.10 jew 0.15 mg/kg ta’ teduglutide darba kuljum, jew 0.05 jew 0.075 mg/kg darbtejn kuljum (bid) fi studju multiċentriku, open-label u fuq firxa ta’ dożi għal 21 jum. It-trattament irriżulta f’assorbiment aħjar ta’ fluwidi gastrointestinali b’madwar 750‑1 000 ml/jum b’titjib fl-assorbiment ta’ makronutrijenti u elettroliti, tnaqqis fil-fluwidu stomali jew tal-ippurgar u eliminazzjoni ta’ makronutrijenti, u adattamenti funzjonali aħjar fil-mukoża intestinali. Adattamenti strutturali kienu temporanji fin-natura tagħhom u rritornaw fil-linja bażi fi żmien tliet ġimgħat wara l-waqfien tat‑trattament. 
 
Fl-istudju ewlieni ta’ fażi 3, double-blind, ikkontrollat bi plaċebo li sar fuq pazjenti b’SBS, li kienu jeħtieġu nutrizzjoni parenterali, 43 pazjent ġew magħżula b’mod każwali għal doża ta’ 0.05 mg/kg/jum ta’ teduglutide u 43 pazjent għal plaċebo għal sa 24 ġimgħa.
 
Il-proporzjon ta’ individwi ttrattati b’teduglutide li kisbu tnaqqis minn 20% sa 100% ta’ nutrizzjoni parenterali f’Ġimgħa 20 u 24, kien differenti b’mod statistikament sinifikanti mill-plaċebo (27 minn 43 individwu, 62.8% kontra 13 minn 43 pazjent, 30.2%, p=0.002). It-trattament b’teduglutide irriżulta fi tnaqqis ta’ 4.4 l/ġimgħa fir-rekwiżiti ta’ nutrizzjoni parenterali (minn linja bażi ta’ qabel it-trattament ta’ 12.9 litri) kontra 2.3 l/ġimgħa (minn linja bażi qabel it-trattament ta’ 13.2 litri) għal plaċebo wara 24 ġimgħa. Wieħed u għoxrin (21) pazjent ittrattati b’teduglutide (48.8%) kontra 9 fuq il-plaċebo (20.9%) kisbu mill-inqas tnaqqis ta’ jum wieħed fl-amministrazzjoni ta’ nutrizzjoni parenterali (p=0.008).
 
Sebgħa u disgħin fil-mija (97%) tal-pazjenti (37 minn 39 pazjent ittrattati b’teduglutide) li temmew l-istudju kkontrollat bil‑plaċebo, daħlu fi studju ta’ estensjoni fuq perjodu ta’ żmien twil fejn il‑pazjenti kollha rċivew 0.05 mg/kg ta’ teduglutide kuljum għal sa sentejn oħra. B’kollox, 88 pazjent ħadu sehem f’dan l-istudju ta’ estensjoni, li minnhom 39 kienu trattati bi plaċebo u 12 ġew irreġistrati, iżda mhux magħżula b’mod każwali, fl-istudju ta’ qabel; 65 minn 88 pazjent lestew l‑istudju ta’ estensjoni. Baqa’ jkun hemm evidenza ta’ rispons miżjud għat-trattament sa sentejn u nofs fil‑gruppi kollha esposti għal teduglutide f’termini ta’ tnaqqis fil-volum b’nutrizzjoni parenterali, l-akkwist ta’ ġranet addizzjonali mingħajr nutrizzjoni parenterali kull ġimgħa, u l-kisba tal-ftim ta’ appoġġ parenterali.
 
Tletin (30) mit-43 pazjent ittrattati b’teduglutide mill-istudju ewlieni li daħlu fl-istudju ta’ estensjoni, lestew total ta’ 30 xahar ta’ trattament. Minn dawn, 28 pazjent (93%) kisbu tnaqqis ta’ 20% jew aktar ta’ appoġġ parenterali. Minn pazjenti li rrispondew għat-trattament fl-istudju ewlieni li lestew l-istudju ta’ estensjoni, 21 minn 22 (96%), sostnew ir-rispons tagħhom għal teduglutide wara trattament kontinwu ta’ sentejn addizzjonali. 

It-tnaqqis medju fin-nutrizzjoni parenterali (n=30) kien ta’ 7.55 l/ġimgħa (tnaqqis ta’ 65.6% mil-linja bażi). Għaxar (10) individwi infatmu mill-appoġġ parenterali tagħhom waqt li kienu fuq trattament b’teduglutide għal 30 xahar. L-individwi nżammu fuq teduglutide anki jekk ma kinux jeħtieġu nutrizzjoni parenterali aktar. Dawn l-10 individwi kienu jeħtieġu appoġġ nutrizzjonali parenterali għal 1.2 sa 15.5 snin, u qabel it‑trattament b’teduglutide kienu jeħtieġu bejn 3.5 l/ġimgħa u 13.4 l/ġimgħa ta’ appoġġ nutrizzjonali parenterali. Fi tmiem l-istudju, 21 (70%), 18 (60%) u 18 (60%) tat-30 persuna li lestew l-istudju, kisbu tnaqqis ta’ 1, 2, jew 3 ijiem fil-ġimgħa fl-appoġġ parenterali, rispettivament. 
 
Mid-39 individwu fuq plaċebo, 29 lestew 24 xahar ta’ trattament b’teduglutide. It-tnaqqis medju fin-nutrizzjoni parenterali kien ta’ 3.11 l/ġimgħa (tnaqqis addizzjonali ta’ 28.3%). Sittax (16, 55.2%) minn 29 li lestew l-istudju kisbu tnaqqis ta’ 20% jew akbar ta’ nutrizzjoni parenterali. Fi tmien l-istudju, 14 (48.3%), 7 (24.1%) u 5 (17.2%) tal-pazjenti kisbu tnaqqis ta’ 1, 2, jew 3 ijiem fil-ġimgħa fin-nutrizzjoni parenterali, rispettivament. Żewġ (2) individwi infatmu mis-appoġġ parenterali tagħhom waqt li kienu fuq teduglutide.

Mit-12-il individwu mhux magħżul b’mod każwali fl-istudju ewlieni, 6 lestew 24 xahar ta’ trattament b’teduglutide. It-tnaqqis medju fin-nutrizzjoni parenterali kien ta’ 4.0 l/ġimgħa (tnaqqis ta’ 39.4% mil-linja bażi – il-bidu tal-istudju ta’ estensjoni) u 4 minn 6 li lestew (66.7%) kisbu tnaqqis ta’ 20% jew aktar fis‑appoġġ parenterali. Fi tmiem l-istudju, 3 (50%), 2 (33%) u 2 (335) kisbu tnaqqis ta’ 1, 2 jew 3 ijiem fil‑ġimgħa fin-nutrizzjoni parenterali, rispettivament. Individwu wieħed infatam mis-appoġġ parenterali waqt li kien fuq teduglutide. 

Fi studju ieħor ta’ fażi 3, double‑blind, ikkontrollat bi plaċebo li sar fuq pazjenti b’SBS, li kienu jeħtieġu nutrizzjoni parenterali, il-pazjenti rċivew doża ta’ 0.05 mg/kg/jum (n=35), doża ta’ 0.10 mg/kg/jum (n=32) ta’ teduglutide jew plaċebo (n=16) għal sa 24 ġimgħa.
 
L-analiżi tal-effikaċja primarja tar-riżultati tal-istudju ma wriet l-ebda differenza statistikament sinifikanti bejn il-grupp li kien qiegħed fuq 0.10 mg/kg/jum ta’ teduglutide u l-grupp tal-plaċebo, filwaqt li l‑proporzjon ta’ individwi li kienu qed jirċievu d-doża rakkomandata ta’ 0.05 mg/kg/jum ta’ teduglutide li kisbu mill‑inqas tnaqqis ta’ 20% fin-nutrizzjoni parenterali f’Ġimgħa 20 u 24, kienu differenti b’mod statistikament sinifikanti meta mqabbla mal-plaċebo (46% kontra 6.3%, p< 0.01). It-trattament b’teduglutide irriżulta fi tnaqqis ta’ 2.5 l/ġimgħa fir-rekwiżiti ta’ nutrizzjoni parenterali (minn linja bażi ta’ qabel it-trattament ta’ 9.6 litri) kontra 0.9 l/ġimgħa (minn linja bażi qabel it-trattament ta’ 10.7 litri) għall-plaċebo wara 24 ġimgħa.
 
It-trattament b’teduglutide indotta espansjoni tal-epitelju li jassorbi billi b’mod sinifikanti żied it-tul tal‑villus fil-musrana ż-żgħira.
 
Ħamsa u sittin (65) pazjent daħlu għal studju follow-up dwar SBS għal sa 28 ġimgħa addizzjonali ta’ trattament. Pazjenti fuq teduglutide żammew l-assenjazzjoni tagħhom tad-doża ta’ qabel matul il-fażi ta’ estensjoni, filwaqt li pazjenti fuq plaċebo intgħażlu b’mod każwali għal trattament attiv, jew b’0.05 jew b’0.10 mg/kg/jum.
 
Mill-pazjenti li kisbu mill-inqas tnaqqis ta’ 20% ta’ nutrizzjoni parenterali f’Ġimgħat 20 u 24 fl-istudju inizjali, 75% żammew dan ir-rispons fuq teduglutide wara sa sena ta’ trattament kontinwu.
 
It-tnaqqis medju tal-volum nutrizzjonali parenterali ta’ kull ġimgħa kien ta’ 4.9 l/ġimgħa (tnaqqis ta’ 52% mil-linja bażi) wara sena ta’ trattament kontinwu b’teduglutide.
 
Żewġ (2) pazjenti fuq id-doża rrakkomandata ta’ teduglutide infatmu min‑nutrizzjoni parenterali sa Ġimgħa 24. Pazjent addizzjonali ieħor fl-istudju follow-up infatam min-nutrizzjoni parenterali.
 
L-Aġenzija Ewropea għall-Mediċini ddifferiet l-obbligu li jiġu ppreżentati r-riżultati tal-istudji b’Revestive f’wieħed jew iktar kategoriji tal-popolazzjoni pedjatrika fit-trattament tal-SBS (ara sezzjoni 4.2 għal informazzjoni dwar l-użu pedjatriku). 
 
5.2	Tagħrif farmakokinetiku

Assorbiment

Teduglutide kien assorbit malajr minn siti tal-injezzjoni taħt il-ġilda b’livelli massimi fil-plażma jseħħu bejn wieħed u ieħor 3-5 sigħat wara l-għoti tad-doża fil-livelli kollha tad-doża. Il-bijodisponibilità assoluta ta’ teduglutide li jingħata taħt il-ġilda hija għolja (88%). Ma ġiet osservata l-ebda akkumulazzjoni ta’ teduglutide wara għoti ripetut taħt il-ġilda.
 
Distribuzzjoni

Wara l-għoti taħt il-ġilda, teduglutide għandu volum apparenti ta’ distribuzzjoni ta’ 26 litru f’pazjenti b’SBS.
 
Bijotrasformazzjoni

Il-metaboliżmu ta’ teduglutide mhux magħruf għal kollox. Peress li teduglutide hu peptide, huwa probabbli li jsegwi l-mekkaniżmu prinċipali għall-metaboliżmu ta’ peptidi.
 
Eliminazzjoni

Teduglutide għandu half-life terminali ta’ madwar sagħtejn. Wara l-għoti ġol-vini, it-tneħħija ta’ teduglutide fil-plażma kienet ta’ madwar 127 ml/siegħa/kg, li huwa ekwivalenti għar-rata tal‑filtrazzjoni glomerulari (GFR). L-eliminazzjoni mill-kliewi kienet ikkonfermata fi studju li stħarreġ il‑farmakokinetika f’individwi b’indeboliment tal-kliewi. Ma ġiet osservata l-ebda akkumulazzjoni ta’ teduglutide wara għoti ripetut taħt il-ġilda.
 
Linearità tad-doża

Ir-rata u l-firxa ta’ assorbiment ta’ teduglutide huma proporzjonali għad-doża f’dożi waħidhom u dożi ripetuti taħt il-ġilda ta’ sa 20 mg.
 
Farmakokinetika f’sottopopolazzjonijiet

Popolazzjoni pedjatrika

Wara l-għoti taħt il-ġilda, Cmax simili ta’ teduglutide, li jwassal għar-risponsi tal-effikaċja, fil-gruppi kollha ta’ età (4 xhur bl-età tat-tqala kkoreġuta sa 17-il sena), intwera minn immudellar farmakokinetiku tal-popolazzjoni bbażat fuq kampjuni tal-PK miġbura fil-popolazzjoni wara d-doża SC ta’ kuljum ta’ 0.05 mg/kg. Madankollu, esponiment iktar baxx (AUC) u half‑life iqsar ġew osservati f’pazjenti pedjatriċi li kellhom minn 4 xhur sa 17-il sena, meta mqabbla mal-adulti. Il-profil farmakokinetiku ta’ teduglutide f’din il-popolazzjoni pedjatrika, kif evalwat mit-tneħħija u l-volum tad-distribuzzjoni, kien differenti minn dak osservat fl-adulti wara li ġew ikkoreġuti l-piżijiet tal-ġisem. Speċifikament, it-tneħħija tonqos hekk kif tikber l-età minn 4 xhur sa persuni adulti. L-ebda data mhi disponibbli għal pazjenti pedjatriċi b’indeboliment moderat sa sever tal-kliewi u mard renali tal-aħħar stadju (end stage renal disease (ESRD)).

Sess tal-persuna

L-ebda differenzi klinikament rilevanti bejn is-sessi ma kienu osservati fi studji kliniċi.
 
Anzjani

Fi studju ta’ fażi 1, ma ġiet osservata l-ebda differenza fil-farmakokinetika ta’ teduglutide bejn individwi b’saħħithom iżgħar minn 65 sena meta mqabbla ma’ dawk li kellhom ’il fuq minn 65 sena. L-esperjenza fuq individwi li għandhom 75 sena u aktar hija limitata.
 
Indeboliment tal-fwied

Fi studju ta’ fażi 1, l-effett ta’ indeboliment epatiku fuq il-farmakokinetika ta’ teduglutide wara l-għoti ta’ teduglutide 20 mg taħt il-ġilda ġiet mistħarrġa. L-esponiment massimu u l-firxa globali ta’ esponiment għal teduglutide wara dożi waħidhom ta’ 20 mg ta’ teduglutide taħt il-ġilda kienu iktar baxxi (10-15%) f’individwi b’indeboliment epatiku moderat meta pparagunati ma’ dawk b’saħħithom fil-kontrolli mqabbla.
 
Indeboliment tal-kliewi

Fi studju ta’ fażi 1, l-effett ta’ indeboliment renali fuq il-farmakokinetika wara l-għoti taħt il-ġilda ta’ teduglutide 10 mg ġie mistħarreġ. B’indeboliment renali progressiv, sa u li jinkludi l-mard renali tal-aħħar stadju, il-parametri farmakokinetiċi primarji ta’ teduglutide żdiedu sa fattur ta’ (AUCinf) ta’ 2.6 u (Cmax) ta’ 2.1 meta mqabbla ma’ individwi b’saħħithom.
 
5.3	 Tagħrif ta’ qabel l-użu kliniku dwar is-sigurtà
 
L-iperplasija fil-bużżieqa tal-marrara, tubi biljari epatiċi, u tubi tal-frixa, ġiet osservata fi studji tossikoloġiċi subkroniċi u kroniċi. Dawn l-osservazzjonijiet kienu potenzjalment assoċjati mal‑farmakoloġija mistennija maħsuba għal teduglutide, u kienu, sa gradi differenti, riversibbli fi żmien 8‑13-il ġimgħa ta’ żmien ta’ rkupru wara l-għoti kroniku.
 
Reazzjonijiet fis-sit tal-injezzjoni

Fi studji ta’ qabel l-użu kroniku, infjammazzjonijiet granulomatużi severi nstabu li kienu assoċjati mas-siti tal-injezzjoni.
 
Karċinoġeniċità/mutaġeniċità

Teduglutide kien negattiv meta ttestjat fis-sensiela ta’ testijiet standard għal ġenotossiċità.
 
Fi studju dwar il-karċinoġeniċità fil-firien, neoplażmi beninni relatati mat-trattament kienu jinkludu tumuri fl‑epitilju tal-kanal biljari f’firien irġiel esposti għal-livelli ta’ teduglutide fil-plażma li kienu madwar 32 u 155 darba ogħla minn dawk miksuba f’pazjenti mogħtija d-doża rakkomandata ta’ kuljum (inċidenza ta’ 1 minn 44 u 4 minn 48, rispettivament). Adenomi tal-mukoża ġeġunali kienu osservati f’1 minn 50 raġel u f’5 minn 50 raġel esposti għal-livelli ta’ teduglutide fil-plażma ta’ madwar 10 u 155 darba ogħla minn dawk miksuba f’pazjenti mogħtija d-doża rakkomandata ta’ kuljum. Barra minn hekk, adenokarċinoma ġeġunali kienet osservata f’far raġel li ngħata l-anqas doża ttestjata (marġni ta’ esponiment fil-plażma ta’ annimali:bniedem ta’ madwar 10 darbiet ogħla).
 
Tossiċità riproduttiva u tal-iżvilupp

Studji dwar tossiċità riporduttiva u tal-iżvilupp li jevalwaw teduglutide saru fuq firien u fniek f’dożi ta’ 0, 2, 10 u 50 mg/kg/jum taħt il-ġilda. Teduglutide ma kienx assoċjat ma’ effetti fuq il-prestazzjoni riproduttiva, in utero jew parametri ta’ żvilupp imkejla fi studji biex jistħarrġu l-fertilità, l-iżvilupp embrijofetali u l-iżvilupp ta’ qabel u wara t-twelid. Tagħrif farmakokinetiku wera li l-esponiment ta’ teduglutide fil-feti tal-fniek u l-frieħ tal-firien li jkunu qed jerdgħu, kien baxx ħafna.
 
 
6.	TAGĦRIF FARMAĊEWTIKU
 
6.1	Lista ta’ eċċipjenti
 
Trab

L-histidine
Mannitol
Sodium phosphate monohydrate
Disodium phosphate heptahydrate
Sodium hydroxide (għal aġġustament ta’ pH)
Hydrochloric acid (għal aġġustament ta’ pH)
 
Solvent

Ilma għall-injezzjonijiet
 
6.2	Inkompatibbiltajiet
 
Fin-nuqqas ta’ studji ta’ kompatibbiltà, dan il-prodott mediċinali m’għandux jitħallat ma’ prodotti mediċinali oħrajn.
 
6.3 	Żmien kemm idum tajjeb il-prodott mediċinali
 
Kunjetti mhux miftuħa

4 snin.
 
Prodott rikostitwit

L-istabbiltà kimika u fiżika ntweriet għal 3 sigħat f’temperatura ta’ 25 °C.

Mil-lat mikrobijoloġiku, ħlief jekk il-metodu tar-rikostituzzjoni jipprekludi r-riskju ta’ kontaminazzjoni mikrobjali, is-soluzzjoni għall-infużjoni għandha tintuża minnufih. 

Jekk ma jintużax immedjatament, iż‑żmien tal-ħażna u l-kundizzjonijiet huma r-responsabbiltà tal-utent u normalment ma jkunx itwal minn 24 siegħa f’temperatura minn 2° sa 8 °C, sakemm ir-rikostituzzjoni tkun seħħet taħt kundizjonijiet ikkontrollati u asettiċi ivvalidati.
 
6.4 	Prekawzjonijiet speċjali għall-ħażna

Aħżen f’temperatura taħt 25 °C.

Tagħmlux fil-friża.
 
Għall-kondizzjonijiet ta’ ħażna wara r-rikostituzzjoni tal-prodott mediċinali, ara sezzjoni 6.3.

6.5	In-natura tal-kontenitur u ta’ dak li hemm ġo fih
 
Trab

Kunjett ta’ 3 mg b’tapp tal-lastku (bromobutyl) li fih.

Solvent

Siringa mimlija għal-lest (ħġieġ) bil-planġers (bromobutyl) li fiha 0.5 ml ta’ solvent.
 
Daqsijiet tal-pakkett ta’ 1 kunjett bit-trab b’1 siringa mimlija għal-lest jew 28 kunjett bit-trab bi 28 siringa mimlija għal-lest.

Jista’ jkun li mhux il-pakketti tad-daqsijiet kollha jkunu fis-suq.
 
[bookmark: OLE_LINK1]6.6 	Prekawzjonijiet speċjali għar-rimi u għal immaniġġar ieħor 
 
Id-determinazzjoni tan-numru ta’ kunjetti meħtieġa għall-għoti ta’ doża waħda, trid tkun ibbażata fuq il-piż tal-pazjent individwali u d-doża rakkomandata ta’ 0.05 mg/kg/jum. F’kull viżta, it-tabib għandu jiżen lill-pazjent, jiddetermina d-doża ta’ kuljum li għandha tingħata sal-viżta li jmiss, u jinforma lill-pazjent kif jixraq.

Tabelli bil-volumi tal-injezzjoni bbażati fuq id-doża rakkomandata għal kull piż tal-ġisem kemm għall-adulti kif ukoll għal pazjenti pedjatriċi huma pprovduti f’sezzjoni 4.2.

Is-siringa mimlija għal-lest trid tiġi mmuntata b’labra ta’ rikostituzzjoni.

It-trab fil-kunjett għandu mbagħad jinħall billi jiżdied miegħu s-solvent kollu mis-siringa mimlija għal-lest.

Il-kunjett m’għandux jiċċaqlaq bis-saħħa, iżda jista’ jitrambal bejn il-pali tal-idejn u bil-mod jinqaleb rasu ’l isfel darba. Ġaladarba tifforma soluzzjoni ċara fil-kunjett, is-soluzzjoni għandha tinġibed ġo siringa tal-injezzjoni ta’ 1 ml (jew siringa tal-injezzjoni ta’ 0.5 ml jew iżgħar għal użu pedjatriku) b’intervalli ta’ skala ta’ 0.02 ml jew inqas (mhux inklużi fil‑pakkett).

Jekk żewġ kunjetti jkunu meħtieġa, il-proċedura għat-tieni kunjett trid tiġi ripetuta, u s-soluzzjoni addizzjonali tinġibed fis-siringa tal-injezzjoni li jkun fiha s-soluzzjoni mill-ewwel kunjett. Kwalunkwe volum li jaqbeż id-doża preskritta f’ml għandu jitneħħa u jintrema.

Is-soluzzjoni għandha tiġi injettata taħt il-ġilda f’żona mnaddfa fuq l-addome, jew jekk dan ma jkunx possibbli, fuq il-koxxa (ara sezzjoni 4.2 Metodu ta’ kif għandu jingħata) billi tuża labra rqiqa għall‑injezzjoni taħt il-ġilda.

Istruzzjonijiet dettaljati dwar il-preparazzjoni u l-injezzjoni ta’ Revestive huma pprovduti fil-fuljett tal‑pakkett.

Is-soluzzjoni m’għandiex tintuża jekk tkun imdardra jew ikun fiha l-frak.

Biex jintuża darba biss.

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.

Il-labar u s-siringi kollha għandhom jintremew f’reċipjent għar-rimi ta’ ta’ oġġetti bil-ponta.

 
7.	DETENTUR TAL-AWTORIZZAZZJONI GĦAT-TQEGĦID FIS-SUQ

Takeda Pharmaceuticals International AG Ireland Branch
Block 2 Miesian Plaza
50 – 58 Baggot Street Lower
Dublin 2, D02 HW68
L-Irlanda
medinfoEMEA@takeda.com


8.	NUMRI TAL-AWTORIZZAZZJONI GĦAT-TQEGĦID FIS-SUQ

EU/1/12/787/001
EU/1/12/787/002


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 30 ta’ Awwissu 2012
Data tal-aħħar tiġdid: 23 ta' Ġunju 2017


10.	DATA TA’ REVIŻJONI TAT-TEST

07/2024

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall‑Mediċini http://www.ema.europa.eu.
























ANNESS II

A.	MANIFATTUR(I) TAS-SUSTANZA(I) BIJOLOĠIKA (ĊI) ATTIVA(I) U MANIFATTUR(I) RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Ċ	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ 

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

A.	MANIFATTUR(I) TAS-SUSTANZA(I) BIJOLOĠIKA(ĊI) ATTIVA(I) U MANIFATTUR(I) RESPONSABBLI GĦALL-ĦRUĠ TAL-LOTT

Isem u indirizz tal-manifattur tas-sustanza bijoloġika attiva

Boehringer Ingelheim RCV GmbH & Co KG
Dr. Boehringer-Gasse 5-11
A-1121 Vienna
L-Awstrija

Isem u indirizz tal-manifattur responsabbli għall-ħruġ tal-lott.

Shire Pharmaceuticals Ireland Limited
Block 2 & 3 Miesian Plaza
50 – 58 Baggot Street Lower
Dublin 2
[bookmark: _Hlk127447613]L-Irlanda

Takeda Pharmaceuticals International AG Ireland Branch, 
Block 2 Miesian Plaza
50 – 58 Baggot Street Lower, 
Dublin 2, D02 HW68
L-Irlanda

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingħata b’riċetta ristretta tat-tabib (ara Anness I: Sommarju tal‑Karatteristiċi tal-Prodott, sezzjoni 4.2).


C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT‑TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati rapporti perjodiċi aġġornati dwar is-sigurtà għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikati fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakovigilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat‑tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).


· Obbligu biex jitwettqu miżuri ta’ wara l-awtorizzazzjoni

Fiż-żmien stipulat, l-MAH għandu jwettaq il-miżuri ta’ hawn taħt:

	Deskrizzjoni
	Data mistennija

	Reġistru Internazzjonali dwar is-Sindrome tal-Musrana ż-Żgħira

Studju mhux interventzjonali (NIS-Non-interventional Study) biex jinġabar tagħrif, sabiex ikun jista’ jinftiehem aħjar il-potenzjal u r-riskju identifikat kif deskritt fil-qosor fl‑RMP, abbażi tal-protokoll approvat tas-CHMP.

Data interim dwar l-NIS għandha tiġi pprovduta sentejn 





	





Erba’ rapporti interim għandhom jiġu pprovduti fi żmien sitt xhur wara d-data lock points (i.e., Q4 2016, Q4 2018, Q4 2020

	

Rapport Finali tal-Istudju
	u Q4 2022).

Q2 2033


























ANNESS III

TIKKETTAR U FULJETT TA’ TAGĦRIF
























A. TIKKETTAR


TAGĦRIF LI GĦANDU JIDHER FUQ IL-PAKKETT TA’ BARRA

KARTUNA


1.	ISEM TAL-PRODOTT MEDIĊINALI

Revestive 1.25 mg trab u solvent għal soluzzjoni għall-injezzjoni
teduglutide
Għat-tfal u adolexxenti


2. 	DIKJARAZZJONI TAS-SUSTANZA(I) ATTIVA(I)

Kunjett wieħed ta’ trab fih 1.25 mg ta’ teduglutide. Wara r-rikostituzzjoni, kull kunjett ikun fih 1.25 mg ta’ teduglutide f’0.5 ml ta’ soluzzjoni li jikkorrispondi għal konċentrazzjoni ta’ 2.5 mg/ml.


3. 	LISTA TA’ EĊĊIPJENTI

Trab: L-histidine, mannitol, sodium phosphate monohydrate, disodium phosphate heptahydrate.
Solvent: Ilma għall-injezzjonijiet.


4. 	GĦAMLA FARMAĊEWTIKA U KONTENUT

Trab u solvent għal soluzzjoni għall-injezzjoni
28 kunjetti bit-trab li fihom 1.25 mg ta’ teduglutide
28 siringa mimlija għal-lest li fihom 0.5 ml ta’ solvent


5. 	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu għal taħt il-ġilda


6. 	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7. 	TWISSIJA(IET) SPEĊJALI OĦRA, JEKK MEĦTIEĠA
 
 
8. 	DATA TA’ SKADENZA
 
JIS
 
 
9. 	KONDIZZJONIJIET SPEĊJALI TA’ KIF JINĦAŻEN
 
Aħżen fi friġġ. Tagħmlux fil-friża.
Wara r-rikostituzzjoni, is-soluzzjoni għall-infużjoni għandha tintuża minnufih.
 
 
10. 	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN
 
 
11. 	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ
 
Takeda Pharmaceuticals International AG Ireland Branch
Block 2 Miesian Plaza
50 – 58 Baggot Street Lower
Dublin 2, D02 HW68
L-Irlanda
 
 
12. 	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/12/787/003 28 kunjett


13. 	NUMRU TAL-LOTT
 
Lot
 
 
14. 	KLASSIFIKAZZJONI ĠENERALI TA’ KIF JINGĦATA
 
 
15. 	ISTRUZZJONIJIET DWAR L-UŻU
 
 
16. 	INFORMAZZJONI BIL-BRAILLE
 
Revestive 1.25 mg
 
 
17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU – DATA LI TINQARA MILL-BNIEDEM

PC: 
SN: 
NN:

TAGĦRIF LI GĦANDU JIDHER FUQ IL-PAKKETT TA’ BARRA

KARTUNA
 
 
1.	ISEM TAL-PRODOTT MEDIĊINALI
 
Revestive 5 mg trab u solvent għal soluzzjoni għall-injezzjoni
teduglutide
 
 
2. 	DIKJARAZZJONI TAS-SUSTANZA(I) ATTIVA(I)
 
Kunjett wieħed ta’ trab fih 5 mg ta’ teduglutide. Wara r-rikostituzzjoni, kull kunjett ikun fih 5 mg ta’ teduglutide f’0.5 ml ta’ soluzzjoni li jikkorrispondi għal konċentrazzjoni ta’ 10 mg/ml.
 
 
3. 	LISTA TA’ EĊĊIPJENTI
 
Trab: L-histidine, mannitol, sodium phosphate monohydrate, disodium phosphate heptahydrate, sodium hydroxide (għal aġġustament tal-pH), hydrochloric acid (għal aġġustament tal-pH).
Solvent: Ilma għall-injezzjonijiet.
 
 
4. 	GĦAMLA FARMAĊEWTIKA U KONTENUT
 
Trab u solvent għal soluzzjoni għall-injezzjoni
1 kunjett ta' trab li fih 5 mg ta’ teduglutide
1 siringa mimlija għal-lest li fiha 0.5 ml ta' solvent
28 kunjett ta' trab li fihom 5 mg ta’ teduglutide
28 siringa mimlija għal-lest li fihom 0.5 ml ta' solvent
 
 
5. 	MOD TA’ KIF U MNEJN JINGĦATA
 
Aqra l-fuljett ta’ tagħrif qabel l-użu.
Użu għal taħt il-ġilda
 
 
6. 	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL
 
Żomm fejn ma jidhirx u ma jintlaħaqx mit-tfal.
 
 
7. 	TWISSIJA(IET) SPEĊJALI OĦRA, JEKK MEĦTIEĠA
 
 
8. 	DATA TA’ SKADENZA
 
JIS
 
 
9. 	KONDIZZJONIJIET SPEĊJALI TA’ KIF JINĦAŻEN
 
Aħżen f’temperatura taħt 25°C.
Tagħmlux fil-friża.
Wara r-rikostituzzjoni, is-soluzzjoni għall-infużjoni għandha tintuża minnufih.


10. 	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN
 
 
11. 	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ
 
Takeda Pharmaceuticals International AG Ireland Branch
Block 2 Miesian Plaza
50 – 58 Baggot Street Lower
Dublin 2, D02 HW68
L-Irlanda
 
 
12. 	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/12/787/002 1 kunjett
EU/1/12/787/001 28 kunjett
 

13. 	NUMRU TAL-LOTT
 
Lot
 
 
14. 	KLASSIFIKAZZJONI ĠENERALI TA’ KIF JINGĦATA
 
 
15. 	ISTRUZZJONIJIET DWAR L-UŻU
 
 
16. 	INFORMAZZJONI BIL-BRAILLE
 
Revestive 5 mg
 
 
17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC:
SN:
NN:


TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN
 
TIKKETTA TAL-KUNJETT
 
 
1. 	ISEM TAL-PRODOTT MEDIĊINALI U MNEJN GĦANDU JINGĦATA
 
Revestive 1.25 mg trab għal soluzzjoni għall-injezzjoni
teduglutide
Użu għal taħt il-ġilda

 
2. 	METODU TA’ KIF GĦANDU JINGĦATA
 
 
3. 	DATA TA’ SKADENZA
 
JIS:
 
 
4. 	NUMRU TAL-LOTT
 
Lot
 
 
5. 	IL-KONTENUT SKONT IL-PIŻ, IL-VOLUM, JEW PARTI INDIVIDWALI
 
1.25 mg
 
 
6. 	OĦRAJN
 
 


TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN
 
TIKKETTA TAL-KUNJETT
 
 
1. 	ISEM TAL-PRODOTT MEDIĊINALI U MNEJN GĦANDU JINGĦATA
 
Revestive 5 mg trab għal soluzzjoni għall-injezzjoni
teduglutide
Użu għal taħt il-ġilda

 
2. 	METODU TA’ KIF GĦANDU JINGĦATA
 
 
3. 	DATA TA’ SKADENZA
 
JIS:
 
 
4. 	NUMRU TAL-LOTT
 
Lot
 
 
5. 	IL-KONTENUT SKONT IL-PIŻ, IL-VOLUM, JEW PARTI INDIVIDWALI
 
5 mg
 
 
6. 	OĦRAJN
 
 

TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN
TIKKETTA TAS-SOLVENT GĦAS-SIRINGA MIMLIJA GĦAL-LEST
 
 
1. 	ISEM TAL-PRODOTT MEDIĊINALI U MNEJN GĦANDU JINGĦATA
 
Solvent għal Revestive
 
 
2. 	METODU TA’ KIF GĦANDU JINGĦATA
 
 
3. 	DATA TA’ SKADENZA
 
JIS
 
 
4. 	NUMRU TAL-LOTT
 
Lot
 
 
5. 	IL-KONTENUT SKONT IL-PIŻ, IL-VOLUM, JEW PARTI INDIVIDWALI
 
0.5 ml
 
 
6. 	OĦRAJN
 
Għar-rikostituzzjoni
 























B. FULJETT TA’ TAGĦRIF


Fuljett ta’ tagħrif: Informazzjoni għall-pazjent
 
Revestive 1.25 mg trab u solvent għal soluzzjoni għall-injezzjoni
teduglutide
Għat-tfal u adolexxenti
 
[image: ]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Inti tista’ tgħin billi tirrapporta kwalunkwe effett sekondarju li jista’ jkollok. Ara t-tmiem ta’ sezzjoni 4 biex tara kif għandek tirrapporta effetti sekondarji.

Aqra sew dan il-fuljett kollu qabel tibda tuża din il-mediċina peress li fih informazzjoni importanti għalik.

· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib, lill-ispiżjar jew lill-infermier tat-tifel/tifla tiegħek.
· Din il-mediċina ġiet mogħtija lit-tifel/tifla tiegħek biss. M’għandekx tgħaddiha lil persuni oħra. Tista’ tagħmlilhom il-ħsara, anke jekk għandhom l-istess sinjali ta’ mard.
· Jekk it-tifel/tifla tiegħek ikollhom xi effett sekondarju kellem lit-tabib tat-tifel/tifla tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.
 
 
F’dan il-fuljett

1. X’inhu Revestive u għalxiex jintuża
2. X’għandek tkun taf qabel ma tuża Revestive
3. Kif għandek tuża Revestive
4. Effetti sekondarji possibbli
5. Kif taħżen Revestive
6. Kontenut tal-pakkett u informazzjoni oħra
 
 
1. 	X’inhu Revestive u għalxiex jintuża
 
Revestive fih is-sustanza attiva teduglutide. Itejjeb l-assorbiment ta’ nutrijenti u fluwidu mill‑musrana gastrointestinali li jkun fadal tat-tifel/tifla tiegħek.

Revestive jintuża bħala trattament ta’ tfal u adolexxenti (li jkollhom 4 xhur u aktar) għas-Sindrome tal-Musrana ż-Żgħira. Is-Sindrome tal-Musrana ż‑Żgħira huwa disturb li jirriżulta minn inkapaċità li jiġu assorbti n-nutrijenti mill-ikel u l-fluwidu mill‑passaġġ fl-imsaren. Ta’ spiss jiġi kkawżat minħabba t-tneħħija kirurġika tal‑musrana ż-żgħira jew parti minnha.
 
 
2.	X’għandek tkun taf qabel ma tuża Revestive
 
Tużax Revestive

-	jekk it-tifel/tifla tiegħek huma allerġiċi għal teduglutide jew għal xi sustanza oħra ta’ din il-mediċina (imniżżla fis-sezzjoni 6) jew livelli f’ammonti żgħar ta’ tetracycline.
-	jekk it-tifel/tifla tiegħek għandhom jew hemm suspett li għandhom kanċer.
-	jekk it-tifel/tifla tiegħek kellhom kanċer fil-passaġġ gastrointestinali, inkluż fil-fwied, il-bużżieqa tal-marrara jew il‑passaġġi biljari u fil-frixa fl-aħħar ħames snin.

Twissijiet u prekawzjonijiet

Kellem lit-tabib tat-tifel/tifla tiegħek tiegħek qabel ma tuża Revestive:
-	jekk it-tifel/tifla tiegħek għandhom tnaqqis sever fil-funzjoni tal-fwied. It-tabib tat-tifel/tifla tiegħek ser jikkunsidra dan meta jordna din il-mediċina.
-	jekk it-tifel/tifla tiegħek ibatu minn ċertu tip ta’ mard kardjovaskulari (li jaffettwa l-qalb u/jew il-vini/arterji tad-demm) bħal pressjoni għolja, jew għandhom qalb dgħajfa (insuffiċjenza kardijaka). Is-sinjali u s-sintomi jinkludu żieda f’daqqa fil-piż, nefħa fil-wiċċ, għekiesi minfuħin u/jew qtugħ ta’ nifs.
-	jekk it-tifel/tifla tiegħek għandhom mard sever ieħor li mhuwiex ikkontrollat tajjeb. It-tabib ser jikkunsidra dan meta jordna din il‑mediċina.
-	jekk it-tifel/tifla tiegħek għandhom tnaqqis sever fil-funzjoni tal-kliewi. It-tabib jista’ jagħti lit-tifel/tifla tiegħek doża aktar baxxa ta’ din il-mediċina.
 
Meta tibda t-trattament u tkun qed tingħata t-trattament b’Revestive, it-tabib jista’ jaġġusta l-ammont ta’ fluwidi jew nutriment li t-tifel/tifla tiegħek jirċievu ġol-vini.
 
Check-ups mediċi qabel u matul il it-trattament b’Revestive
Qabel ma jibdew it-trattament b’din il-mediċina, it-tifel/tifla tiegħek se jsirlu/jsirilha test sabiex jivverifika jekk għandux/għandhiex demm fl-ippurgar. It-tifel/tifla tiegħek se ssirlu/ssirilha wkoll kolonoskopija (proċedura biex it-tabib jara x’hemm fil-kolon u r-rektum tiegħu/tagħha biex jiċċekkja għall-preżenza ta’ polipi (tkabbir mhux normali żgħir) u jneħħihom) jekk jkollu/jkollha demm inspjegabbli fl-ippurgar tiegħu /tagħha. Jekk polipi jinstabu qabel it-trattament b’Revestive, it-tabib se jiddeċiedi jekk it-tifel/tifla għandhomx jużaw din il-mediċina. Revestive m’għandux jintuża jekk jinstab kanċer meta ssir il-kolonoskopija. It-tabib se jagħmel kolonoskopiji addizzjonali jekk it-tifel/tifla tiegħek ikomplu t-trattament b’Revestive. It-tabib se jimmonitorja l-fluwidi u l-elettroliti tal-ġisem tat-tifel/tifla tiegħek għax żbilanċ jista’ jikkawża fluwidu eċċessiv jew deidratazzjoni.

It-tabib ser jagħti attenzjoni speċjali u ser jissorvelja l-funzjoni tal-musrana ż-żgħira tat-tifel/tifla tiegħek u se jimmonitorja għas-sinjali u sintomi li jindikaw problemi fil-marrara, il-kanali biljari u l-frixa.

Tfal u adolexxenti

Tfal li jkollhom inqas minn 4 xhur
Din il-mediċina m’għandhiex tintuża fi tfal li jkollhom inqas minn 4 xhur. Dan għaliex l-esperjenza b’Revestive f’dan il-grupp ta’ età hija limitata.

Mediċini oħra u Revestive

Għid lit-tabib, lill-ispiżjar jew lill-infermier jekk it-tifel/tifla tiegħek qed jużaw, użaw dan l-aħħar jew jistgħu jużaw xi mediċini oħra.
 
Revestive jista’ jaffettwa kif mediċini oħra jiġu assorbiti mill-musrana u għalhekk ukoll kemm jaħdmu tajjeb mediċini oħra. It-tabib jista’ jkollu jibdel id-doża tal-mediċini l-oħra tat-tifel/tifla tiegħek.
 
Tqala u treddigħ

Jekk it-tifla tiegħek hi tqila jew qed tredda’, l-użu ta’ Revestive mhux rakkomandat.

Jekk it-tifla tiegħek hi tqila jew qed tredda’, taħseb li tista’ tkun tqila jew qed tippjana li jkollha tarbija, itlob il-parir tat-tabib, tal-ispiżjar jew tal-infermier qabel tuża din il-mediċina.

Sewqan, sewqan tar-rota u tħaddim ta’ magni

Din il-mediċina tista’ tikkawża li t-tifel/tifla tiegħek iħossuhom storduti. Jekk dan jiġri lit-tifel/tifla tiegħek, m’għandhomx isuqu u ma jħaddmux magni sakemm iħossuhom aħjar.

Tagħrif importanti dwar xi wħud mis-sustanzi ta’ Revestive
Dan il-prodott mediċinali fiha anqas minn 1  mmol sodium (23 mg) f’kull doża, jiġifieri essenzjalment ‘ħieles mis-sodium’.
Kawtela hi meħtieġa jekk it-tifel/tifla tiegħek għandhom sensittività eċċessiva għal tetracycline (ara s-sezzjoni “Tużax Revestive”).


3.	Kif għandek tuża Revestive
 
Dejjem għandek tuża din il-mediċina eżatt skont il-parir tat-tabib. Iċċekkja mat-tabib, mal-ispiżjar jew mal-infermier tat-tifel/tifla tiegħek jekk ikollok xi dubju.
 
Doża
Id-doża rakkomandata għat-tifel/tifla tiegħek hija ta’ 0.05 mg għal kull kg ta’ piż tal-ġisem. Id-doża ser tingħata f’millilitri (ml) ta’ soluzzjoni.

It-tabib ser jagħżel id-doża li hija tajba għat-tifel/tifla tiegħek skont il-piż tal-ġisem tagħhom. It-tabib ser jgħidlek liema doża biex tinjetta. Dejjem għandek taċċerta ruħek mat-tabib jew mal-ispiżjar jekk ikollok xi dubju.

Kif għandek tuża Revestive
Revestive jiġi injettat taħt il-ġilda (b’mod subkutanju) darba kuljum. L-injezzjoni tista’ tagħtiha inti stess jew tingħatalek minn persuna oħra, pereżempju mit-tabib tat-tifel/tifla tiegħek, l-assistent tiegħu/tagħha jew l-infermier li li jkun id-dar mat-tifel/tifla tiegħek. Jekk inti, jew il-persuna li qed tieħu ħsiebhom, qed tinjettaw il-mediċina, inti jew il-persuna li qed tieħu ħsiebek, tridu tirċievu taħriġ adegwat mit-tabib jew infermier. Għandek issib istruzzjonijiet dettaljati għall-injezzjonijiet fl-aħħar ta dan il-fuljett.
 
Hu rakkomandat bil-qawwa li kull darba li t-tifel/tifla tiegħek jingħataw doża ta’ Revestive, l-isem u n-numru tal-lott tal-prodott ikunu rreġistrati, sabiex jinżamm rekord tal-lottijiet li jintużaw.

Jekk tieħu Revestive aktar milli suppost

Jekk tinjetta aktar Revestive milli għandek bżonn skont kif qallek it-tabib tat-tifel/tifla tiegħek, għandek tikkuntattja lit-tabib, l‑ispiżjar jew l-infermier.
 
Jekk tinsa tuża Revestive

Jekk tinsa tinjetta din il-mediċina (jew ma tistax tinjettaha fil-ħin tas-soltu), użaha kemm jista’ jkun malajr f’dik il-ġurnata. Qatt m’għandek tuża aktar minn injezzjoni waħda fl-istess jum. M’għandekx tinjetta doża doppja biex tpatti għal kull doża li tkun intesiet tittieħed.
 
Jekk tieqaf tuża Revestive

Kompli uża din il-mediċina sakemm it-tabib tat-tifel/tifla tiegħek jibqa’ jagħtik ir-riċetta għalihom. Tiqafx tuża din il‑mediċina mingħajr ma tikkonsulta lit-tabib, peress li jekk tieqaf f’daqqa, dan jista’ jikkawża bidliet fil-bilanċ tal-fluwidu tat-tifel/tifla tiegħek.
 
Jekk għandek aktar mistoqsijiet dwar l-użu ta’ din il-mediċina, staqsi lit-tabib, lill-ispiżjar jew lill‑infermier tat-tifel/tifla tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.
 
Fittex attenzjoni medika immedjata jekk xi effetti sekondarji li ġejjin iseħħu:

Komuni (jistgħu jaffettwaw sa 1 minn kull 10 persuni):
-	Insuffiċjenza konġestiva tal-qalb. Ikkuntattja lit-tabib jekk it-tifel/tifla tiegħek ikollhom għeja, qtugħ ta’ nifs jew nefħa fl-għekiesi jew fis-saqajn jew nefħa fil-wiċċ.
-	Infjammazzjoni tal-frixa (pankreatite). Ikkuntattja lit-tabib jew lit-taqsima tal-emerġenza jekk it-tifel/tifla tiegħek ikollhom uġigħ sever fl-istonku u deni.
-	Ostruzzjoni fl-imsaren (imblukkar tal-musrana). Ikkuntattja lit-tabib jew lit-taqsima tal-emerġenza jekk it-tifel/tifla tiegħek ikollhom uġigħ sever fl-istonku, rimettar u stitikezza.
-	Fluss biljari mnaqqas mill-marrara u wġigħ/jew infjammazzjoni tal-marrara. Ikkuntattja lit-tabib jew lit-taqsima tal-emerġenza jekk it-tifel/tifla tiegħek ikollhom sfurija tal-ġilda u fl-abjad tal-għajnejn, ħakk, awrina skura u ppurgar ta’ kulur ċar jew uġigħ fin-naħa ta’ fuq tal-lemin fuq jew fin-nofs taż-żona tal-istonku.
 
Mhux komuni (jistgħu jaffettwaw sa persuna 1  minn kull  100):
-	Ħass ħażin. Jekk ir-rata tal-qalb u n-nifs ikunu normali u t-tifel/tifla tiegħek iqumu malajr, kellem lit-tabib. F’każijiet oħra, fittex għajnuna kemm jista’ jkun malajr.
 
Effetti sekondarji oħra jinkludu:

Komuni ħafna (jistgħu jaffettwaw aktar minn 1  minn kull 10  persuni):
-	Infezzjoni tal-passaġġ respiratorju (kwalunkwe infezzjoni tas-sinus, fil-griżmejn, fil-passaġġi tal-arja jew fil-pulmun)
-	Uġigħ ta’ ras
-	Uġigħ fl-istonku, stonku minfuħ, tħossok ma tiflaħx (dardir), nefħa fl-istoma (ftuħ artifiċjali għat-tneħħija tal-ippurgar), rimettar
-	Ħmura, uġigħ jew nefħa fis-sit tal-injezzjoni

Komuni (jistgħu jaffettwaw sa 1  minn kull 10  persuni):
-	Influwenza jew sintomi bħal tal-influwenza
-	Nuqqas t’aptit
-	Nefħa tal-idejn u/jew tas-saqajn
-	Problemi biex torqod, ansjetà
-	Sogħla, qtugħ ta’ nifs
-	Polipi (tkabbir żgħir mhux normali) fil-musrana l-kbira tat-tifel/tifla tiegħek
-	Ikollok il-gass
-	Tidjiq jew imblukkar tal-passaġġ tal-frixa tat-tifel/tifla tiegħek, li tista’ tikkawża infjammazzjoni tal-frixa
-	Infjammazzjoni tal-bużzieqa tal-marrara

Mhux komuni (jistgħu jaffettwaw sa 1  minn kull 100  persuna):
· Polipi (tkabbir żgħir mhux normali) fil-musrana ż-żgħira tat-tifel/tifla tiegħek

Mhux magħruf (ma tistax tittieħed stima mid-data disponibbli):
-	Reazzjoni allerġika (sensittività eċċessiva)
-	Żamma ta’ fluwidu
-	Polipi (tkabbir żgħir mhux normali) fl-istonku tat-tifel/tifla tiegħek

L-użu fit-tfal u fl-adolexxenti

B’mod ġenerali, l-effetti sekondarji fit-tfal u fl-adolexxenti huma simili għal dawk li ġew osservati fl-adulti.

L-esperjenza fi tfal li għandhom inqas minn 4 xhur hija limitata.

Rappurtar tal-effetti sekondarji

Jekk it-tifel/tifla tiegħek ikollhom xi effett sekondarju, kellem lit-tabib jew lill-ispiżjar tat-tifel/tifla tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. 

Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.
 

5.	Kif taħżen Revestive

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna, il-kunjett u s-siringa mimlija għal‑lest wara JIS. Id-data ta’ meta tiskadi tirreferi għall-aħħar ġurnata tax-xahar.

Aħżen fi friġġ (2 °C  –  8 °C). Tagħmlux fil-friża.

Wara r-rikostituzzjoni, mil-lat mikrobijoloġiku, is-soluzzjoni għall-infużjoni għandha tintuża minnufih. Madankollu, stabbilità kimika u fiżika ntweriet għal 24  siegħa f’temperatura ta’ 25 °C.
 
Tużax din il-mediċina jekk tinnota li s-soluzzjoni tkun imdardra jew ikun fiha l-frak.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.
Armi l-labar u siringi fil-kontenitur għar-rimi tal-ixfafar.
 
 
6.	Kontenut tal-pakkett u informazzjoni oħra
 
X’fih Revestive

-	Is-sustanza attiva hi teduglutide. Kunjett wieħed ta’ trab fih 1.25 mg ta’ teduglutide. Wara r-rikostituzzjoni, kull kunjett fih 1.25 mg ta’ teduglutide f’0.5 ml ta’ soluzzjoni li jikkorrispondi għal konċentrazzjoni ta’ 2.5 mg/ml.
-	Is-sustanzi mhux attivi l-oħra huma L‑histidine, mannitol, sodium phosphate monohydrate, disodium phosphate heptahydrate. 
-	Is-solvent fih ilma għall-injezzjonijiet.
 
Kif jidher Revestive u l-kontenut tal-pakkett

Revestive huwa trab u solvent għal soluzzjoni għall-injezzjoni (1.25 mg ta’ teduglutide f’kunjett, 0.5 ml ta’ solvent f’siringa mimlija għal-lest).
 
It-trab huwa abjad u s-solvent ċar u bla kulur. 

Revestive jiġi f’daqsijiet tal-pakkett ta’ 28 kunjett bit-trab bi 28 siringa mimlija għal-lest. 

Detentur tal-Awtorizzazzjoni għat-Tqegħid fis-Suq u Manifattur 

Detentur tal-Awtorizzazzjoni għat-Tqegħid fis-Suq 

Takeda Pharmaceuticals International AG Ireland Branch
Block 2 Miesian Plaza 
50 – 58 Baggot Street Lower 
Dublin 2, D02 HW68
L-Irlanda

Manifattur

Shire Pharmaceuticals Ireland Limited
Block 2 & 3 Miesian Plaza
50 – 58 Baggot Street Lower
Dublin 2
L-Irlanda

Takeda Pharmaceuticals International AG Ireland Branch, 
Block 2 Miesian Plaza
50 – 58 Baggot Street Lower, 
Dublin 2, D02 HW68
L-Irlanda

Shire Pharmaceuticals Ireland Limited
Block 2 & 3 Miesian Plaza
50 – 58 Baggot Street Lower
Dublin 2
L-Irlanda

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Takeda Belgium NV
Tél/TelTel/Tél: +32 2 464 06 11 
medinfoEMEA@takeda.com

	Lietuva
Takeda, UAB
Tel: +370 521 09 070
medinfoEMEA@takeda.com


	България
Такеда България ЕООД
Тел.: +359 2 958 27 36
medinfoEMEA@takeda.com 

	Luxembourg/Luxemburg
Takeda Belgium NV
Tél/TelTel/Tél: +32 2 464 06 11
medinfoEMEA@takeda.com 


	Česká republika
Takeda Pharmaceuticals Czech Republic s.r.o.
Tel: +420 234 722 722
medinfoEMEA@takeda.com

	Magyarország
Takeda Pharma Kft.
Tel.: +36 1 270 7030
medinfoEMEA@takeda.com


	Danmark
Takeda Pharma A/S
Tlf.: +45 46 77 10 10
medinfoEMEA@takeda.com

	Malta
Drugsales Ltd
Tel: +356 21419070
safety@drugsalesltd.comΤakeda HELLAS S.A.
Tel: +30 210 6387800
medinfoEMEA@takeda.com


	Deutschland
Takeda GmbH
Tel: +49 (0)800 825 3325
medinfoEMEA@takeda.com

	Nederland
Takeda Nederland B.V.
Tel: +31 20 203 5492
medinfoEMEA@takeda.com


	Eesti
Takeda Pharma OÜAS
Tel: +372 6177 669
medinfoEMEA@takeda.com

	Norge
Takeda AS
Tlf: +47 800 800 30
medinfoEMEA@takeda.com


	Ελλάδα
Τakeda ΕΛΛΑΣ Α.Ε.
Tηλ: +30 210 6387800
medinfoEMEA@takeda.com

	Österreich
Takeda Pharma Ges.m.b.H. 
Tel: +43 (0) 800-20 80 50 
medinfoEMEA@takeda.com


	España
Takeda Farmacéutica España, S.A.
Tel: +34 917 90 42 22
medinfoEMEA@takeda.com

	Polska
Takeda Pharma Sp. z o.o.
Tel.tel: +48223062447
medinfoEMEA@takeda.com


	France
Takeda France SAS
Tél:Tel. + 33 1 40 67 33 00
medinfoEMEA@takeda.com

	Portugal
Takeda Farmacêuticos Portugal, Lda.
Tel: + 351 21 120 1457
medinfoEMEA@takeda.com


	
Hrvatska
Takeda Pharmaceuticals Croatia d.o.o.
Tel: +385 1 377 88 96
medinfoEMEA@takeda.com

	România
Takeda Pharmaceuticals SRL
Tel: +40 21 335 03 91
medinfoEMEA@takeda.com


	Ireland
Takeda Products Ireland Ltd
Tel: 1800 937 970
medinfoEMEA@takeda.com

	Slovenija
Takeda Pharmaceuticals farmacevtska družba d.o.o.
Tel: + 386 (0) 59 082 480
medinfoEMEA@takeda.com


	Ísland
Vistor ehf.
Sími: +354 535 7000
medinfoEMEA@takeda.com

	Slovenská republika
Takeda Pharmaceuticals Slovakia s.r.o.
Tel: +421 (2) 20 602 600
medinfoEMEA@takeda.com


	Italia
Takeda Italia S.p.A.
Tel: +39 06 502601
medinfoEMEA@takeda.com

	Suomi/Finland
Takeda Oy
Puh/Tel: 0800 774 051
medinfoEMEA@takeda.com


	Κύπρος
A.POTAMITIS MEDICARE LTD
Τηλ: +357 22583333
a.potamitismedicare@cytanet.com.cyΤakeda ΕΛΛΑΣ ΑΕ
Τηλ: +30 210 6387800
medinfoEMEA@takeda.com

	Sverige
Takeda Pharma AB
Tel: 020 795 079
medinfoEMEA@takeda.com


	Latvija
Takeda Latvia SIA
Tel: +371 67840082
medinfoEMEA@takeda.com

	United Kingdom (Northern Ireland)
Takeda UK Ltd
Tel: +44 (0) 2830 640 902
medinfoEMEA@takeda.com




Dan il-fuljett kien rivedut l-aħħar f’ 06/2023.
 
Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.euhttp://www.ema.europa.eu. Hemm ukoll links għal siti elettroniċi oħra dwar mard rari u kura.

Istruzzjonijiet għall-preparazzjoni u l-injettar ta’ Revestive
 
Informazzjoni importanti:

· Aqra l-Fuljett ta’ Tagħrif qabel ma tuża Revestive.
· Revestive għandu jingħata bħala injezzjoni taħt il-ġilda (injezzjoni sottokutanea).
· Tinjettax Revestive ġo vina (b’mod intravenuż) jew f’muskolu (b’mod intramuskolari).
· Żomm Revestive fejn ma jidhirx u ma jintlaħaqx mit-tfal.
· Tużax Revestive wara d-data ta’ meta tiskadi li tidher fuq il-kartuna, il-kunjett u s-siringa mimlija għal-lest. Id-data ta’ meta tiskadi tirreferi għall-aħħar ġurnata ta’ dak ix-xahar.
· Aħżen fi friġġ (2 °C  –  8 °C).
· Tagħmlux fil-friża.
· Wara r-rikostituzzjoni, minn aspett mikrobijoloġiku, is-soluzzjoni għandha tintuża immedjatament. Madankollu, l-istabbilità kimika u fiżika ntweriet għal 24 siegħa f’temperatura ta’ 25 °ºC.
· Tużax Revestive jekk tinnota li s-soluzzjoni tkun mċajpra jew jekk ikun fiha l-frak.
- 	Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.
· Armi l-labar u s-siringi kollha f’kontenitur għal oġġetti bil-ponta.

	Materjali pprovduti fil-pakkett:
· 28 kunjett b’1.25 mg ta’ teduglutide bħala trab
· 28 siringa mimlija għal-lest b’solvent






Materjali meħtieġa li mhumiex inklużi fil-pakkett:
· Labar ta’ rikostituzzjoni (daqs 22G, tul 1½" (0.7 x 40 mm))
· Siringi tal-injezzjoni ta’ 0.5 ml jew 1 ml (b’intervalli ta’ skala ta’ 0.02 ml jew inqas). Għat-tfal, tista’ tintuża siringa tal-injezzjoni ta’ 0.5 ml (jew iżgħar)
· Labar tal-injezzjoni rqaq għall-injezzjoni taħt il-ġilda (eż. daqs ta’ 26G, tul 5/8" (0.45 x 16 mm), jew labar iżgħar għat-tfal, kif xieraq)
· Biċċiet bl-alkoħol
· Swabs tal-alkoħol
· Reċipjent li ma jittaqqabx għar-rimi sigur ta’ siringi u labar użati

NOTA: Qabel ma tibda, kun żgur li jkollok wiċċ tax-xogħol nadif u li tkun ħsilt idejk sew qabel ma tkompli.


1. Immonta s-siringa mimlija għal-lest

Ġaladarba ikollok il-materjal lest, tista’ timmonta s-siringa mimlija għal-lest. Il-proċedura li ġejja turi kif għandek tagħmel dan.



[image: ]1.1	Ħu s-siringa mimlija għal-lest bis-solvent u aqla’ l-parti ta’ fuq tal-għatu tal-plastik abjad b’tali mod li tkun lesta għal-labra tar-rikostituzzjoni biex tkun tista’ tiġi mwaħħla.




[image: ]1.2	Waħħal il-labra tar-rikostituzzjoni (22G, 1 ½" (0.7 x 40 mm)) mas-siringa mmuntata mimlija għal-lest billi tinvitaha billi ddawarha lejn il-lemin






2. Ħoll it-trab

Issa inti lest biex tħoll it-trab bis-solvent.

2.1	Neħħi l-buttuna l-blu li tinqala’ bis-saba’ mill-kunjett bit‑trab, imsaħ il-wiċċ b’biċċa bl-alkoħol u ħallih jinxef. M’għandekx tmiss il-parti ta’ fuq tal-kunjett.




[image: ]2.2	Neħħi l-għatu tal-labra ta’ rikostituzzjoni fuq is-siringa mimlija bil-lest immuntata bis-solvent mingħajr ma tmiss il-ponta tal-labra.





[image: ]2.3	Filwaqt li żżomm il-kunjett bit-trab, daħħal il-labra tar-rikostituzzjoni mwaħħla mas‑siringa mimlija lesta mmuntata, fiċ-ċentru tat-tapp tal-lastku u bil-mod imbotta l-planġer ’l isfel sakemm jasal sal-qiegħ sabiex tinjetta s-solvent kollu fil‑kunjett.

2.4	Ħalli l-labra tar-rikostituzzjoni u s-siringa vojta ġol-kunjett. Ħalli l-kunjett joqgħod għal madwar 30 sekonda.

2.5	Bil-mod irrombla l-kunjett bejn il-palmi ta’ idejk għal madwar 15-il sekonda. Imbagħad dawwar bil-mod il-kunjett rasu ’l isfel darba, bil-labra tar-rikostituzzjoni u s-siringa vojta li jkunu għadhom ġol-kunjett.





NOTA: Iċċaqlaqx il-kunjett bis-saħħa. Meta ċċaqlaq il-kunjett bis-saħħa, tista’ tipproduċi r-ragħwa, li jagħmilha diffiċli biex tinġibed is-soluzzjoni mill-kunjett. 

2.6	Ħalli l-kunjett joqgħod għal madwar żewġ minuti.






2.7	Osserva l-kunjett għal xi trab li ma jkunx inħall. Jekk jibqa’ xi trab, irrepeti passi 2.5 u 2.6. Iċċaqlaqx il-kunjett bis-saħħa. Jekk ikun għad hemm xi trab mhux maħlul, armi l-kunjett u ibda t-tħejjija mill-ġdid mill-bidu, b’kunjett ġdid.

NOTA: Is-soluzzjoni finali għandha tkun ċara. Jekk is-soluzzjoni tkun imdardra jew ikun fiha xi frak, tinjettahiex.
 
NOTA: Ġaladarba tkun tħejjiet, is-soluzzjoni għandha tintuża minnufih.Għandha tinżamm f’temperatura taħt 25 °C u l-ħin massimu ta’ ħażna huwa ta’ erbgħa u għoxrin siegħa.


3. Ipprepara s-siringa tal-injezzjoni


[image: ]3.1	Neħħi s-siringa tar-rikostituzzjoni mil-labra tar-rikostituzzjoni li tkun għadha ġol-kunjett u armi s-siringa tar-rikostituzzjoni.





[image: ]3.2	Ħu s-siringa tal-injezzjoni u waħħalha mal-labra tar-rikostituzzjoni li tkun għadha ġol-kunjett.






[image: ]3.3	Dawwar il-kunjett rasu ’l isfel, isslajdja t-tarf tal-labra tar-rikostituzzjoni qrib it-tapp u ħalli l-mediċina kollha timla s-siringa billi tiġbed il-planġer lura bil-mod.





NOTA: Jekk it-tabib tat-tifel/tifla tiegħek qallek li t-tifel/tifla tiegħek għandhom bżonn żewġ kunjetti, ipprepara siringa mimlija għal-lest oħra bis-solvent u kunjett bit-trab ieħor kif muri fil-passi prinċipali f’1 u 2. Iġbed is-soluzzjoni mit-tieni kunjett għal ġol-istess siringa tal-injezzjoni billi tirrepeti pass 3.




[image: ]3.4	Neħħi s-siringa tal-injezzjoni mil-labra minn mas-siringa tar-rikostituzzjoni u ħalli l-labra ġol-kunjett. Armi l-kunjett u l-labra tar-rikostituzzjoni flimkien, fil-kontenitur għal oġġetti bil-ponta.




[image: ]3.5	Ħu l-labra tal-injezzjoni, iżda tneħħix l-għatu tal-labra tal-plastik. Waħħal il-labra mas-siringa tal-injezzjoni li jkun fiha l-mediċina.





[image: ]3.6	Iċċekkja għal bżieżaq tal-arja. Jekk ikun hemm bżieżaq tal-arja, taptap bil‑mod is-siringa sakemm jitilgħu ’l fuq. Imbagħad imbotta l-planġer bil-mod biex tneħħi l-arja.

3.7	Id-doża tat-tifel/tifla tiegħek f’ml ġiet ikkalkulata mit-tabib tat-tifel/tifla tiegħek. Neħħi kwalunkwe volum żejjed mis-siringa bl-għatu tal-labra li jkun għadu f’postu sakemm id-doża tiegħek tintlaħaq.






4. Injetta s-soluzzjoni

4.1	Sib żona fuq żaqq it-tifel/tifla tiegħek, jew jekk ikollhom uġigħ jew ebusija tat-tessut fuq żaqqhom, fuq il-koxxa tat-tifel/tifla tiegħek, fejn ikun faċli għalik biex tagħti l-injezzjoni (ara t-tpinġija).




NOTA: Tużax l-istess żona kuljum għal kull injezzjoni - ibdel is-siti (uża l-partijiet ta’ fuq, t’isfel, tal-lemin u tax-xellug ta’ żaqq it-tifel/tifla tiegħek) sabiex tevita l-iskonfort. Evita żoni li jkunu infjammati, minfuħin, b’ċikatriċi jew mgħottija b’għatsa, xi marka tat-twelid jew xi ferita oħra.

4.2	Naddaf il-post maħsub fejn ser tingħata l-injezzjoni fuq il-ġilda tat-tifel/tifla tiegħek b’biċċa bl-alkoħol, billi tuża moviment ċirkolari, u billi timxi ’l barra. Ħalli ż-żona tinxef fl‑arja.





[image: ]4.3	Neħħi l-għatu tal-plastik mil-labra tas-siringa għall-injezzjoni ppreparata. Bil‑mod aqbad il-ġilda mnaddfa fis-sit tal-injezzjoni b’id waħda. Bl-id l-oħra, żomm is-siringa kif iżżomm lapes. Ilwi l-polz tiegħek lura u malajr daħħal il-labra f’angolu ta’ 45°.




4.4	Iġbed l-planġer ftit lura. Jekk tara xi demm fis-siringa, iġbed il-labra u ibdel il‑labra fuq is-siringa tal-injezzjoni ma’ waħda nadifa tal-istess daqs. Xorta tista’ tuża l-mediċina li diġà tkun fis-siringa. Ipprova injetta f’post ieħor fiż-żona tal-ġilda mnaddfa.

4.5	Injetta l-mediċina bil-mod billi timbotta b’mod sod fuq il-planġer sakemm il‑mediċina tiġi kollha injettata u s-siringa tiżvojta.

4.6	Iġbed il-labra ’l barra mill-ġilda u armi l-labra u s-siringa flimkien fil-kontenitur għal oġġetti bil-ponta. Jista’ jkun hemm ammont żgħir ta’ ħruġ ta’ demm. Jekk ikun meħtieġ, agħfas bil-mod fuq il-post tal-injezzjoni b’biċċa bl-alkoħol jew garża 2x2 sakemm kwalunkwe ħruġ ta’ demm jieqaf.

4.7	Armi l-labar u s-sirngi kollha fil-kontenitur għar-rimi ta’ oġġetti bil-ponta jew kontenitur ieħor li jkun magħmul minn materjal iebes (pereżempju, flixkun tad-deterġent b’għatu). Dan il-kontenitur irid ikun wieħed li ma jittaqqabx (minn fuq u mill-ġnub). Jekk ikollok bżonn ta’ kontenitur għar-rimi ta’ oġġetti bil-ponta, jekk jogħġbok ikkuntattja lit-tabib tat-tifel/tifla tiegħek.


Fuljett ta’ tagħrif: Informazzjoni għall-pazjent
 
Revestive 5 mg trab u solvent għal soluzzjoni għall-injezzjoni
teduglutide
 
· Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Inti tista’ tgħin billi tirrapporta kwalunkwe effett sekondarju li jista’ jkollok. Ara t-tmiem ta’ sezzjoni 4 biex tara kif għandek tirrapporta effetti sekondarji.

Aqra sew dan il-fuljett kollu qabel tibda tuża din il-mediċina, peress li fih informazzjoni importanti għalik.

· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib, lill-ispiżjar jew l-infermier tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anke jekk għandhoml-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib, lill-ispiżjar, jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.


F’dan il-fuljett

1. X’inhu Revestive u għalxiex jintuża
2. X’għandek tkun taf qabel ma tuża Revestive
3. Kif għandek tuża Revestive
4. Effetti sekondarji possibbli
5. Kif taħżen Revestive
6. Kontenut tal-pakkett u informazzjoni oħra
 
1. 	X’inhu Revestive u għalxiex jintuża
 
Revestive fih is-sustanza attiva teduglutide. Itejjeb l-assorbiment ta’ nutrijenti u fluwidu mill‑musrana gastrointestinali li jkun fadallek.

Revestive jintuża bħala trattament ta’ adulti, tfal u adolexxenti (li jkollhom 4 xhur u aktar) għas-Sindrome tal-Musrana ż-Żgħira. Is-Sindrome tal-Musrana ż‑Żgħira huwa disturb li jirriżulta minn inkapaċità li jiġu assorbti n-nutrijenti mill-ikel u l-fluwidu mill‑passaġġ fl-imsaren. Ta’ spiss jiġi kkawżat minħabba t-tneħħija kirurġika tal‑musrana ż-żgħira jew parti minnha.
 
 
2.	X’għandek tkun taf qabel ma tuża Revestive

Tużax Revestive

-	jekk inti allerġiku għal teduglutide jew għal xi sustanza oħra ta’ din il-mediċina (imniżżla fis-sezzjoni 6) jew livelli f’ammonti żgħar ta’ tetracycline.
-	jekk għandek jew hemm suspett li għandek kanċer.
-	jekk kellek kanċer fil-passaġġ gastrointestinali, inkluż fil-fwied, il-bużżieqa tal-marrara jew il‑passaġġi biljari, u l-frixa fl-aħħar ħames snin.

Twissijiet u prekawzjonijiet

Kellem lit-tabib tiegħek qabel ma tuża Revestive:
-	jekk għandek tnaqqis sever fil-funzjoni tal-fwied. It-tabib tiegħek ser jikkunsidra dan meta jordnalek din il-mediċina.
-	jekk tbati minn ċertu tip ta’ mard kardjovaskulari (li jaffettwa l-qalb u/jew il-vini/arterji tad-demm) bħal pressjoni għolja, jew għandek qalb dgħajfa (insuffiċjenza kardijaka). Is-sinjali u s-sintomi jinkludu żieda f’daqqa fil-piż, nefħa fil-wiċċ, għekiesi minfuħin u/jew qtugħ ta’ nifs.
-	jekk għandek mard sever ieħor li mhuwiex ikkontrollat tajjeb. It-tabib tiegħek ser jikkunsidra dan meta jordnalek din il‑mediċina.
-	jekk għandek tnaqqis sever fil-funzjoni tal-kliewi. It-tabib tiegħek jista’ jagħtik doża aktar baxxa ta’ din il-mediċina.
 
Meta tibda t-trattament u tkun qed tingħata t-trattament b’Revestive, it-tabib tiegħek jista’ jaġġusta l-ammont ta’ fluwidi jew nutriment li tirċievi ġol-vini.

Check-ups mediċi qabel u waqt it-trattament b’Revestive
Qabel ma tibda t-trattament b’din il-mediċina, it-tabib tiegħek se jkollu bżonn iwettaq kolonoskopija (proċedura biex jiġi osservat il-ġewwieni tal-kolon u r-rektum tiegħek) biex jiċċekkja biex jara hemmx polipi (tkabbir żgħir mhux normali) u jneħħihom. Huwa rakkomandat li t-tabib tiegħek iwettaq dawn l-eżamijiet darba f’sena matul l-ewwel sentejn wara li jkun inbeda t-trattament u mbagħad tal-anqas darba kull ħames snin. Jekk il-polipi jinstabu jew qabel jew matul it-trattament tiegħek b’Revestive, it-tabib tiegħek ser jiddeċiedi jekk għandekx tkompli tuża din il-mediċina. Revestive m’għandux jintuża jekk jinstab kanċer meta ssir il-kolonoskopija tiegħek. It-tabib se jimmonitorja l-fluwidi u l-elettroliti tal-ġisem tiegħek għax żbilanċ jista’ jikkawża fluwidu eċċessiv jew deidratazzjoni.

 It-tabib tiegħek ser jagħti attenzjoni speċjali u ser jissorvelja l-funzjoni tal-musrana ż-żgħira tiegħek u se jimmonitorja għas-sinjali u sintomi li jindikaw problemi fil-marrara, il-kanali biljari u l-frixa.
 
Tfal u adolexxenti

Check-ups mediċi qabel u matul it-trattament b’Revestive
Qabel ma tibda t-trattament b’din il-mediċina, għandu bżonn isirlek test sabiex jivverifika jekk hemmx demm fl-ippurgar. Se ssirlek ukoll kolonoskopija (proċedura biex it-tabib jara x’hemm fil-kolon u r-rektum tiegħek biex jiċċekkja għall-preżenza ta’ polipi (tkabbir mhux normali żgħir) u jneħħihom) jekk jkollok demm inspjegabbli fl-ippurgar tiegħek. Jekk polipi jinstabu qabel it-trattament tiegħek b’Revestive, it-tabib tiegħek se jiddeċiedi jekk għandekx tuża din il-mediċina. Revestive m’għandux jintuża jekk jinstab kanċer meta ssir il-kolonoskopija tiegħek. It-tabib tiegħek se jagħmillek kolonoskopij i addizzjonali jekk tkompli t-trattament b’Revestive. It-tabib se jimmonitorja l-fluwidi u l-elettroliti tal-ġisem tat-tifel/tifla tiegħek għax żbilanċ jista’ jikkawża fluwidu eċċessiv jew deidratazzjoni.

Tfal li jkollhom inqas minn 4 xhur
Din il-mediċina m’għandhiex tintuża fi tfal li jkollhom inqas minn 4 xhur. Dan għaliex l-esperjenza b’Revestive f’dan il-grupp ta’ età hija limitata.

Mediċini oħra u Revestive

Għid lit-tabib jew, lill-ispiżjar, tiegħek jekk qed tuża, użajt dan l-aħħar jew tista’ tuża xi mediċini oħra.
 
Revestive jista’ jaffettwa kif mediċini oħra jiġu assorbiti mill-musrana u għalhekk ukoll kemm jaħdmu tajjeb mediċini oħra. It-tabib tiegħek jista’ jkollu jibdel id-doża tiegħek tal-mediċini l-oħra.

Tqala u treddigħ

Jekk inti tqila jew qed tredda’, l-użu ta’ Revestive mhux rakkomandat.
Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib jew, tal-ispiżjar tiegħek qabel tuża din il-mediċina.

Sewqan u tħaddim ta’ magni

Din il-mediċina tista’ tikkawża li tħossok stordut. Jekk dan jiġri lilek, issuqx u tħaddimx magni sakemm tħossok aħjar.

Tagħrif importanti dwar xi wħud mis-sustanzi ta’ Revestive

Dan il-prodott mediċinali fiha anqas minn 1  mmol sodium (23 mg) f’kull doża, jiġifieri essenzjalment ‘ħieles mis-sodium’.
Kawtela hi meħtieġa jekk inti għandek sensittività eċċessiva għal tetracycline (ara s-sezzjoni “Tużax Revestive”).


3.	Kif għandek tuża Revestive

Dejjem għandek tuża din il-mediċina eżatt skont il-parir tat-tabib tiegħek. Iċċekkja mat-tabib, mal-ispiżjar jew mal-infermier tiegħek jekk ikollok xi dubju.
 
Doża
Id-doża rakkomandata hija ta’ 0.05 mg għal kull kg ta’ piż tal-ġisem. Id-doża ser tingħata f’millilitri (ml) ta’ soluzzjoni.

It-tabib tiegħek ser jagħżel id-doża li hija tajba għalik skont il-piż tal-ġisem tiegħek. It-tabib tiegħek ser jgħidlek liema doża biex tinjetta. Dejjem għandek taċċerta ruħek mat-tabib jew mal-ispiżjar tiegħek jekk ikollok xi dubju.

Użu fit-tfal u fl-adolexxenti
Revestive jista’ jintuża fit-tfal u fl-adolexxenti (li jkollhom 4 xhur jew aktar). Uża din il-mediċina skont il-parir eżatt tat-tabib.

Kif għandek tuża Revestive
Revestive jiġi injettat taħt il-ġilda (b’mod subkutanju) darba kuljum. L-injezzjoni tista’ tagħtiha inti stess jew tingħatalek minn persuna oħra, pereżempju mit-tabib tiegħek, l-assistent tiegħu/tagħha jew l-infermier li li jkun id-dar miegħek. Jekk inti, jew il-persuna li qed tieħu ħsiebek, qed tinjettaw il-mediċina, inti jew il-persuna li qed tieħu ħsiebek, tridu tirċievu taħriġ adegwat mit-tabib jew infermier tiegħek. Għandek issib istruzzjonijiet dettaljati għall-injezzjonijiet fl-aħħar ta dan il-fuljett.
 
Hu rakkomandat bil-qawwa li kull darba li inti jew it-tifel/tifla tiegħek tirċievu doża ta’ Revestive, l-isem u n-numru tal-lott tal-prodott ikunu rreġistrati, sabiex jinżamm rekord tal-lottijiet li jintużaw.

Jekk tieħu Revestive aktar milli suppost

Jekk tinjetta aktar Revestive milli għandek bżonn mit-tabib tiegħek, għandek tikkuntattja lit-tabib, l‑ispiżjar jew l-infermier tiegħek.

Jekk tinsa tuża Revestive

Jekk tinsa tinjetta din il-mediċina (jew ma tistax tinjettaha fil-ħin tas-soltu tiegħek), għandek teħodha kemm jista’ jkun malajr f’dik il-ġurnata. Qatt m’għandek tieħu aktar minn injezzjoni waħda fl-istess jum. M’għandekx tinjetta doża doppja biex tpatti għal kull doża li tkun insejt tieħu.
 
Jekk tieqaf tuża Revestive

Ibqa’ ħu din il-mediċina sakemm it-tabib tiegħek jibqa’ jagħtik ir-riċetta għaliha. Tiqafx tuża din il‑mediċina mingħajr ma tikkonsulta lit-tabib tiegħek, peress li jekk tieqaf f’daqqa, dan jista’ jikkawża bidliet fil-bilanċ tal-fluwidu tiegħek.
 
Jekk għandek aktar mistoqsijiet dwar l-użu ta’ din il-mediċina, staqsi lit-tabib, lill-ispiżjar jew lill‑infermier tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.
 
Fittex attenzjoni medika immedjata jekk xi effetti sekondarji li ġejjin iseħħu:

Komuni (jistgħu jaffettwaw sa 1 minn kull 10 persuni):
-	Insuffiċjenza konġestiva tal-qalb. Ikkuntattja lit-tabib tiegħek jekk ikollok għeja, qtugħ ta’ nifs jew nefħa fl-għekiesi jew fis-saqajn jew nefħa fil-wiċċ.
-	Infjammazzjoni tal-frixa (pankreatite). Ikkuntattja lit-tabib tiegħek jew lit-taqsima tal-emerġenza jekk ikollok uġigħ sever fl-istonku u deni.
-	Ostruzzjoni fl-imsaren (imblukkar tal-musrana). Ikkuntattja lit-tabib tiegħek jew lit-taqsima tal-emerġenza jekk ikollok uġigħ sever fl-istonku, rimettar u stitikezza.
-	Fluss biljari mnaqqas mill-marrara u wġigħ/jew infjammazzjoni tal-marrara. Ikkuntattja lit-tabib tiegħek jew lit-taqsima tal-emerġenza jekk ikollok sfurija tal-ġilda u fl-abjad tal-għajnejn, ħakk, awrina skura u ppurgar ta’ kulur ċar jew uġigħ fin-naħa ta’ fuq tal-lemin fuq jew fin-nofs taż-żona tal-istonku.
 
Mhux komuni (jistgħu jaffettwaw sa persuna 1  minn kull  100):
-	Ħass ħażin. Jekk ir-rata tal-qalb u n-nifs ikunu normali u inti tqum malajr, kellem lit-tabib tiegħek. F’każijiet oħra, fittex għajnuna kemm jista’ jkun malajr.
 
Effetti sekondarji oħra jinkludu:

Komuni ħafna (jistgħu jaffettwaw aktar minn 1  minn kull 10  persuni):
-	Infezzjoni tal-passaġġ respiratorju (kwalunkwe infezzjoni tas-sinus, fil-griżmejn, fil-passaġġi tal-arja jew fil-pulmun)
-	Uġigħ ta’ ras
-	Uġigħ fl-istonku, stonku minfuħ, tħossok ma tiflaħx (dardir), nefħa fl-istoma (ftuħ artifiċjali għat-tneħħija tal-ippurgar), rimettar
-	Ħmura, uġigħ jew nefħa fis-sit tal-injezzjoni

Komuni (jistgħu jaffettwaw sa 1  minn kull 10  persuni):
-	Influwenza jew sintomi bħal tal-influwenza
-	Nuqqas t’aptit
-	Nefħa tal-idejn u/jew tas-saqajn
-	Problemi biex torqod, ansjetà
-	Sogħla, qtugħ ta’ nifs
-	Polipi (tkabbir żgħir mhux normali) fil-musrana l-kbira
-	Ikollok il-gass
-	Tidjiq jew imblukkar tal-passaġġ tral-frixa, li tista’ tikkawża infjammazzjoni tal-frixa
-	Infjammazzjoni tal-bużzieqa tal-marrara

Mhux komuni (jistgħu jaffettwaw sa 1  minn kull 100  persuna):
· Polipi (tkabbir żgħir mhux normali) fil-musrana ż-żgħira

Mhux magħruf (ma tistax tittieħed stima mid-data disponibbli):
-	Reazzjoni allerġika (sensittività eċċessiva)
-	Żamma ta’ fluwidu
-	Polipi (tkabbir żgħir mhux normali) fl-istonku tiegħek

L-użu fit-tfal u fl-adolexxenti

B’mod ġenerali, l-effetti sekondarji fit-tfal u fl-adolexxenti huma simili għal dawk li ġew osservati fl-adulti. 

L-esperjenza fi tfal li għandhom inqas minn 4 xhur hija limitata.
 
Rappurtar tal-effetti sekondarji

Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. 

Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.
 

5.	Kif taħżen Revestive

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna, il-kunjett u s-siringa mimlija għal‑lest wara JIS. Id-data ta’ meta tiskadi tirreferi għall-aħħar ġurnata tax-xahar.

Aħżen f’temperatura taħt 25 °C.

Tagħmlux fil-friża.

Wara r-rikostituzzjoni, mil-lat mikrobijoloġiku, is-soluzzjoni għall-infużjoni għandha tintuża minnufih. Madankollu, stabbilità kimika u fiżika ntweriet għal 3  sigħat f’temperatura ta’ 25 °C.
 
Tużax din il-mediċina jekk tinnota li s-soluzzjoni tkun imdardra jew ikun fiha l-frak.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.
Armi l-labar u siringi fil-kontenitur għar-rimi tal-ixfafar.
 
 
6.	Kontenut tal-pakkett u informazzjoni oħra
 
X’fih Revestive

-	Is-sustanza attiva hi teduglutide. Kunjett wieħed ta’ trab fih 5 mg ta’ teduglutide. Wara r-rikostituzzjoni, kull kunjett fih 5  mg ta’ teduglutide f’0.5 nl ta’ soluzzjoni li jikkorrispondi għal konċentrazzjoni ta’ 10 mg/ml.
-	Is-sustanzi mhux attivi l-oħra huma L‑histidine, mannitol, sodium phosphate monohydrate, disodium phosphate, sodium hydroxide (għal aġġustament tal-pH), hydrochloric acid (għal aġġustament tal-pH). 
-	Is-solvent fih ilma għall-injezzjonijiet.
 
Kif jidher Revestive u l-kontenut tal-pakkett

Revestive huwa trab u solvent għal soluzzjoni għall-injezzjoni (5 mg ta’ teduglutide f’kunjett, 0.5 ml ta’ solvent f’siringa mimlija għal-lest).

Revestive jiġi f’daqsijiet tal-pakkett ta’ 1 jew 28 kunjett. Jista’ jkun li mhux il-pakketti tad-daqsijiet kollha jkunu fis-suq.
 
It-trab huwa abjad u s-solvent ċar u bla kulur. 

Revestive jiġi f’daqsijiet tal-pakkett ta’ 1 kunjett bit-trab b’1 siringa mimlija għal-lest jew 28  kunjett bit-trab bi 28  siringa mimlija għal-lest. 
 
Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq u Manifattur

Detentur tal-Awtorizzazzjoni għat-Tqegħid fis-Suq 

Takeda Pharmaceuticals International AG Ireland Branch
Block 2 Miesian Plaza 
50 – 58 Baggot Street Lower 
Dublin 2, D02 HW68
L-Irlanda

Manifattur

Shire Pharmaceuticals Ireland Limited
Block 2 & 3 Miesian Plaza
50 – 58 Baggot Street Lower
Dublin 2
L-Irlanda

Takeda Pharmaceuticals International AG Ireland Branch, 
Block 2 Miesian Plaza
50 – 58 Baggot Street Lower, 
Dublin 2, D02 HW68
L-Irlanda

Shire Pharmaceuticals Ireland Limited
Block 2 & 3 Miesian Plaza
50 – 58 Baggot Street Lower
Dublin 2
L-Irlanda

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Takeda Belgium NV
Tél/TelTel/Tél: +32 2 464 06 11 
medinfoEMEA@takeda.com

	Lietuva
Takeda, UAB
Tel: +370 521 09 070
medinfoEMEA@takeda.com


	България
Такеда България ЕООД
Тел.: +359 2 958 27 36
medinfoEMEA@takeda.com 

	Luxembourg/Luxemburg
Takeda Belgium NV
Tél/TelTel/Tél: +32 2 464 06 11
medinfoEMEA@takeda.com 


	Česká republika
Takeda Pharmaceuticals Czech Republic s.r.o.
Tel: +420 234 722 722
medinfoEMEA@takeda.com

	Magyarország
Takeda Pharma Kft.
Tel.: +36 1 270 7030
medinfoEMEA@takeda.com


	Danmark
Takeda Pharma A/S
Tlf.: +45 46 77 10 10
medinfoEMEA@takeda.com

	Malta
Drugsales Ltd
Tel: +356 21419070
safety@drugsalesltd.comΤakeda HELLAS S.A.
Tel: +30 210 6387800
medinfoEMEA@takeda.com


	Deutschland
Takeda GmbH
Tel: +49 (0)800 825 3325
medinfoEMEA@takeda.com

	Nederland
Takeda Nederland B.V.
Tel: +31 20 203 5492
medinfoEMEA@takeda.com


	Eesti
Takeda Pharma OÜAS
Tel: +372 6177 669
medinfoEMEA@takeda.com

	Norge
Takeda AS
Tlf: +47 800 800 30
medinfoEMEA@takeda.com


	Ελλάδα
Τakeda ΕΛΛΑΣ Α.Ε.
Tηλ: +30 210 6387800
medinfoEMEA@takeda.com

	Österreich
Takeda Pharma Ges.m.b.H. 
Tel: +43 (0) 800-20 80 50 
medinfoEMEA@takeda.com


	España
Takeda Farmacéutica España, S.A.
Tel: +34 917 90 42 22
medinfoEMEA@takeda.com

	Polska
Takeda Pharma Sp. z o.o.
Tel.tel: +48223062447
medinfoEMEA@takeda.com


	France
Takeda France SAS
Tél:Tel. + 33 1 40 67 33 00
medinfoEMEA@takeda.com

	Portugal
Takeda Farmacêuticos Portugal, Lda.
Tel: + 351 21 120 1457
medinfoEMEA@takeda.com


	
Hrvatska
Takeda Pharmaceuticals Croatia d.o.o.
Tel: +385 1 377 88 96
medinfoEMEA@takeda.com

	România
Takeda Pharmaceuticals SRL
Tel: +40 21 335 03 91
medinfoEMEA@takeda.com


	Ireland
Takeda Products Ireland Ltd
Tel: 1800 937 970
medinfoEMEA@takeda.com

	Slovenija
Takeda Pharmaceuticals farmacevtska družba d.o.o.
Tel: + 386 (0) 59 082 480
medinfoEMEA@takeda.com


	Ísland
Vistor ehf.
Sími: +354 535 7000
medinfoEMEA@takeda.com

	Slovenská republika
Takeda Pharmaceuticals Slovakia s.r.o.
Tel: +421 (2) 20 602 600
medinfoEMEA@takeda.com


	Italia
Takeda Italia S.p.A.
Tel: +39 06 502601
medinfoEMEA@takeda.com

	Suomi/Finland
Takeda Oy
Puh/Tel: 0800 774 051
medinfoEMEA@takeda.com


	Κύπρος
A.POTAMITIS MEDICARE LTD
Τηλ: +357 22583333
a.potamitismedicare@cytanet.com.cyΤakeda ΕΛΛΑΣ ΑΕ
Τηλ: +30 210 6387800
medinfoEMEA@takeda.com

	Sverige
Takeda Pharma AB
Tel: 020 795 079
medinfoEMEA@takeda.com


	Latvija
Takeda Latvia SIA
Tel: +371 67840082
medinfoEMEA@takeda.com

	United Kingdom (Northern Ireland)
Takeda UK Ltd
Tel: +44 (0) 2830 640 902
medinfoEMEA@takeda.com




Dan il-fuljett kien rivedut l-aħħar f’ 06/2023.

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.euhttp://www.ema.europa.eu. Hemm ukoll links għal siti elettroniċi oħra dwar mard rari u kura.


struzzjonijiet għall-preparazzjoni u l-injettar ta’ Revestive
 
Informazzjoni importanti:

· Aqra l-Fuljett ta’ Tagħrif qabel ma tuża Revestive.
· Revestive għandu jingħata bħala injezzjoni taħt il-ġilda (injezzjoni sottokutanea).
· Tinjettax Revestive ġo vina (b’mod intravenuż) jew f’muskolu (b’mod intramuskolari).
· Żomm Revestive fejn ma jidhirx u ma jintlaħaqx mit-tfal.
· Tużax Revestive wara d-data ta’ meta tiskadi li tidher fuq il-kartuna, il-kunjett u s-siringa mimlija għal-lest. Id-data ta’ meta tiskadi tirreferi għall-aħħar ġurnata ta’ dak ix-xahar.
· Aħżen f’temperatura taħt 25 °C.
· Tagħmlux fil-friża.
· Wara r-rikostituzzjoni, minn aspett mikrobijoloġiku, is-soluzzjoni għandha tintuża immedjatament. Madankollu, l-istabbilità kimika u fiżika ntweriet għal 3 sigħat f’temperatura ta’ 25 °ºC.
· Tużax Revestive jekk tinnota li s-soluzzjoni tkun mċajpra jew jekk ikun fiha l-frak.
- 	Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.
· Armi l-labar u s-siringi kollha f’kontenitur għal oġġetti bil-ponta.

	[image: ]
	Materjali pprovduti fil-pakkett:
· 1 jew 28 kunjett b’5 mg ta’ teduglutide bħala trab
· 1 jew 28 siringa mimlija għal-lest b’solvent




Materjali meħtieġa li mhumiex inklużi fil-pakkett:
· Labar ta’ rikostituzzjoni (daqs 22G, tul 1½" (0.7 x 40 mm))
· Siringi tal-injezzjoni ta’ 0.5 ml jew 1 ml (b’intervalli ta’ skala ta’ 0.02 ml jew inqas). Għat-tfal, tista’ tintuża siringa tal-injezzjoni ta’ 0.5 ml (jew iżgħar)
· Labar tal-injezzjoni rqaq għall-injezzjoni taħt il-ġilda (eż. daqs ta’ 26G, tul 5/8" (0.45 x 16 mm), jew labar iżgħar għat-tfal, kif xieraq)
· Biċċiet bl-alkoħol
· Swabs tal-alkoħol
· Reċipjent li ma jittaqqabx għar-rimi sigur ta’ siringi u labar użati

NOTA: Qabel ma tibda, kun żgur li jkollok wiċċ tax-xogħol nadif u li tkun ħsilt idejk sew qabel ma tkompli.


1.	Immonta s-siringa mimlija għal-lest

Ġaladarba ikollok il-materjal lest, tista’ timmonta s-siringa mimlija għal-lest. Il-proċedura li ġejja turi kif għandek tagħmel dan.

	[image: ]

	1.1	Oħroġ is-siringa mimlija għal-lest bis-solvent u neħħi b’sebgħek il-parti ta’ fuq tal-għatu abjad tal-plastik tas-siringa mimlija għal-lest b’tali mod li tkun lesta biex il-labra ta’ rikostituzzjoni tkun tista’ tiġi mwaħħla.

	[image: ]
	1.2	Waħħal il-labra tar-rikostituzzjoni (22G, 1 ½" (0.7 x 40 mm)) mas-siringa mmuntata mimlija għal-lest billi tinvitaha billi ddawarha lejn il-lemin.





2.	Ħoll it-trab

Issa inti lest biex tħoll it-trab bis-solvent.

[image: ]2.1	Neħħi l-buttuna l-ħadra li tinqala’ bis-saba’ mill-kunjett bit‑trab, imsaħ il-wiċċ b’biċċa bl-alkoħol u ħallih jinxef. M’għandekx tmiss il-parti ta’ fuq tal-kunjett.




[image: ]2.2	Neħħi l-għatu tal-labra ta’ rikostituzzjoni fuq is-siringa mimlija bil-lest immuntata bis-solvent mingħajr ma tmiss il-ponta tal-labra.





[image: ]2.3	Filwaqt li żżomm il-kunjett bit-trab, daħħal il-labra tar-rikostituzzjoni mwaħħla mas‑siringa mimlija lesta mmuntata, fiċ-ċentru tat-tapp tal-lastku u bil-mod imbotta l-planġer ’l isfel sakemm jasal sal-qiegħ sabiex tinjetta s-solvent kollu fil‑kunjett.



[image: ]2.4	Ħalli l-labra tar-rikostituzzjoni u s-siringa vojta ġol-kunjett. Ħalli l-kunjett joqgħod għal madwar 30 sekonda.





[image: ]2.5	Bil-mod irrombla l-kunjett bejn il-palmi ta’ idejk għal madwar 15-il sekonda. Imbagħad dawwar bil-mod il-kunjett rasu ’l isfel darba, bil-labra tar-rikostituzzjoni u s-siringa vojta li jkunu għadhom ġol-kunjett.





NOTA: Iċċaqlaqx il-kunjett bis-saħħa. Meta ċċaqlaq il-kunjett bis-saħħa, tista’ tipproduċi r-ragħwa, li jagħmilha diffiċli biex tinġibed is-soluzzjoni mill-kunjett. 

2.6	Ħalli l-kunjett joqgħod għal madwar żewġ minuti.



2.7	Osserva l-kunjett għal xi trab li ma jkunx inħall. Jekk jibqa’ xi trab, irrepeti passi 2.5 u 2.6. Iċċaqlaqx il-kunjett bis-saħħa. Jekk ikun għad hemm xi trab mhux maħlul, armi l-kunjett u ibda t-tħejjija mill-ġdid mill-bidu, b’kunjett ġdid.

NOTA: Is-soluzzjoni finali għandha tkun ċara. Jekk is-soluzzjoni tkun imdardra jew ikun fiha xi frak, tinjettahiex.
 
NOTA: Ġaladarba tkun tħejjiet, is-soluzzjoni għandha tintuża minnufih.Għandha tinżamm f’temperatura taħt 25 °C u l-ħin massimu ta’ ħażna huwa ta’ tliet sigħat.


3.	Ipprepara s-siringa tal-injezzjoni

[image: ]3.1	Neħħi s-siringa tar-rikostituzzjoni mil-labra tar-rikostituzzjoni li tkun għadha ġol-kunjett u armi s-siringa tar-rikostituzzjoni.





[image: ]3.2	Ħu s-siringa tal-injezzjoni u waħħalha mal-labra tar-rikostituzzjoni li tkun għadha ġol-kunjett.





[image: ]3.3	Dawwar il-kunjett rasu ’l isfel, isslajdja t-tarf tal-labra tar-rikostituzzjoni qrib it-tapp u ħalli l-mediċina kollha timla s-siringa billi tiġbed il-planġer lura bil-mod.





NOTA: Jekk it-tabib tiegħek qallek li għandek bżonn żewġ kunjetti, ipprepara siringa mimlija għal-lest oħra bis-solvent u kunjett bit-trab ieħor kif muri fil-passi prinċipali f’1 u 2. Iġbed is-soluzzjoni mit-tieni kunjett għal ġol-istess siringa tal-injezzjoni billi tirrepeti pass 3.

	3.4	Neħħi s-siringa tal-injezzjoni mil-labra minn mas-siringa tar-rikostituzzjoni u ħalli l-labra ġol-kunjett. Armi l-kunjett u l-labra tar-rikostituzzjoni flimkien, fil-kontenitur għal oġġetti bil-ponta.

	3.5	Ħu l-labra tal-injezzjoni, iżda tneħħix l-għatu tal-labra tal-plastik. Waħħal il-labra mas-siringa tal-injezzjoni li jkun fiha l-mediċina.

	3.6	Iċċekkja għal bżieżaq tal-arja. Jekk ikun hemm bżieżaq tal-arja, taptap bil‑mod is-siringa sakemm jitilgħu ’l fuq. Imbagħad imbotta l-planġer bil-mod biex tneħħi l-arja.

	3.7	Id-doża tiegħek f’ml ġiet ikkalkulata mit-tabib tiegħek. Neħħi kwalunkwe volum żejjed mis-siringa bl-għatu tal-labra li jkun għadu f’postu sakemm id-doża tiegħek tintlaħaq.





4.	Injetta s-soluzzjoni

[image: ][image: ]4.1	Sib żona fuq żaqqek, jew jekk ikollok uġigħ jew ebusija tat-tessut fuq żaqqek, fuq il-koxxa, fejn ikun faċli għalik biex tagħti l-injezzjoni (ara t-tpinġija).





NOTA: Tużax l-istess żona kuljum għal kull injezzjoni - ibdel is-siti (uża l-partijiet ta’ fuq, t’isfel, tal-lemin u tax-xellug ta’ żaqqek) sabiex tevita l-iskonfort. Evita żoni li jkunu infjammati, minfuħin, b’ċikatriċi jew mgħottija b’għatsa, xi marka tat-twelid jew xi ferita oħra.

4.2	Naddaf il-post maħsub fejn ser tingħata l-injezzjoni fuq il-ġilda b’biċċa bl-alkoħol, billi tuża moviment ċirkolari, u billi timxi ’l barra. Ħalli ż-żona tinxef fl‑arja.[image: ]




4.3	Neħħi l-għatu tal-plastik mil-labra tas-siringa għall-injezzjoni ppreparata. Bil‑mod aqbad il-ġilda mnaddfa fis-sit tal-injezzjoni b’id waħda. Bl-id l-oħra, żomm is-siringa kif iżżomm lapes. Ilwi l-polz tiegħek lura u malajr daħħal il-labra f’angolu ta’ 45°.[image: ]




4.4	Iġbed l-planġer ftit lura. Jekk tara xi demm fis-siringa, iġbed il-labra u ibdel il‑labra fuq is-siringa tal-injezzjoni ma’ waħda nadifa tal-istess daqs. Xorta tista’ tuża l-mediċina li diġà tkun fis-siringa. Ipprova injetta f’post ieħor fiż-żona tal-ġilda mnaddfa.

4.5	Injetta l-mediċina bil-mod billi timbotta b’mod sod fuq il-planġer sakemm il‑mediċina tiġi kollha injettata u s-siringa tiżvojta.

4.6	Iġbed il-labra ’l barra mill-ġilda u armi l-labra u s-siringa flimkien fil-kontenitur għal oġġetti bil-ponta. Jista’ jkun hemm ammont żgħir ta’ ħruġ ta’ demm. Jekk ikun meħtieġ, agħfas bil-mod fuq il-post tal-injezzjoni b’biċċa bl-alkoħol jew garża 2x2 sakemm kwalunkwe ħruġ ta’ demm jieqaf.

4.7	Armi l-labar u s-sirngi kollha fil-kontenitur għar-rimi ta’ oġġetti bil-ponta jew kontenitur ieħor li jkun magħmul minn materjal iebes (pereżempju, flixkun tad-deterġent b’għatu). Dan il-kontenitur irid ikun wieħed li ma jittaqqabx (minn fuq u mill-ġnub). Jekk ikollok bżonn ta’ kontenitur għar-rimi ta’ oġġetti bil-ponta, jekk jogħġbok ikkuntattja lit-tabib tiegħek.

